ഒരു കൂണ് ജീവിതത്തിന്റെ കഥ | True Copy Webzine\nഒരു കൂണ് ജീവിതത്തിന്റെ കഥ\nസ്ത്രീയുടെ കുടുംബജീവിതവും സര്‍ഗജീവിതവും തമ്മിലുള്ള സംഘര്‍ഷത്തെക്കുറിച്ച് തീവ്രമായ ഒരു അനുഭവക്കുറിപ്പ്\nഎന്റെ യൗവനകാലത്ത് കുഞ്ഞുങ്ങളോട് എനിക്കത്ര മമതയൊന്നും ഉണ്ടായിരുന്നില്ല. ഒരു കുഞ്ഞ് വയറ്റിലൂറിയപ്പോഴാകട്ടെ ചര്‍ദ്ദിച്ച് വശംകെട്ട് ഒരു വിരക്തിതന്നെ ഉണ്ടായി. ഛര്‍ദ്ദിലിന്റേയും വിയര്‍പ്പിന്റേയും മണം കൂടിക്കുഴയുമ്പോള് ഗര്‍ഭിണികള്‍ക്ക് പൂച്ചയുടെ ഗന്ധമാണെന്ന് ഞാന് തിരിച്ചറിഞ്ഞു. സ്വയം വെറുത്ത് എനിക്ക് മരിച്ചാല് മതിയെന്ന് ഞാന് പല്ല് ഞെരിച്ചു. അപ്പോള് നീ പുറംലോകം കാണുകയില്ല, ഞാന് കുഞ്ഞിനോട് പറഞ്ഞു. ഗര്‍ഭപാത്രത്തിനകത്ത് കിടക്കുമ്പോള് നീ ജ്ഞാനിയാണ്. മുജ്ജന്മസ്മൃതികളൊക്കെയും നിന്റെയുള്ളില് തെളിഞ്ഞ് കത്തും. പുറംലോകത്തിലെ വെളിച്ചത്തിന്റെ മൂര്‍ച്ച നിന്റെ കണ്ണുകളില് തറച്ച് കയറുമ്പോള് നീ കണ്ണ് ചിമ്മും. ആ ഒരൊറ്റ ചിമ്മലില് എല്ലാ സ്മൃതികളും നിന്നെ കൈവെടിയും. പിന്നെ നീ വെറുമൊരു ജീവി മാത്രമാകും.\nഎന്നിട്ടും വെളിച്ചത്തിലത്രയും ഇരുട്ടാണെന്ന് കണ്ടെത്താന് മകള് പുറത്തുവന്നു. നിര്‍മ്മമതയോടെ അവളെ നോക്കിയ എന്റെ കണ്ണുകളില് അവള് ഒരു അത്ഭുത ജീവിയായി. ഞാനവളെ ഈ ഭൂമിയിലെ മറ്റെന്തിനെക്കാളും സ്‌നേഹിക്കാന് തുടങ്ങി. അവള് വളരുന്തോറും ഞങ്ങള് ആത്മസഖികളായി പരിണമിച്ചു. പുറമേയ്ക്ക് എന്തൊക്കെ ഭാവിച്ചാലും ജാതിചിന്തയുടെ മുള്‍വേലിക്കുള്ളില്‍ത്തന്നെയായിരുന്നു എന്റെ ജീവിതം. ഭര്‍ത്തൃഗൃഹത്തേക്കാള് സമ്പന്നമായ ഒരു വീട്ടില് നിന്ന് വന്നതുകൊണ്ട് പുതിയ ജീവിതശൈലിയുമായി ഇണങ്ങിച്ചേരാനും ഞാന് നന്നേ വിഷമിച്ചു. നിസ്സഹായതകൊണ്ട് എന്റെയും മകളുടെയും പരസ്പരാശ്രിതത്വം ഏറി.\nഅയാളോടൊപ്പം കാറില് കയറിപ്പോകുമ്പോള് മകള് ഒരു നെടുവീര്‍പ്പോടെ പറഞ്ഞു. ഓ! അമ്മേ! എത്ര അകലേയ്ക്കാണ് നിങ്ങളെന്നെ പറഞ്ഞയയ്ക്കുന്നത്! കണ്ണീരൊളിപ്പിച്ച് ഞാന് പറഞ്ഞു. അങ്ങനെയൊക്കെയാണ് ജീവിതം!\nഞങ്ങളുടെ ഇടയില് പങ്കുവയ്ക്കാനാവാത്തതായി ഒന്നുമുണ്ടായിരുന്നില്ല. യൗവനംവന്നുദിച്ചപ്പോള് മകള്‍ക്ക് ഒരു കവിതക്കാരനോട് നനുത്തൊരു കൗതുകം തോന്നി. ഞാനവനെ വീട്ടിലേയ്ക്ക് വിളിച്ചു. ചായ കുടിച്ചും ഉപ്പേരി കൊറിച്ചും അവര്‍ക്ക് സംസാരി


അടിച്ചമര്‍ത്തിയാല് തളരുന്നതല്ല കോണ്‍ഗ്രസ് വീര്യം: കെപിസിസി പ്രസിഡന്റ് കെ സുധാകരന് എംപി – Veekshanam\nഅടിച്ചമര്‍ത്തിയാല് തളരുന്നതല്ല കോണ്‍ഗ്രസ് വീര്യം: കെപിസിസി പ്രസിഡന്റ് കെ സുധാകരന് എംപി\nഗാര്‍ഹിക പീഡനത്തെ തുടര്‍ന്ന് ആലുവയിലെ നിയമവിദ്യാര്‍ത്ഥിനിയെ ആത്മഹത്യയിലേക്കു നയിച്ച സിഐ സുധീറിനെ സര്‍വീസില് നിന്ന് പുറത്താക്കണം എന്നാവശ്യപ്പെട്ട് നടത്തിയ പ്രക്ഷോഭത്തെ അടിച്ചമര്‍ത്താന് നോക്കിയാല് തളരുന്നതല്ല കോണ്‍ഗ്രസ് വീര്യമെന്ന് കെപിസിസി പ്രസിഡന്റ് കെ.സുധാകരന് എംപി. ഈ ധര്‍മസമരത്തില് ആത്യന്തിക വിജയം കോണ്‍ഗ്രസ് നേടുക തന്നെ ചെയ്യും.\nസത്യത്തിനും നീതിക്കും വേണ്ടിയുള്ള കോണ്‍ഗ്രസിന്റെ പോരാട്ടം ജലപീരങ്കിയിലും ഗ്രനേഡിലും ലാത്തിചാര്‍ജിലും ഒലിച്ച് പോകുകയില്ലെന്നു സുധാകരന് പറഞ്ഞു. കേസുമായി ബന്ധപ്പെട്ട് സിഐയ്ക്ക് ഗുരുതരവീഴ്ചയുണ്ടായെന്ന് ഡിവൈഎസ്പിയുടെ റിപ്പോര്‍ട്ട് വന്നപ്പോള് ഇയാളെ പോലീസ് ആസ്ഥാനത്ത് നിയമനം നൽകി പിണറായി സര്‍ക്കാര് ആദരിക്കുകയാണു ചെയ്തത്. ആരോപണവിധേയരെ കുടിയിരുത്താനുള്ള സ്ഥലമാണോ പോലീസ് ആസ്ഥാനം? പാമ്പിനെ കടിപ്പിച്ച് കൊന്ന ഉത്രയുടെയും മോഫിയുടെയും മരണത്തിന് ഈ ഉദ്യോഗസ്ഥന് ഉത്തരവാദിയാണ്. നിരവധി പേര് ഇയാള്‍ക്കെതിരേ പരാതിയുമായി രംഗത്തുവന്നു. ക്രമസമാധാനപാലന ചുമതലയില് നിന്ന് ഇയാളെ മാറ്റി നിര്‍ത്തണമെന്ന ശുപാർശപോലും ആഭ്യന്തര വകുപ്പ് കാറ്റില്‍പ്പറത്തി.പോലീസ് സേനയിലെ ഇത്തരം പുഴുക്കുത്തുകളെ രാഷ്ട്രീയ പരിഗണനവച്ച് മുഖ്യമന്ത്രി സംരക്ഷിക്കുകയാണ്. ഇവരെ സംരക്ഷിക്കുക വഴി മുഖ്യമന്ത്രി നല്‍കുന്ന സന്ദേശം സിപിഎം സത്രീപക്ഷത്തല്ലെന്നു തന്നെയാണെന്നും സുധാകരന് പറഞ്ഞു.\nസ്ത്രീ സുരക്ഷക്കായി വാതോരാതെ പ്രസംഗിക്കുകയും മതിലുകള് നിര്‍മ്മിക്കുകയും ചെയ്ത പിണറായി ഭരണത്തില് സ്ത്രീകള്‍ക്കെതിരായ അതിക്രങ്ങള് പെരുകുകയാണ്. ഇരകള്‍ക്കൊപ്പമല്ല വേട്ടക്കാര്‍ക്കൊപ്പമാണ് സര്‍ക്കാരും ഭരണസംവിധാനവുമെന്ന് ഓരോ സംഭവവും തെളിയിക്കുന്നു. ഈ വര്‍ഷം മാത്രം 11,124 കേസുകളാണ് സ്ത്രീകള്‍ക്കെതിരായ അതിക്രമങ്ങളുടെ പേരില് സംസ്ഥാനത്ത് രജിസ്റ്റര് ചെയ്തത്. ഇതില് 3252 കേസുകളും ഗാര്‍ഹിക പീഡനത്തെ തുടര്‍ന്നാണ്. ഈ വര്‍ഷം 8 മരണങ്ങളും റിപ്പോര്‍ട്ട് ചെയ്തിട്ടുണ്ട്. പിണറായി സര്‍ക്കാരിന്റെ കീഴില് സ്ത്രീകള് ഒട്ടും സുരക്ഷിതരല്ല എന്നാണ് കണക്കുകള് വ്യക്തമാക്കുന്നതെന്നും സുധാകരന് പറഞ്ഞു.\nശക്തമായ കാറ്റിനും മഴയ്ക്കും സാധ്യത; മത്സ്യത്തൊഴിലാളികൾ കടലിൽ പോകരുത്


Buy Red Spinach(Naadan Chuvanna Cheera):Organic Online in Kochi, Trivandrum, Thrissur, Kottayam\nRed Spinach(Naadan Chuvanna Cheera):Organic\nപൊതുവേ ഇലക്കറിയായി ഉപയോഗിച്ചുവരുന്ന ചെടിയാണ് Amaranthaceae എന്ന കുടുംബത്തിൽപ്പെട്ട ചീര. തെക്കുപടിഞ്ഞാറൻ ഏഷ്യയാണ് ഇതിന്റെ സ്വദേശം. ജീവകം എ, ജീവകം സി, ജീവകം കെ എന്നിവയുടെയും ഇരുമ്പിന്റെയും നല്ല ഒരു സ്രോതസ്സാണിത്. പല തരത്തിലുള്ള ചീരകൾ ഭക്ഷണമായും ഔഷധമായും ഉപയോഗിക്കുന്നു. അമരന്താഷ്യ വിഭാഗത്തിലുള്ളതാണ് പൊതുവേ ഉപയോഗിക്കുന്നതെങ്കിലും മറ്റ് വർഗ്ഗത്തിൽപ്പെട്ടവയും ഉപയോഗിക്കാം\nകൃഷി രീതി – അഞ്ചു ഗ്രാം വിത്ത് കൊണ്ട് നമുക്ക് ഒരു സെന്റ് സ്ഥലത്ത് ചീര നടാവുന്നതാണ്. ചെടി ചട്ടിയിലോ അല്ലെങ്ങില് ചെറിയ പ്ലാസ്റ്റിക് കവറിലോ ചീര തൈകള് ഉണ്ടാക്കാവുന്നതാണ്. പിന്നീട് ഇത് കൃഷി സ്ഥലത്തേക് പറിച്ചു നടുകയാണ് ഉത്തമം . ഉറുമ്പിന്റെ ശല്യം ഒഴിവാക്കാന് വേണ്ടി ചീര വിത്തും റവയും കൂടികലര്‍ത്തി വേണം നടാന് . മൂന്നാഴ്ച കഴിയുമ്പോള് ചീരെ തൈകള് പറിച്ചു നടാവുന്നതാണ് . നടാനുള്ള സ്ഥലം കളകള് മാറ്റി രണ്ടോ മൂന്നോ വട്ടം കിളച്ചു നിരപ്പാക്കണം. ഈ സമയത്ത് അടിവളം നല്‍കണം. ഒരു സെന്റിനു 200 കിലോഗ്രാം ചാണകമോ മണ്ണിര കമ്പോസ്റോ അടിവളമായി ഉപയോഗിക്കാം . നടാന് ഉദ്ധേശിക്കുന്ന സ്ഥലത്ത് ഒന്നരയടി അകലത്തിലായി ഒരടി വീതിയും അര അടി താഴ്ചയും ഉള്ള ചാലുകള് തയ്യാറാക്കണം. ഈ ചാലുകളിലാണ് ചീര തൈ പറിച്ചു നടേണ്ടത്. രണ്ടു ചീര തൈകള് തമ്മില് അര അടിയെങ്കിലും അകലമുണ്ടയിരിക്കണം. ചീരയരി പാകുമ്പോള് അവ ഉറുമ്പ് കൊണ്ട് പോകാന് സാധ്യതയുണ്ട്, അവ ഒഴിവാക്കാന് ചീര അരികള്‍ക്കൊപ്പം അരിയും ചേര്‍ത്ത് പാകുക, ഉറുമ്പ് അരി കൊണ്ട് പോകും. മഞ്ഞള് പൊടി വിതറുന്നത് നല്ലതാണ്, അത് ഉറുംബിനെ അകറ്റി നിര്‍ത്തും.\nപറിച്ചു നട്ടു 25 ദിവസത്തിന് ശേഷം ആദ്യ വിളവെടുപ്പ് നടത്താവുന്നതാണ്.ഓരോ വട്ടവും ചീര മുറിച്ച ശേഷം അല്പം ചാണകം ചേര്‍ത്ത് മണ്ണ് കൂട്ടി കൊടുക്കണം.അതെ പോലെ തടത്തിന്റെ ഒന്ന്-രണ്ടു അടി ചുറ്റളവില് മണ്ണെണ്ണ/ഡീസല് തളിക്കുന്നതും ഉറുംബിനെ അകറ്റി നിര്‍ത്തും. പാകിയ ശേഷം രണ്ടു ശതമാനം വീര്യം ഉള്ള സ്യുഡോമോണാസ് ലായനി തളിക്കുന്നത് നല്ലതാണ്.


അല്ല സുരേന്ദ്രന് അല്ല; രാധാകൃഷ്‌ണനോ ശ്രീധരനോ | Gramajyothi News\nഅല്ല സുരേന്ദ്രന് അല്ല; രാധാകൃഷ്‌ണനോ ശ്രീധരനോ\nJune 13, 2018 11:45 am Published by : Chief Editor\nകൊച്ചി : എ എന് രാധാകൃഷ്‌ണനും പി എസ് ശ്രീധരന്‍പിള്ളയും ബിജെപി സംസ്ഥാന പ്രസിഡന്റ് സ്ഥാനത്തേക്കുള്ള അന്തിമ പട്ടികയില് ഇടം പിടിച്ചു. പാര്‍ട്ടിയിലെ ഒരു വിഭാഗത്തിന്റെയും ആര്‍എസ്‌എസിന്റെയും പിന്തുണ ലഭിക്കാത്തതാണ് കെ സുരേന്ദ്രന്റെ സാധ്യതകള്‍ക്ക് മങ്ങലേല്‍പ്പിച്ചിരിക്കുന്നത്. പ്രഖ്യാപനം 15 നകം ഉണ്ടാകും. കെ സുരേന്ദ്രനാണ് അഭിപ്രായ വോട്ടെടുപ്പില് മുന്‍തൂക്കം ലഭിച്ചിരുന്നത്. എച്ച് രാജയും നളിന്‍കുമാര് കട്ടീലും ഇത് സംബന്ധിച്ചുള്ള റിപ്പോര്‌ട്ട് അമിത് ഷായ്‌ക്ക് നല്‍കിയിട്ടുണ്ട്.


അമേരിക്കന് ഹെലികോപ്റ്ററില് താലിബാന്റെ പട്രോളിങ്; തൂങ്ങിയാടി ശരീരം, കൊന്നു കെട്ടിത്തൂക്കിയതോ? വീഡിയോ പുറത്ത് - Media Vision News\nഅമേരിക്കന് ഹെലികോപ്റ്ററില് താലിബാന്റെ പട്രോളിങ്; തൂങ്ങിയാടി ശരീരം, കൊന്നു കെട്ടിത്തൂക്കിയതോ? വീഡിയോ പുറത്ത്\nകാണ്ഡഹാര്: അമേരിക്കന് പിന്‍മാറ്റത്തിന് പിന്നാലെ അഫ്ഗാനിസ്ഥാനില് യുഎസ് ഹെലികോപ്റ്ററില് പട്രോളിങ് നടത്തി താലിബാന്.\nഹെലികോപ്റ്ററില് ഒരു ശരീരം തൂങ്ങിയാടുന്ന ദൃശ്യം സാമൂഹ്യ മാധ്യമങ്ങളിലൂടെ പുറത്തുവന്നു. കാണ്ഡഹാറില് നിന്നുള്ളതാണ് ദൃശ്യം. എന്നാല് ഹെലികോപ്റ്ററില് തൂങ്ങിയാടുന്നത് മനുഷ്യ ശരീരം തന്നെയാണോ, അതോ സുരക്ഷ മുന്‍നിര്‍ത്തി ഡമ്മി കെട്ടിത്തൂക്കിയതാണോ എന്ന കാര്യത്തില് സംശയമുണ്ടെന്ന് രാജ്യന്തര മാധ്യമങ്ങള് റിപ്പോര്‍ട്ട് ചെയ്തു.\nഅതേസമയം, അഫ്ഗാനിസ്ഥാനില് നിന്നുള്ള ചില മാധ്യമപ്രവര്‍ത്തകര്, ഇത് മനുഷ്യ ശരീരം തന്നെയാണെന്ന് അഭിപ്രായപ്പെട്ടു. ഈ വീഡിയോ താലീബാന്റെ ട്വിറ്റര് പേജുകളില് ഒന്നായ താലിബ് ടൈംസും ഷെയര് ചെയ്തിട്ടുണ്ട്. കാണ്ഡഹാറില് പട്രോളിങ് നടത്തുന്ന തങ്ങളുടെ ഹെലികോപ്റ്റര് എന്നാണ് താലിബ് ടൈംസ് വീഡിയോയുടെ കൂടെ കുറിച്ചിരിക്കുന്നത്.\nയുദ്ധോപരകണങ്ങളും വിമാനങ്ങളും ഇനി ഉപയോഗിക്കാന് സാധിക്കാത്ത തരത്തില് നശിപ്പിച്ചാണ് സൈന്യം അഫ്ഗാന് വിട്ടത് എന്നാണ് അമേരിക്ക അവകാശപ്പെടുന്നത്. എന്നാല് അമേരിക്കന് ഹെലികോപ്റ്ററില് പട്രോളിങ് നടത്തുന്ന താലിബാന് വീഡിയോ പുറത്തുവന്നതോടെ, യുഎസ് ആയുധങ്ങള് താലിബാന് സ്വന്തമാക്കിയെന്ന അഭ്യൂഹവും ശക്തമാണ്. അതേസമയം, അമേരിക്ക അഫ്ഗാന് സൈന്യത്തിന് നല്‍കിയ ഹെലികോപ്റ്ററുകളില് ഒന്നാണ് ഇതെന്നും സൂചനയുണ്ട്.\nPrevious articleഇന്ത്യയില് നിന്നുള്ള സന്ദര്‍ശക വിസക്കാര്‍ക്ക് ഷാര്‍ജയിലേക്കും റാസ്സല്‍ഖൈമയിലേക്കും യാത്രചെയ്യാം\nNext articleജില്ലയില് കൊവിഡ് ഏറ്റവുമധികം പടരുന്നത് കുട്ടികളിലും യുവാക്കളിലും; കാസർകോട്ട് ആശങ്ക


സൈന്യത്തോട് യുദ്ധത്തിനൊരുങ്ങാന് ഉത്തര കൊറിയ | Madhyamam\ndate_range 21 Aug 2015 11:15 PM GMT\nസൈന്യത്തോട് യുദ്ധത്തിനൊരുങ്ങാന് ഉത്തര കൊറിയ\nകിങ് ജോങ് ഉന്നിന്‍െറ അന്ത്യശാസനം ദക്ഷിണ കൊറിയന് പ്രതിരോധ മന്ത്രാലയം തള്ളി\nപ്യോങ്യാങ്: ഇരുകൊറിയകളും തമ്മില് കഴിഞ്ഞദിവസം അതിര്‍ത്തിയില് വെടിവെപ്പുണ്ടായതിന് തൊട്ടുപിന്നാലെ ഉ. കൊറിയ സൈനിക നീക്കത്തിന് ഒരുങ്ങുന്നതായി റിപ്പോര്‍ട്ട്. രാജ്യത്തെ സൈനികരോട് ദക്ഷിണ കൊറിയക്കെതിരെ യുദ്ധത്തിന് സജ്ജരാകാന് ഉത്തര കൊറിയന് നേതാവ് കിങ് ജോങ് ഉന് ആവശ്യപ്പെട്ടു. വ്യാഴാഴ്ച സൈനിക നേതാക്കളുമായി നടത്തിയ അടിയന്തര കൂടിക്കാഴ്ചക്കുശേഷമാണ് കിങ് ജോങ് ഉന്നിന്‍െറ നിര്‍ദേശമെന്ന് രാജ്യത്തെ ഒൗദ്യോഗിക വാര്‍ത്താ ഏജന്‍സി റിപ്പോര്‍ട്ട് ചെയ്തു. കഴിഞ്ഞദിവസം, ഇരു രാജ്യങ്ങളും തമ്മില് ശക്തമായ ഷെല്ലാക്രമണമാണ് നടത്തിയത്. നേരിട്ടുള്ള യുദ്ധം സമീപകാലങ്ങളില് ഉണ്ടായിട്ടില്ളെങ്കിലും 1953 മുതല് ഇരുകൊറിയകളും തമ്മില് സാങ്കേതികമായി യുദ്ധത്തില്‍തന്നെയാണ്.\nവെള്ളിയാഴ്ച വൈകീട്ട് മുതല് യുദ്ധസമയങ്ങളിലുള്ള ജാഗ്രത പുലര്‍ത്താനാണ് യോഗത്തില് ഉന് നിര്‍ദേശിച്ചത്. ഏത് നിമിഷവും ആക്രമണത്തിന് സജ്ജരായിരിക്കണമെന്നും അദ്ദേഹം ആവശ്യപ്പെട്ടു. അതിര്‍ത്തിയില് ഉച്ചഭാഷിണി വഴി ദക്ഷിണ കൊറിയ നടത്തുന്ന പ്രചാരണങ്ങള് 48 മണിക്കൂറിനകം അവസാനിപ്പിക്കണമെന്ന് ഉത്തര കൊറിയ ആവശ്യപ്പെട്ടിട്ടുണ്ട്. ശനിയാഴ്ച വൈകീട്ട് അഞ്ചിന് ഈ സമയം അവസാനിപ്പിക്കും. തുടര്‍ന്നും ദക്ഷിണ കൊറിയയുടെ ‘പ്രകോപനം’ തുടര്‍ന്നാല് ആക്രമണം നടത്താനാണ് ഉത്തര കൊറിയയുടെ പദ്ധതിയെന്നാണ് സൂചനയെന്ന് വിവിധ മാധ്യമങ്ങള് റിപ്പോര്‍ട്ട് ചെയ്തു. അതേസമയം, കിങ് ജോങ് ഉന്നിന്‍െറ അന്ത്യശാസനം ദക്ഷിണ കൊറിയന് പ്രതിരോധ മന്ത്രാലയം തള്ളി. അതിര്‍ത്തിയില് നടത്തുന്ന പ്രചാരണ പ്രവര്‍ത്തനങ്ങള് തുടരുമെന്നും മന്ത്രാലയം വ്യക്തമാക്കി.\nഇരു കൊറിയകളുടെയും സംയുക്ത വ്യവസായിക മേഖലയായ കീസോങ്ങിലേക്ക് തങ്ങളുടെ പൗരന്മാര് പോകുന്നതിന് ദക്ഷിണ കൊറിയ നിയന്ത്രണം ഏര്‍പ്പെടുത്തിയിട്ടുണ്ട്. അതിര്‍ത്തിയില്‍നിന്ന് 10 കിലോമീറ്റര് അകലെ ഉ. കൊറിയയുടെ ഭാഗത്താണ് കീസോങ് സ്ഥിതിചെയ്യുന്നത്. ദക്ഷിണ കൊറിയക്കാരുടെ 120 കമ്പനികള് ഇവിടെ പ്രവര്‍ത്തിക്കുന്നുണ്ട്. 53,000ത്തിലധികം വരുന്ന ഉ. കൊറിയക്കാരാണ് ഇവിടെ ജോലിചെയ്യുന്നത്.\nഇരു രാജ്യങ്ങളും തമ്മിലുള്ള സംഘര്‍ഷം ഈ മേഖലയെ ബാധിക്കാനിടയില്ളെന്നാണ് വിലയിരുത്തപ്പെടുന്നത്.


ഓണക്കാലത്ത് മലയാളി കുടിച്ചത് | islamonlive.in\nഎല്ലാ ഓണക്കാലത്തും വാര്‍ത്താമാധ്യമങ്ങളില് ചര്‍ച്ചയാവുന്ന ഒന്നാണ് മലയാളികള് കുടിച്ചു തീര്‍ത്തതിന്റെ കണക്ക്. ഈ മാസം ഓണനാളിലെ എട്ടു ദിവസം മലയാളികള് കുടിച്ചത് 487 കോടി രൂപയുടെ മദ്യമാണ്. കഴിഞ്ഞ വര്‍ഷത്തേക്കാള് 30 കോടിയുടെ വര്‍ധനവാണുണ്ടായിരിക്കുന്നത്. അതിനാല് തന്നെ കുടിച്ചു തീര്‍ത്തതിന്റെ കണക്കിലെ വ്യതിയാനം മാത്രമാണ് ഇപ്പോള് കാര്യമായി ചര്‍ച്ച ചെയ്യാറുള്ളത്. പതിവു തെറ്റിക്കാതെ അത് എല്ലാ വര്‍ഷവും ഗണ്യമായ രീതിയില് വര്‍ധിക്കുകയാണുണ്ടാവാറ്.\nഎന്നാല് മലയാളികളുടെ മദ്യപാനാസക്തി എന്തുകൊണ്ട് വര്‍ധിക്കുന്നുവെന്നോ അത് തടയാനുള്ള മാര്‍ഗങ്ങളെക്കുറിച്ചോ ആരും തന്നെ കാര്യമായി ചര്‍ച്ച ചെയ്യുകയോ ചിന്തിക്കുകയോ ചെയ്യാറില്ല. എല്ലാ ആഘോഷവേളകളിലും മലയാളികള് കുടിച്ചു ഉന്മാദിക്കാറുണ്ട്. എന്നാല് ഓണത്തിന് ഇതിന്റെ അളവ് ഇരട്ടിയായി വര്‍ധിക്കുന്നു എന്നു മാത്രം. മറ്റു സംസ്ഥാനങ്ങളെ അപേക്ഷിച്ച് സാക്ഷരതയിലും ഉയര്‍ന്ന ചിന്ത,ജീവിത രീതി എന്നിവയിലും മുന്നിട്ട് നില്‍ക്കുന്ന മലയാളികള് മദ്യപാനത്തിന്റെ കാര്യത്തില് അതിലേറെ മുന്നിലാണെന്നാണ് പോയ വര്‍ഷത്തെ കണക്കുകളെല്ലാം നമ്മോട് പറയുന്നത്.\nഇതുവഴി ബീവറേജ് കോര്‍പറേഷനും സര്‍ക്കാരിനും ലാഭമുണ്ടാകുന്നു എന്നതിനാല് സര്‍ക്കാര് ഇതിനെതിരെ കാര്യമായി ഒന്നും ചെയ്യില്ല. മദ്യകുപ്പിയുടെ പുറത്ത് എഴുതുന്ന മുന്നറിയിപ്പിലൊതുങ്ങുന്നു എല്ലാം. ബാറുകള് അടച്ചു പൂട്ടിയിട്ടും ബീവറേജ് ഔട്ട്‌ലെറ്റുകള് കുറച്ചിട്ടും പുതിയതിന് അനുമതി നല്‍കുന്നത് കുറിച്ചിട്ടുമൊന്നും മദ്യപാനം നേരിയ ശതമാനം പോലും കുറയുന്നില്ല എന്നതതാണ് യാഥാര്‍ത്ഥ്യം. മാത്രമല്ല, കൗമാര പ്രായക്കാരുടെയും യുവാക്കളുടെയും മദ്യപാനം വര്‍ഷാവര്‍ഷം ഗണ്യമായി വര്‍ധിക്കുകയാണ് ചെയ്യുന്നത്. ഇതൊന്നും നാം നിസ്സാരമായി തള്ളിക്കളയേണ്ട സംഗതിയല്ല. പലരും ഓണം പോലുള്ള ആഘോഷനാളുകളില് ഇത്തരം ദുശ്ശീലങ്ങള് ആരംഭിക്കുകയും പിന്നീട് അതിന് അടിമപ്പെടുകയുമാണ് ചെയ്യുന്നത്.\nചുരുക്കിപ്പറഞ്ഞാല് മലയാളികളുടെ ഓണാഘോഷത്തിലെ ഒരു അവിഭാജ്യ ഘടകമായി ഇന്ന് മദ്യപാനം മാറിക്കഴിഞ്ഞു. അങ്ങിനെ കരുതുന്നതില് മലയാളികള്‍ക്ക് തെല്ലും അഭിമാനക്കുറവുമില്ല. ഇത്തരത്തില് ഒരു സംസ്‌കാരം വളര്‍ത്തിയെടുക്കുന്നതില് സിനിമക്കും സോഷ്യല് മീഡിയകള്‍ക്കും വലിയ ഒരളവില് പങ്കുണ്ടെന്നതും നിഷേധിക്കാന് കഴിയില്ല.\nമദ്യവിരുദ്ധ പ്രസ്ഥാനങ്ങളും മത,സാമൂഹിക,സാംസ്‌കാരിക സംഘടനകളും കാലങ്ങളായി ഇതിനെതിരെ പട പൊരുതുന്നുണ്ടെങ്കിലും കാര്യമായ ഒരു വിജയത്തിലെത്തിക്കാന് ഇവര്‍ക്കാകുന്നില്ല. അതിന് അത്തരം ആളുകള് മാത്രം വിചാരിച്ചിട്ട് കാര്യമില്ല എന്നത് തന്നെയാണ് പ്രധാന കാരണം. രാഷ്ട്രീയ-മത-സമുദായ വ്യത്യാസം മറന്ന് മദ്യമെന്ന വിപത്തിനെതിരെ ഒറ്റക്കെട്ടായി പോരാടിയാല് മാത്രമേ ഒരളവോളമെങ്കിലും ഇത് കുറക്കാന് സാധിക്കൂ. കുടുംബങ്ങള്‍ക്കാണ് ഇതില് കാര്യമായ സ്വാധീനം ചെലുത്താന് കഴിയുക. മാതാപിതാക്കളുടെയും കുടുംബാംഗങ്ങളെയും സുഹൃത്തുക്കളെയും മാതൃകയാക്കിയാണ് ഇന്നത്തെ പുതിയ തലമുറയും മദ്യത്തിന് പിന്നാലെ പോകുന്നത്.\nഇന്ന് നാട്ടില് നടക്കുന്ന മിക്ക ദുരന്തവാര്‍ത്തകള്‍ക്കും പിന്നില് മദ്യത്തിന് വലിയ പങ്കുണ്ട്. നിരവധി കുടുംബങ്ങളാണ് മദ്യത്തിന്റെ പേരില് തകര്‍ന്നടിഞ്ഞു വീഴുന്നത്. അതിനാല് തന്നെ സമൂഹത്തിന്റെ വളര്‍ച്ചക്കും കുടുംബ ബന്ധങ്ങളുടെ വളര്‍ച്ചക്കും മദ്യം വലിയ അളവില് വിലങ്ങുതടിയാവുന്നുണ്ട്. ഇത് തടയണമെങ്കില് കുടുംബത്തിന്റെ താഴെ തട്ടില് നിന്നും വ്യക്തിസംസ്‌കരണവും ഉത്തമ കുടുംബ മാതൃകയും സൃഷ്ടിച്ചെടുക്കേണ്ടതുണ്ട്. അതിനായി എല്ലാ സാമൂഹിക ഘടകങ്ങളും ഒത്തൊരുമിച്ചു പ്രവര്‍ത്തിക്കേണ്ടതുണ്ട്. എങ്കില് മാത്രമേ മദ്യമെന്ന മഹാവിപത്തിനെ നേരിയ അളവിലെങ്കിലും മാറ്റി നിര്‍ത്താന് മലയാളിക്കാവൂ.


Malayalam news || നൊബേല് സമ്മാനജേതാവ് ഡോറിസ് ലെസിംഗ് അന്തരിച്ചു\nനൊബേല് സമ്മാനജേതാവ് ഡോറിസ് ലെസിംഗ് അന്തരിച്ചു\nബ്രട്ടീഷ് നോവലിസ്റ്റും നൊബേല് സമ്മാനജേതാവുമായ ഡോറിസ് ലെസിംഗ് (94) അന്തരിച്ചു. ലണ്ടനിലെ വസതിയില് പ്രാദേശിക സമയം രാവിലെയായിരുന്നു അന്ത്യം. ലെസിംഗിന്റെ പുസ്‌തകങ്ങളുടെ പ്രാസാധകരായ ഹാര്‍പര് കോളിന്‍സ് ആണ് മരണവിവരം പുറത്തുവിട്ടത്. സാഹിത്യത്തിനുള്ള നൊബേല് പുരസ്‌കാരം നേടുന്ന ലോകത്തിലെ ഏറ്റവും പ്രായം കൂടിയ വ്യക്തിയായിരുന്നു ലെസിംഗ്. 2007 ല് എണ്‍പത്തിയെട്ടാമത്തെ വയസിലായിരുന്നു ലെസിംഗിനെത്തേടി നൊബേല് പുരസ്‌കാരം എത്തിയത്. ഈ പുരസ്‌കാരം നേടുന്ന പതിനൊന്നാമത്തെ വനിതയായിരുന്നു അവര്. ഇറാനില് ജനിച്ച ലെസിംഗ് കുട്ടിയായിരിക്കുമ്പോള് സിംബാബ്‌വേയുടെ ഭാഗമായ സതേണ് റൊധേഷ്യയിലേക്ക് കുടിയേറിയിരുന്നു. പിന്നീട് 1949 ലാണ് ലെസിംഗ് ഇംഗ്ലണ്ടിലേക്ക് സ്ഥിരതാമസമായത്. ഇംഗ്ലണ്ടില് കുടിയേറിയതിന്റെ പിറ്റേ വര്‍ഷമാണ് ലെസിംഗിന്റെ ആദ്യ നോവലായ `ദ ഗ്രാസ് ഈസ് സിംഗിംഗ്' പ്രസിദ്ധീകരിക്കപ്പെട്ടത്. 1962 ല് പ്രസിദ്ധീകരിക്കപ്പെട്ട `ദ ഗോള്‍ഡന് നോട്ട്‌ബുക്' എന്ന നോവലിലൂടെയാണ് ലെസിംഗ് ശ്രദ്ധിക്കപ്പെടുന്നത്. എഴുത്തുകാരിയായിരുന്നെങ്കിലും ഫെമിനിസ്റ്റ് പ്രസ്ഥാനങ്ങളില് നിന്നും ലെസിംഗ് വ്യക്തമായ അകലം പാലിക്കാന് ശ്രദ്ധിച്ചിരുന്നു. അന്‍പതിലധികം നോവലുകളും ഓര്‍മക്കുറിപ്പുകളും ചെറുകഥാ സമാഹാരങ്ങളും ലെസിംഗ് എഴുതിയിട്ടുണ്ട്.


തിരുവനന്തപുരം വിമാനത്താവളം ഇനിമുതല് അദാനി ഗ്രൂപ് നിയന്ത്രിക്കും… - Rose Malayalam | Rose Malayalam\nതിരുവനന്തപുരം വിമാനത്താവളം ഇനിമുതല് അദാനി ഗ്രൂപ് നിയന്ത്രിക്കും…\nUpdated on 09-06-2019 at 1:42 pm\nതിരുവനന്തപുരം: രാജ്യത്തെ ആറ് വിമാനത്താവളങ്ങളുടെ നടത്തിപ്പ് അടുത്തമാസത്തോടെ അദാനി എന്റര്‍പ്രൈസസ് നിയന്ത്രിക്കും. ലേലത്തിലൂടെയാണ് വിമാനത്താവളങ്ങളുടെ നടത്തിപ്പ് 50 വര്‍ഷത്തേക്ക് ഗൗതം അദാനിയുടെ കമ്പനികള് കരസ്ഥമാക്കിയത്. ഇതിന്റെ തുടര് നടപടികള് തെരഞ്ഞെടുപ്പുകാരണം വൈകുകയായിരുന്നു. അടുത്ത മാസത്തോടെ വിമാനത്താവളങ്ങളുടെ കൈമാറ്റം നടക്കുമെന്ന വ്യോമയാന ഉദ്യോഗസ്ഥര് പറഞ്ഞു.\nപൊതുമേഖല സ്ഥാപനമായ എയര്‍പോര്‍ട്ട് അതോറിറ്റി ഓഫ് ഇന്ത്യയായിരുന്നു വിമാനത്താവളങ്ങള് നിയന്ത്രിച്ചിരുന്നത്. ഈ വിമാനത്താവളങ്ങളിലെ ജീവനക്കാര്‍ക്ക് അദാനി എന്റര്‍പ്രൈസസിലേക്ക് മാറാനും എയര്‍പോര്‍ട്ട് അതോറിറ്റിയില് തുടരാനുമുള്ള സ്വാതന്ത്ര്യം ഉണ്ടാകുമെന്ന് ഉദ്യോഗസ്ഥരെ ഉദ്ധരിച്ച് എക്കോണമിക്ക് ടൈംസ് റിപ്പോര്‍ട്ട് ചെയ്തു. അഹമ്മദബാദ് ലക്നൗ, ജയ്പൂര്, ഗുവാഹതി, മംഗലാപുരം എന്നി വിമാനത്താവളങ്ങളാണ് തിരുവനന്തപുരത്തിന് പുറമെ അദാനി ഏറ്റെടുക്കുന്നത്. ആറ് വിമാനത്താവളങ്ങള് സ്വകാര്യവല്‍ക്കരിക്കുന്നതിലൂടെ 1300 കോടിയാണ് എയര്‍പോര്‍ട് അതോറിറ്റി ഓഫ് ഇന്ത്യയ്ക്ക് ലഭിക്കുക.\nതിരുവനന്തപുരം വിമാനത്താവളം സ്വകാര്യവല്‍ക്കരിക്കുന്നതിനെതിരെ സംസ്ഥാന സര്‍ക്കാര് രംഗത്തുവന്നിരുന്നു. കൊച്ചി വിമാനത്താവളത്തിന്റെ സിയാല് മാതൃകയില് കമ്പനി രൂപികരിച്ച് ഏറ്റെടുക്കാന് സംസ്ഥാന സര്‍ക്കാര് ശ്രമം നടത്തിയിരുന്നു. എന്നാല് ലേലത്തില് പങ്കെടുത്ത കെഎസ്ഐഡിസിക്ക് അദാനിയുടെ കമ്പനിയ്ക്ക് പിന്നില് രണ്ടാം സ്ഥാനത്തെത്താനെ കഴിഞ്ഞുള്ളൂ. കെഎസ്ഐഡിസിയെക്കാള് വന് തുകയാണ് അദാനി ലേലത്തില് ഉറപ്പിച്ചത്. 10 ശതമാനം തുകയുടെ വ്യത്യാസമാണ് ലേലത്തില് ഉണ്ടാകുന്നതെങ്കില് കേരളത്തിന്റെ ആവശ്യം പരിഗണിക്കുമെന്ന് വ്യോമയാന മന്ത്രാലയം ഉറപ്പ് നല്‍കിയിരുന്നു.\nവിഴിഞ്ഞം തുറമുഖത്തിന്റെ കരാര് ലഭിച്ച അദാനിക്ക് തന്നെ വിമാനത്താവളത്തിന്റെ നടത്തിപ്പും ലഭിക്കുന്നത് അവര്‍ക്ക് വലിയ നേട്ടമാകുമെന്നാണ് കണക്കാക്കുന്നത്. ഒരു യാത്രക്കാരന് ഒരു മാസം 168 രൂപയാണ് അദാനി എയര്‍പോര്‍ട്ട് അതോറിറ്റിക്ക് നല്‍കേണ്ടത്. 135 രൂപ നല്‍കാമെന്നായിരുന്നു കെഎസ്ഐഡിസി ലേലത്തില് വ്യക്തമാക്കിയത്. 13 വര്‍ഷത്തിന് ശേഷം ആദ്യമായാണ് വിമാനത്താവളങ്ങള് സ്വകാര്യവല്‍ക്കരിക്കുന്നത്. 2006 ല് ഡല്‍ഹി മുംബൈ വിമാനത്താവളങ്ങളുടെ നടത്തിപ്പ് ചുമതല ജിഎംആര്, ജിവികെ എന്നീ കമ്പനികള് ഏറ്റെടുത്തിരുന്നു.


യു.എ.ഇ യിൽ എൻഡോസ്‌കോപി ടെക്‌നീഷ്യൻ ഒഴിവ് – PRD Live\nHome /തൊഴിൽ വാർത്തകൾ/യു.എ.ഇ യിൽ എൻഡോസ്‌കോപി ടെക്‌നീഷ്യൻ ഒഴിവ്\nയു.എ.ഇ യിലെ ഹെൽത്ത് കെയർ സിറ്റി ആശുപത്രിയിലേക്ക് നഴ്‌സിങ് ബിരുദ/ഡിപ്ലോമ യോഗ്യതയുള്ള എൻഡോസ്‌കോപി ടെക്‌നീഷ്യൻമാരുടെ രണ്ട് ഒഴിവുകളിലേക്ക് നോർക്ക റൂട്ട്‌സ് മുഖേന തെരഞ്ഞെടുപ്പ് നടത്തുന്നു. ശമ്പളം: 6000 യു.എ.ഇ ദിർഹം. തെരഞ്ഞെടുക്കപ്പെടുന്നവർക്ക് താമസം, വിമാന ടിക്കറ്റ് എന്നിവ സൗജന്യമായി ലഭിക്കും. പ്രായപരിധി 22 നും 35 നും മധ്യേ. രണ്ട് മുതൽ അഞ്ച് വർഷം വരെ മേഖലയിൽ പ്രവർത്തി പരിചയമുള്ള എൻഡോസ്‌കോപി ടെക്‌നീഷ്യൻമാർ ഫെബ്രുവരി 20 ന് മുമ്പ് www.norkaroots.net ൽ അപേക്ഷിക്കണം. വിശദ വിവരങ്ങൾക്ക് 0471-2770577.\nകായികതാരങ്ങളുടെ നിയമനം: 409 പേരുടെ സെലക്ട് ലിസ്റ്റിന് അംഗീകാരം


Rakhi murder case; Rakhi's father says not satisfied with the investigation | രാഖിയുടെ കൊലപാതകം; അഖിലിന്റെ മാതാപിതാക്കൾക്കും പങ്ക്? അന്വേഷണത്തിൽ തൃപ്തിയില്ലെന്ന് രാഖിയുടെ പിതാവ്! - Malayalam Oneindia\n45 min ago മുല്ലപ്പള്ളിക്കെതിരെ രോഷം, വടകരയില് പ്രചാരണത്തിനില്ലെന്ന് മുരളീധരന്, വിമതന് കോണ്‍ഗ്രസ് ചിഹ്നം\n54 min ago കേരളത്തിലെ കൊവിഡ് മരണം; ബിബിസി തലക്കെട്ട് തെറ്റിദ്ധരിപ്പിക്കുന്നതോ... എന്താണ് യാഥാര്‍ത്ഥ്യം?\nUpdated: Sat, Jul 27, 2019, 13:39 [IST]\nതിരുവനന്തപുരം: അമ്പൂരിൽ രാഖി കൊല്ലപ്പെട്ട കേസിൽ അന്വേഷണത്തിൽ തൃപ്തിയില്ലെന്ന് രാഖിയുടെ പിതാവ് രാജൻ. വെള്ളറട അമ്പൂരിയിലെ വീട്ടിൽ വെച്ച് കൊലപാതകം നടന്നിട്ടും അഖിലിന്റെ മാതാപിതാക്കൾ അറിഞ്ഞിട്ടില്ലെന്നത് ഞെട്ടിക്കുന്നതാണ്. കൊലപാതക കേസിൽ അഖിലിന്റെ മാതാപിതാക്കൾക്കും പങ്കുണ്ടെന്ന് രാഖിയുടെ രാജൻ ആരോപിച്ചു.\nഅമ്പൂരിലെ കൊലപാതകം; രാഖിയും അഖിലും വിവാഹിതർ, ഉപയോഗിച്ച വാഹനം സൈനീകന്റേത്, പ്രതികളുടെ അതിബുദ്ധി കുടുക്കി, കൂടുതൽ വെളിപ്പെടുത്തലുകൾ\nരാഹുൽ പോലീസ് കസ്റ്റഡിയിൽ\nഅഖിലിനെ പിടികൂടാൻ പോലീസ് ദില്ലിയിലെത്തിയെന്നാമ് സൂചന. അഖിലിന്റെ സഹദരൻ പോലീസ് കസ്റ്റഡിയിലാണ്. കഴിഞ്ഞ ദിവസം രാഹുൽ പോലീസിൽ കീഴടങ്ങിയെന്ന അഭ്യൂഹങ്ങൾ ഉണ്ടായിരുന്നു. എന്നാൽ അത് പോലീസ് നിഷേധിക്കുകയായിരുന്നു. നെയ്യാറ്റിൻകര ഡിവൈഎസ്പി മുമ്പാകെ കീഴടങ്ങിയ രാഹുൽ കുറ്റം സമ്മതിച്ചു എന്നാണ് ഇപ്പോൾ കിട്ടുന്ന വിവരം. \nവിവാഹം മുടക്കിയതിന്റെ ദേഷ്യം\nഅഖിലിന്റെ വിവാഹം മുടക്കാൻ രാഖി ശ്രമിച്ചതിന്റെ പരിണിത ഫലമായിരുന്നു കൊലപാതകം. കേസിൽ നേരത്തെ പിടിയിലായ സുഹൃത്ത് ആദർശിന്റെ മൊഴി ശരിവെക്കും വിധം കാറിൽ രാഖിയെ കൂട്ടി കൊണ്ടു വരുന്നത് വരെയുള്ള എല്ലാ കാര്യങ്ങളും രാഹുൽ പോലീസിനോട് പറഞ്ഞെന്നാണ് പുറത്ത് വരുന്ന സൂചനകൾ. അഖിലിനെ ഇന്ന് കസ്റ്റഡിയിലെടുക്കുമെന്നാണ് സൂചന. കൊലയ്ക്ക് ഉപയോഗിച്ച കയർ, കുഴിവെട്ടി മൂടാനുപയോഗിച്ച മൺവെട്ടി തുടങ്ങിയ കണ്ടെത്താനും ഒളിവിൽ പോയ സ്ഥലത്ത് എത്തിച്ച് തെളിവെടുക്കാനുമുണ്ട്. അഖിലിനെ ചോദ്യം ചെയ്യുന്നതോടെ കേസന്വേഷണം പൂർത്തിയാകും.\nതെളിവ് നശിപ്പിക്കാൻ പലവട്ടം കാർ കഴുകി\nകൊലപാതകത്തിന് വേണ്ടി അഖിലും സഹോദരൻ രാഹുലും ഉപയോഗിച്ച കാർ തൃപ്പരപ്പ് സ്വദേശിയായ രതീഷ് എന്ന സൈനികന്റേതാണെന്ന് പോലീസ് നേരത്തെ കണ്ടെത്തിയിരുന്നു. കൊലപാതകത്തിന് ശേഷം നിരവധി തവണ കഴുകി തെളിവുകളെല്ലാം നശിപ്പിച്ച ശേഷം തിരികെ കൊണ്ടിട്ട വാഹനം പോലീസ് തൃപ്പരപ്പിൽ നിന്നും കണ്ടെത്തിയിട്ടുണ്ട്. ഈ കാറിലാണ് രാഖിയെ നെയ്യാറ്റികരയിൽ നിന്നും കൂട്ടിക്കൊണ്ടുവന്നത്. ഈ കാറിൽവെച്ച് തന്നെയാണ് കഴുത്തിന് കയറിട്ട് ശ്വാസം മുട്ടിച്ച് കൊലപ്പെടുത്തിയത്. അഖിൽ നാട്ടിലെത്തുമ്പോഴൊക്കെ സുഹൃത്തായ രതീഷിന്റെ കാർ ഉപയോഗിക്കാറുണ്ടായിരുന്നുവെന്ന് പോലീസ് പറയുന്നു.\nഅഖിലും രാഖിയും എറണാകുളത്തെ ഒരു ക്ഷേത്രത്തിൽ വെച്ച് വിവാഹം കഴിച്ചിരുന്നു. ഭാര്യഭർത്താക്കന്മാരെ പോലെ ജീവിക്കുന്നതിനിടയിലായിരുന്നു അഖിലിന്റെ വീട്ടുകാർ അന്തിയൂർകോണത്തു നിന്നും മറ്റൊരു വിവാഹം നിശ്ചയിക്കുന്നത്. ഈ വിവാഹം തടസ്സപ്പെടുത്താൻ രാഖി പല വഴിക്കും ശ്രമിച്ചു. അഖിലിനെ ഭീഷണിപ്പെടുത്തുകയും ചെയ്തു. തുടർന്ന് അഖിലും സഹോദരൻ രാഹുലും സുഹൃത്ത് ആദർശും പല തവണ കൊലപാതക ശ്രമം നടത്തിയിരുന്നെന്ന് പോലീസ് പറയുന്നു.\nRakhi murder case; Rakhi's father says not satisfied with the investigation


നടന് വിവേകിന്‍റെ ആരോഗ്യനില ഗുരുതരം; മെഡിക്കല് ബുള്ളറ്റിന് പുറത്ത് | tamil actor vivek medical bullettin\nനടന് വിവേകിന്‍റെ ആരോഗ്യനില ഗുരുതരം; മെഡിക്കല് ബുള്ളറ്റിന് പുറത്ത്\nഇന്ന് രാവിലെ 11 മണിയോടെയാണ് അബോധാവസ്ഥയിലായിരുന്ന അദ്ദേഹത്തെ ഉറ്റ ബന്ധുക്കള് ആശുപത്രിയില് എത്തിക്കുന്നത്.\nThiruvananthapuram, First Published Apr 16, 2021, 7:07 PM IST\nചെന്നൈ: ഹൃദയാഘാതത്തെ തുടര്‍ന്ന് ഇന്ന് രാവിലെ ആശുപത്രിയില് പ്രവേശിപ്പിച്ച തമിഴ് സിനിമാതാരം വിവേകിന്‍റെ നില ഗുരുതരമായി തുടരുന്നു. അദ്ദേഹം ചികിത്സയില് കഴിയുന്ന വടപളനിയിലെ എസ്ആര്‍എം ഇന്‍സ്റ്റിറ്റ‍്യൂട്ട് ഓഫ് മെഡിക്കല് സയന്‍സ് ഇതു സംബന്ധിച്ച മെഡിക്കല് ബുള്ളറ്റിന് പുറത്തുവിട്ടു.\nഇന്ന് രാവിലെ 11 മണിയോടെയാണ് അബോധാവസ്ഥയിലായിരുന്ന അദ്ദേഹത്തെ ഉറ്റ ബന്ധുക്കള് ആശുപത്രിയില് എത്തിക്കുന്നത്. കൊറോണറി ആന്‍ജിയോഗ്രാമും ആന്‍ജിയോപ്ലാസ്റ്റിയും ചെയ്‍തെന്നും ഇസിഎംഒ (ECMO) യില് പ്രവേശിപ്പിച്ചിരിക്കുകയാണെന്നും മെഡിക്കല് ബുള്ളറ്റിന് വ്യക്തമാക്കുന്നു. ഗുരുതരാവസ്ഥയില് തന്നെയാണ് ഇപ്പോഴും ഉള്ളതെന്നും. 'അക്യൂട്ട് കൊറോണറി സിന്‍ഡ്രോ'മിനൊപ്പമുള്ള ഹൃദയാഘാതമാണ് വിവേകിന് സംഭവിച്ചതെന്നും മെഡിക്കല് ബുള്ളറ്റിനില് പറയുന്നു. ഇതിനു കാരണം കൊവിഡ് വാക്സിനേഷന് ആവണമെന്നില്ലെന്നും ഡോക്ടര്‍മാര് വ്യക്തമാക്കുന്നു.\nകഴിഞ്ഞ ദിവസമാണ് വിവേക് കൊവിഡ് വാക്സിന് സ്വീകരിച്ചത്. ആശുപത്രിയില് എത്തിച്ചതിനു ശേഷം നടത്തിയ കൊവിഡ് പരിശോധനയില് നെഗറ്റീവ് ആണെന്ന് തെളിഞ്ഞിട്ടുണ്ട്. ഇന്ന് രാവിലെയാണ് തനിക്ക് അസ്വസ്ഥത അനുഭവപ്പെടുന്ന വിവരം വിവേക് വീട്ടുകാരെ അറിയിച്ചത്. ഭാര്യയും മകളും ചേര്‍ന്നാണ് ആശുപത്രിയില് എത്തിച്ചത്. ആശുപത്രിയിലേക്കുള്ള യാത്രയ്ക്കിടെയാണ് ഹൃദയാഘാതം സംഭവിച്ചത്.\nഹൃദയത്തിന്‍റെയും ശ്വാസകോശത്തിന്‍റെയും പ്രവര്‍ത്തനം ശരീരത്തിന്‍റെ പുറത്തുനിന്ന് യന്ത്രസഹായത്തോടെ നിര്‍വ്വഹിക്കുന്ന സംവിധാനമാണ് എക്സ്ട്രാ കോര്‍പ്പറല് മെംബ്രേന് ഓക്സിജനേഷന് എന്ന ഇസിഎംഒ. രോഗിയുടെ ഹൃദയത്തിനും ശ്വാസകോശത്തിനും വിശ്രമം അനുവദിക്കാന് വേണ്ടിയാണ് ഈ സംവിധാനം ഏര്‍പ്പെടുത്താറ്.\nLast Updated Apr 16, 2021, 7:21 PM IST\nകമിതാക്കളെ തൂങ്ങിമരിച്ച നിലയിൽ കണ്ടെത്തിയ സംഭവം; ദുരൂഹതയില്ലെന്ന് പൊലീസ്\nവിവേക് ഒബ്‍റോയ് വീണ്ടും മലയാളത്തിലേക്ക്? പൃഥ്വിരാജിനൊപ്പം 'കടുവ'യില് നിര്‍ണ്ണായക വേഷത്തിലെന്ന് റിപ്പോര്‍ട്ട്\n‘ഒരുപാട് ജീവിക്കേണ്ടവനായിരുന്നു വിവേക്, അവസാനമായി അവനെ കാണാനായില്ല‘; കണ്ണുനിറഞ്ഞ് വടിവേലു\nപ്രതീക്ഷിക്കാതെ വിവേകിന്‍റെ മടക്കം;അടുത്ത സുഹൃത്തിനെ നഷ്ടമായെന്ന് രജനി കാന്ത്,വിയോഗ വേദനയില് തമിഴ് സിനിമാലോകം


സമകാലിക പ്രശ്‌നങ്ങളില് കേരളസഭ ക്രിയാത്മകമായി പ്രതികരിക്കുന്നു, കെസിബിസി ജാഗ്രതാ കമ്മീഷന് - sundayshalom\nതുറന്നുപറയലുകള് ചിലപ്പോള് കോളിളക്കങ്ങള് സൃഷ്ടിച്ചേക്കാം. എന്നാല്, ശുഭകരമായ ഭാവിക്ക് അനിവാര്യമാണ് ചില പൊളിച്ചെഴുത്തുകളും തിരുത്തലുകളും. അതിന് വഴിതുറക്കാന് സംവാദം സഹായകമാകും. സമകാലിക പ്രശ്‌നങ്ങളില് കേരളസഭയുടെ പ്രതികരണങ്ങള് അറിയിച്ചുകൊണ്ട് പ്രസിദ്ധീകരിച്ച പ്രസ്തവാനയില് കെസിബിസി ജാഗ്രതാ കമ്മീഷന് വ്യക്തമാക്കി.\nഏതു സമുദായത്തിലെയും ചുരുക്കം ചില വിഭാഗങ്ങളില് നിന്നാണ് മതമൗലികവാദവും തീവ്രവാദ ചിന്തകളും ഉടലെടുക്കുന്നത്. സാമൂഹികമായി അവരെ തിരുത്താനുള്ള ചുമതല അതേ സമുദായത്തിന് തന്നെയും മറ്റ് സമുദായങ്ങള്‍ക്കുമുണ്ട്. അവിടെയാണ് സംവാദങ്ങളുടെ പ്രസക്തി എന്ന് സഭ നിരീക്ഷിക്കുന്നു. അധിനിവേശ ശ്രമങ്ങള് വിവിധ രീതികളില് പല സ്വഭാവങ്ങളോട് കൂടിയവയുണ്ട്. ദേശീയതാവാദത്തില് ഊന്നിനിന്നുള്ള മൗലികവാദവും അതിന്റെ ഫലമായ അധിനിവേശങ്ങളുമുണ്ട്. തീവ്ര ഹിന്ദുത്വ സംഘടനകള് ഇത്തരത്തില്‍പ്പെട്ട ആശയങ്ങളുടെ പിന്‍ബലത്തില് നമുക്കിടയില് കരുക്കള് നീക്കുന്നു.\nഅതേസമയം, ഇസ്‌ലാമിക തീവ്രവാദം ഒരു ആഗോള പ്രതിഭാസമാണ്. ഇതിനെതിരെ പുതിയ സംഘടനാ സംവിധാനങ്ങള് രൂപം കൊണ്ടിട്ടുമുണ്ട്. എന്നാല്, അത്തരം ചില ചെറുസമൂഹങ്ങള് കൈക്കൊണ്ടുവരുന്ന തീവ്ര നിലപാടുകള് അപകടകരമാണ്.\nഅതോടൊപ്പം, സഭാനേതൃത്വത്തെയും, തുറന്ന് സംസാരിക്കാന് തയ്യാറാവുന്നവരെയും കടന്നാക്രമിക്കാന് ചിലര് മുന്നോട്ടുവരുന്നു. ഇന്ത്യയിലുള്‍പ്പെടെ നിരവധി രാജ്യങ്ങളില് കഴിഞ്ഞ ഒരു വര്‍ഷത്തിനുള്ളില് നടന്ന സംഭവങ്ങളും യുഎന് ഉള്‍പ്പെടെയുള്ളവരുടെ റിപ്പോര്‍ട്ടുകളും, രാജ്യസഭയില് അവതരിപ്പിക്കപ്പെട്ടിട്ടുള്ള വസ്തുതകളും ഇന്നത്തെ അപകടകരമായ സാഹചര്യങ്ങള്‍ക്കുള്ള സൂചനകളാണ്. അതിനാല്, ഈ മേഖലയില് ചെറുത്തുനില്‍പ്പ് അനിവാര്യവും അടിയന്തിരവുമായ ഒരു കാലഘട്ടമാണ് ഇത് എന്നുള്ളത് നിസ്സംശയം പറയാം.\nയാതൊരുവിധ വര്‍ഗ്ഗീയ പ്രസ്ഥാനങ്ങളോടും യോജിച്ച് പ്രവര്‍ത്തിക്കാന് കത്തോലിക്കാ സഭയ്ക്ക് സാധ്യമല്ല. കൂടാതെ, കേന്ദ്രസര്‍ക്കാരിന്റെ ചില നയങ്ങളുടെ ഭാഗമായി പ്രതിഷേധാര്‍ഹമായ തീരുമാനങ്ങള് ഉണ്ടായിട്ടുള്ള സാഹചര്യങ്ങളില് കേരളസഭ ശക്തമായ വിയോജിപ്പ് പ്രകടിപ്പിക്കുകയാണ് ഉണ്ടായിട്ടുള്ളത്. പൗരത്വബില്, കാര്‍ഷിക നയങ്ങള് തുടങ്ങിയവ ഉദാഹരണങ്ങളാണ്.\nസംവാദത്തില് ചരിത്രം ചര്‍ച്ച ചെയ്യപ്പെടേണ്ട ചില സാഹചര്യങ്ങള് ഉടലെടുത്തേക്കാം. പക്ഷേ, ചരിത്രത്തില് തിരുത്തെഴുത്തുകള് നടക്കുമ്പോഴും, സ്ഥാപിത താത്പര്യങ്ങള്‍ക്കായി അര്‍ദ്ധ സത്യങ്ങളെ ഉയര്‍ത്തിക്കാണിക്കുമ്പോഴും, ചില സത്യങ്ങളെ തമസ്‌കരിക്കുമ്പോഴും നിശബ്ദത യുക്തമല്ല. ഹാഗിയ സോഫിയയുടെ ഒരു ഘട്ടം വരെയുള്ള ചരിത്രം വിസ്മരിക്കപ്പെട്ടതിലും മലബാര് കലാപം സംബന്ധിച്ചുള്ള സമീപകാല വിവാദങ്ങളിലും ചരിത്രത്തിന്റെ തിരുത്തെഴുത്തലുകള്‍ക്കുള്ള ആസൂത്രിത ശ്രമങ്ങളുണ്ട്. യഥാര്‍ത്ഥ ചരിത്രങ്ങളില്‍നിന്ന് പാഠമുള്‍ക്കൊള്ളാനുള്ള തലമുറകളുടെ അവകാശത്തെ നിഷേധിക്കാന് പാടില്ലാത്തതാണ്. അതിനപ്പുറം ചരിത്രത്തില് കൈകടത്താനുള്ള ശ്രമങ്ങളുണ്ടെങ്കില് അവിടെ സംവാദങ്ങള് നടക്കട്ടെ.\nസാമൂഹികമായയും ക്രൈസ്തവര് കടുത്ത അരക്ഷിതാവസ്ഥയിലേയ്ക്ക് നിപതിച്ച കാലമാണ് ഇത്. മുഖ്യമായും തീവ്ര മുസ്‌ലീം സംഘടനകളുടെ ഭാഗത്തുനിന്നുള്ള അതിക്രമങ്ങളാണ് കേരളത്തില് ആശങ്കകള് സൃഷ്ടിച്ചിരിക്കുന്നത്. ‘ലൗ ജിഹാദ്’ എന്ന പേരില് ഒരു പദ്ധതി ഇല്ല എന്ന് സാങ്കേതികമായി സ്ഥാപിക്കാമെങ്കിലും, പ്രണയക്കുരുക്കുകളില് അകപ്പെട്ട് ജീവിതം പോലും കൈവിട്ടുപോകുന്ന ആയിരക്കണക്കിന് പെണ്‍കുട്ടികള് ഇന്ന് നമുക്ക് ചുറ്റുമുണ്ട് എന്നുള്ളത് കേവലയഥാര്‍ത്ഥ്യം മാത്രമാണ്. ഈ വിഷയത്തില് അന്വേഷണം നടത്തിയിട്ടുള്ള സകലര്‍ക്കും ഇത്തരമൊരു കെണി ഇവിടെ ഒരുക്കപ്പെട്ടിരിക്കുന്നതിനെക്കുറിച്ച് സംശയങ്ങളില്ല.\nബൗദ്ധികമായി ക്രൈസ്തവ ആശയങ്ങള്‍ക്കും, ആദര്‍ശങ്ങള്‍ക്കും നേരെയുള്ള കടന്നുകയറ്റങ്ങളും ഇവിടെ പ്രകടമാണ്. വിവിധ രീതികളില് തങ്ങള്‍ക്കനുകൂലമായ മാധ്യമങ്ങളിലൂടെ ക്രൈസ്തവ ആദ്ധ്യാത്മികതയ്ക്കും, കത്തോലിക്കാ സഭയുടെ സ്വത്വത്തിനും നിലപാടുകള്‍ക്കും എതിരെയുള്ള ആക്രമണങ്ങള് കനത്ത പ്രത്യാഘാതങ്ങള് സൃഷ്ടിച്ചുതുടങ്ങി. സഭയുടെ ആന്തരിക വിഷയങ്ങളില് പോലും ഇടപെടാനും അവയെ വഴിതെറ്റിച്ച് പൊതുസമൂഹത്തില് അവഹേളിക്കാനുമുള്ള ശ്രമങ്ങള് പതിവാകുന്നതിനെ അധിനിവേശ തന്ത്രമായല്ലാതെ എങ്ങനെ വ്യാഖ്യാനിക്കാന് കഴിയും?\nഇത്തരം എണ്ണമറ്റ വിഷയങ്ങളെ അന്വേഷണാത്മകമായി സമീപിച്ചപ്പോള്, ‘നിശബ്ദത തിന്മയാണ്’ എന്ന നിലപാട് സ്വീകരിക്കുകയാണ് ഇവിടെ ചിലരെങ്കിലും ചെയ്തത്. അത്തരത്തില് ഉയര്‍ന്ന ശബ്ദങ്ങള് ആരോഗ്യകരമായ സംവാദത്തിലേക്കുള്ള തുറന്ന ക്ഷണങ്ങളായിരുന്നു. യാഥാര്‍ത്ഥ്യ ബോധത്തിലേയ്ക്ക് ഈ സമൂഹം കടന്നെത്തുമ്പോള് അവര് വാസ്തവങ്ങള് തിരിച്ചറിയുകയും, ആരോഗ്യകരമായ സംവാദങ്ങള്‍ക്ക് സ്വയം സജ്ജരാവുകയും ചെയ്യും എന്ന് കമ്മീഷന് ഓര്‍മിപ്പിച്ചു.


മമ്മൂട്ടി ചിത്രത്തിലൂടെ അഹാനയുടെ അനിയത്തി ഇഷാനിയുടെ അരങ്ങേറ്റം-Ahaana's sister Ishaani Krishna makes her acting debut with Mammootty\nAhaanas Sister Ishaani Krishna Makes Her Acting Debut With Mammootty\nമമ്മൂട്ടി ചിത്രത്തിലൂടെ അഹാനയുടെ അനിയത്തി ഇഷാനിയുടെ അരങ്ങേറ്റം\nഇഷാനിക്കൊപ്പം അച്ഛനും നടനുമായ കൃഷ്ണകുമാറും ചിത്രത്തിൽ ഒരു മുഖ്യ വേഷത്തിൽ എത്തുന്നുണ്ട്\nNovember 01, 2019 02:47:09 pm\nതുടക്കം കുറിച്ചത് ഞാൻ സ്റ്റീവ് ലോപ്പസ് എന്ന ചിത്രത്തിലൂടെ ആയിരുന്നെങ്കിലും അഹാന കൃഷ്ണകുമാർ മലയാളികളുടെ പ്രിയനടി ആയത് ടൊവിനോ നായകനായ ലൂക്കയിലൂടെയാണ്. ലൂക്കയിൽ അഹാനയുടെ ചെറുപ്പകാലം അവതരിപ്പിച്ചത് ഏറ്റവും ചെറിയ അനിയത്തി ഹൻസികയായിരുന്നു. ഇപ്പോഴിതാ മറ്റൊരു അനിയത്തി ഇഷാനിയും സിനിമയിലേക്ക്. മമ്മൂട്ടി നായകനാകുന്ന ‘വൺ’ എന്ന ചിത്രത്തിലൂടെയാണ് ഇഷാനിയുടെ അരങ്ങേറ്റം.\nRead More: റോക്ക് ദി പാർട്ടി ബേബി; പാട്ടും അഭിനയവും മാത്രമല്ല, അഹാനയ്ക്ക് സ്റ്റെപ്പിടാനും അറിയാം\nഅഹാന തന്നെയാണ് ഇക്കാര്യം മറ്റുള്ളവരുമായി പങ്കുവച്ചത്. ഇഷാനിയുടെ പിറന്നാൾ ദിനമായ ഇന്ന് അനിയത്തിക്ക് ആശംസകൾ അറിയിച്ചുകൊണ്ടുള്ള ഇൻസ്റ്റഗ്രാം പോസ്റ്റിലൂടെയാണ് അഹാന ഇക്കാര്യം പറഞ്ഞത്.\n“എന്റെ സുന്ദരിക്കുട്ടിക്ക് പിറന്നാൾ ആശംസകൾ. നമുക്ക് ധാരാളം സാമ്യതകൾ ഉണ്ട്. അതുകൊണ്ട് തന്നെ ചിലപ്പോൾ നിന്റെ ചിത്രം കാണുമ്പോൾ അത് ഞാൻ തന്നെയാണോ എന്ന് തോന്നാറുണ്ട്. നിനക്ക് മനോഹരമായ ഒരു പിറന്നാൾ ദിനമാണെന്ന് കരുതുന്നു. ഒരു അഭിനേത്രിയാകാൻ ഒരുങ്ങുന്നതിനാൽ ഈ വർഷം തീർച്ചയായും നിനക്ക് സ്പെഷ്യൽ ആയിരിക്കും.”\n“എല്ലാവരോടും സന്തോഷത്തോടെ ഒരു കാര്യം അറിയിക്കുന്നു, മമ്മൂട്ടി സാർ നായകനാകുന്ന ‘വൺ’ എന്ന ചിത്രത്തിലൂടെ ഇഷാനി സിനിമയിൽ അരങ്ങേറ്റം കുറിക്കുകയാണ്. കൂടെ കുറച്ച് മനോഹരമായ അഭിനേതാക്കളും ക്രൂവുമുണ്ട്. എല്ലാം നന്നായി നടക്കുമെന്ന് പ്രതീക്ഷിക്കുന്നു,” അഹാന കുറിച്ചു.\nHappy Birthday to the most beautiful baby We have so many similarities that sometimes when I seeapicture of yours , I first think it's me Hope you haveavery happy birthday. This year will surely be special for you.. as you're becoming an actor @ishaani_krishna Happy to tell you all .. that Ishaani has gotten the oppurtunity to make her debut through the movie 'One' which has Mammooty Sir in the lead .. along withalovely cast and crew Hoping for all things best .\nസന്തോഷ് വിശ്വനാഥ് സംവിധാനം ചെയ്യുന്ന ചിത്രത്തിൽ ഇഷാനിയുടെ അച്ഛനും നടനുമായ കൃഷ്ണകുമാറും ഒരു പ്രധാനവേഷത്തിൽ എത്തുന്നുണ്ട്. ഇതോടെ കൃഷ്ണ കുമാറിന്റെ കുടുംബത്തിൽ നിന്നും സിനിമാ രംഗത്തേക്കെത്തുന്ന നാലാമത്തെ ആളാണ് ഇഷാനി.\nഓഡി A4 ഫെയ്സ്‌ലിഫ്റ്റ് ഇന്ത്യയിൽ; അടിസ്ഥാന വില 41.49 ലക്ഷം


ടാറിംഗ് പൂർത്തിയാകാത്തതിൽ പ്രതിഷേധിച്ച് നാട്ടുകാർ റോഡ് ഉപരോധിച്ചു. - Kothamangalam News\nടാറിംഗ് പൂർത്തിയാകാത്തതിൽ പ്രതിഷേധിച്ച് നാട്ടുകാർ റോഡ് ഉപരോധിച്ചു.\nകവളങ്ങാട് : നേര്യമംഗലം-നീണ്ടപാറ-പനംങ്കുട്ടി റോഡ് ടാറിംഗ് പൂർത്തിയാകാത്തതിൽ പ്രതിഷേധിച്ച് ആക്ഷൻ കൗണ്‍സിലിന്‍റെ നേതൃത്വത്തിൽ നാട്ടുകാർ റോഡ് ഉപരോധിച്ചു. ഏഴു വർഷത്തോളമായി തകർന്നു സഞ്ചാരയോഗ്യമല്ലാതെ ദുർഘടമായിക്കിടക്കുന്നതാണ് നേര്യമംഗലം-നീണ്ടപാറ-കരിമണൽ-തട്ടേക്കണ്ണി-പനംങ്കുട്ടി റോഡ്. നിരവധി പരാതികളുടെയും പ്രതിഷേധങ്ങളുടെയും ഫലമായി 2018ൽ കേന്ദ്ര റോഡ് ഫണ്ടിൽനിന്ന് 28 കോടി അനുവദിച്ചിരുന്നു. 2019 ഓഗസ്റ്റ് ഒൻപതിന് റോഡ് പണി ഉദ്ഘടനവും ചെയ്തതാണ്. എന്നാൽ പല കാരണങ്ങളാൽ റോഡ് നിർമാണം ഇഴയുകയാണ്. ഏതാനും ഭാഗത്ത് റോഡിന്‍റെ ഒരു വശവും ചിലയിടങ്ങളിൽ റോഡ് പൂർണമായും ടാറിംഗ് നടത്തിയെങ്കിലും അവശേഷിക്കുന്ന ഭാഗം തകർന്നു കിടക്കുകയാണ്. നിർമാണത്തിനായി റോഡ് പലയിടത്തും കുത്തിപ്പൊളിച്ചതിനാൽ കൂടുതൽ കുണ്ടും കുഴിയുമായിരിക്കുകയാണ്. എറണാകുളം, ഇടുക്കി ജില്ലകളെ ബന്ധിപ്പിക്കുന്ന ഈ റോഡിൽ രാത്രിയും പകലുമായി നിരവധി സർക്കാർ, സ്വകാര്യ ബസുകൾ സർവീസ് നടത്തിയിരുന്നതാണ്.\nറോഡിന്‍റെ ദുരവസ്ഥ മൂലം 75 ശതമാനം ബസുകളും സർവീസ് നിർത്തി. ഇപ്പോൾ നാമമാത്രമായ ബസ് സർവീസ് മാത്രമേ നടത്തുന്നുള്ളു. ആശുപത്രി ആവശ്യങ്ങൾക്ക് പോലും റോഡിന്‍റെ ദുരവസ്ഥമൂലം ജനങ്ങൾ വലയുകയാണ്. നേര്യമംഗലം-നീണ്ടപാറ-പനംങ്കുട്ടി റോഡ് ടാറിംഗ് പൂർത്തിയാകുകയാണെങ്കിൽ മൂന്നാറിനുള്ള ബൈപാസ് റോഡായി ഉപയോഗിക്കാവുന്നതാണ്. നേര്യമംഗലത്തുനിന്ന് ഒരേ ദൂരമാണ് നിലവിലുള്ള നേര്യമംഗലം-ചീയപ്പാറ-അടിമാലി-മൂന്നാർ ദേശീയ പാതയും നേര്യമംഗലം-പനംങ്കുട്ടി-കല്ലാറുകുട്ടി-ശല്യാംപാറ-ആനച്ചാൽ-മൂന്നാർ പാതയും. ഇതുമൂലം മൂന്നാർ ദേശീയപാതയിലെ തിരക്ക് കുറയ്ക്കാനും നേര്യമംഗലം മുതൽ പത്താം മൈൽ വരെയുള്ള ഗതാഗതക്കുരുക്കിനു പരിഹാരവുമാകും.\nജനപക്ഷം 2K21 ശ്രദ്ധേയമായി; കോതമംഗലത്ത് മെഡിക്കൽ കോളേജ് വേണമെന്ന ആവശ്യം ശക്തമാകുന്നു.\nയുവജന പ്രസ്ഥാനത്തിലൂടെ വളർന്നു വന്ന ആന്റണി ജോണ് വിദ്യാഭ്യാസ സ്ഥാപങ്ങൾ സന്ദർശിച്ചു.\nതെങ്ങ് കടപുഴകി വീടിന് മുകളിലേക്ക് വീണു.\nവന്യമൃഗ ശല്യം രുക്ഷ്യമായി ഇഞ്ചത്തൊട്ടി.\nഎംബിറ്റ്സ് എൻജിനീറിങ് കോളേജിന് ന്യൂ കോഡ് ഓഫ് എജ്യൂക്കേഷൻ അംഗീകാരം.\nദേശിയ പാതയിൽ കൂറ്റൻ മരം വീണ് ഗതാഗതം സ്തംഭിച്ചു.\nടാർ മിക്സിങ് പ്ലാൻറ്ന് എതിരെയുള്ള സമരം, കേസ് എടുത്ത പോലീസ് നടപടിക്കെതിരെ പ്രതിഷേധം ഉയരുന്നു; നിയമനടപടികൾക്കൊരുങ്ങി ക്രൈസ്തവ സംഘടനകൾ.\nഎറണാകുളം : കേരളത്തില് ഇന്ന് 26,995 പേര്‍ക്ക് കോവിഡ്-19 സ്ഥിരീകരിച്ചു. രണ്ടാംഘട്ട കൂട്ടപരിശോധനയുടെ ഭാഗമായി സംസ്ഥാനത്തിന്റെ വിവിധ ഭാഗങ്ങളില് നിന്ന് ബുധനാഴ്ച 1,40,671 സാമ്പിളുകള് ശേഖരിച്ചിരുന്നു. ഇതുള്‍പ്പെടെ കഴിഞ്ഞ 24 മണിക്കൂറിനിടെ 1,35,177 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 19.97 ആണ്. യുകെ, സൗത്ത് ആഫ്രിക്ക, ബ്രസീല് എന്നീ രാജ്യങ്ങളില് നിന്നും വന്ന ആര്‍ക്കും തന്നെ കഴിഞ്ഞ 24 മണിക്കൂറിനകം കോവിഡ്-19 സ്ഥിരീകരിച്ചില്ല. അടുത്തിടെ യുകെ (108), സൗത്ത് ആഫ്രിക്ക (7), ബ്രസീല് (1) എന്നീ രാജ്യങ്ങളില് നിന്നും വന്ന 116 പേര്‍ക്കാണ് ഇതുവരെ കോവിഡ് 19 സ്ഥിരീകരിച്ചത്. ഇവരില് 112 പേരുടെ പരിശോധനാഫലം നെഗറ്റീവായി. ആകെ 11 പേരിലാണ് ജനിതക വകഭേദം വന്ന വൈറസിനെ കണ്ടെത്തിയത്. കഴിഞ്ഞ ദിവസങ്ങളിലുണ്ടായ 28 മരണങ്ങളാണ് കോവിഡ്-19 മൂലമാണെന്ന് ഇന്ന് സ്ഥിരീകരിച്ചത്. ഇതോടെ ആകെ മരണം 5028 ആയി. ഇന്ന് രോഗം സ്ഥിരീകരിച്ചവരില് 275 പേര് സംസ്ഥാനത്തിന് പുറത്ത് നിന്നും വന്നവരാണ്. 24,921 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 1730 പേരുടെ സമ്പര്‍ക്ക ഉറവിടം വ്യക്തമല്ല.\nഎറണാകുളം ജില്ലയിൽ ഇന്ന് 4396 പേർക്ക് രോഗം സ്ഥിരീകരിച്ചു.\n• സമ്പർക്കം വഴി രോഗം സ്ഥിരീകരിച്ചവർ – 4321\n• ഉറവിടമറിയാത്തവർ- 61\n• തൃക്കാക്കര – 230\n• തൃപ്പൂണിത്തുറ – 131\n• പള്ളുരുത്തി – 93\n• മരട് – 71\n• ചെങ്ങമനാട് – 69\n• പെരുമ്പാവൂർ – 66\n• ഫോർട്ട് കൊച്ചി – 64\n• ഇടപ്പള്ളി – 62\n• കുമ്പളങ്ങി – 62\n• കടമക്കുടി – 61\n• കടുങ്ങല്ലൂർ – 61\n• കളമശ്ശേരി – 61\n• മട്ടാഞ്ചേരി – 59\n• മഴുവന്നൂർ – 59\n• ശ്രീമൂലനഗരം – 57\n• ഉദയംപേരൂർ – 56\n• കോട്ടുവള്ളി – 56\n• കലൂർ – 54\n• നോർത്തുപറവൂർ – 54\n• രായമംഗലം – 54\n• എളംകുന്നപ്പുഴ – 53\n• കൂവപ്പടി – 52\n• മാറാടി – 52\n• പിറവം – 49\n• വേങ്ങൂർ – 49\n• ഐക്കരനാട് – 48\n• കടവന്ത്ര – 48\n• കാഞ്ഞൂർ – 48\n• പള്ളിപ്പുറം – 48\n• വടക്കേക്കര – 48\n• ആമ്പല്ലൂർ – 47\n• വടവുകോട് – 47\n• ചൂർണ്ണിക്കര – 46\n• എറണാകുളം നോർത്ത് – 44\n• കിഴക്കമ്പലം – 43\n• വരാപ്പുഴ – 43\n• വാളകം – 42\n• വൈറ്റില – 42\n• എറണാകുളം സൗത്ത് – 41\n• കോതമംഗലം – 40\n• ചെല്ലാനം – 40\n• തിരുമാറാടി – 40\n• പുത്തൻവേലിക്കര – 40\n• വാഴക്കുളം – 40\n• തേവര – 39\n• പൂതൃക്ക – 39\n• എടത്തല – 38\n• ഏലൂർ – 38\n• നെടുമ്പാശ്ശേരി – 38\n• പിണ്ടിമന – 37\n• ഇടക്കൊച്ചി – 36\n• ചേന്ദമംഗലം – 36\n• കവളങ്ങാട് – 35\n• കീഴ്മാട് – 35\n• ചേരാനല്ലൂർ – 35\n• ഞാറക്കൽ – 35\n• അങ്കമാലി – 34\n• കൂത്താട്ടുകുളം – 34\n• മണീട് – 34\n• മൂവാറ്റുപുഴ – 34\n• ആലുവ – 33\n• എളമക്കര – 32\n• ചോറ്റാനിക്കര – 32\n• നായരമ്പലം – 32\n• വാരപ്പെട്ടി – 32\n• മുളന്തുരുത്തി – 31\n• ആലങ്ങാട് – 30\n• തോപ്പുംപടി – 30\n• ആവോലി – 28\n• ഇലഞ്ഞി – 28\n• പല്ലാരിമംഗലം – 28\n• പാലാരിവട്ടം – 27\n• പാമ്പാകുട – 26\n• ആരക്കുഴ – 25\n• നെല്ലിക്കുഴി – 24\n• തുറവൂർ – 23\n• പച്ചാളം – 23\n• വടുതല – 23\n• വെണ്ണല – 23\n• അശമന്നൂർ – 22\n• കറുകുറ്റി – 21\n• കരുമാലൂർ – 20\n• കാലടി – 20\n• പനമ്പള്ളി നഗർ – 20\n• മഞ്ഞപ്ര – 20\n• പോണേക്കര – 19\n• മലയാറ്റൂർ നീലീശ്വരം – 19\n• പാറക്കടവ് – 18\n• പൈങ്ങോട്ടൂർ – 18\n• കുന്നുകര – 17\n• കുമ്പളം – 16\n• ചിറ്റാറ്റുകര – 16\n• പായിപ്ര – 16\n• മുടക്കുഴ – 16\n• കീരംപാറ – 15\n• മുളവുകാട് – 14\n• കുട്ടമ്പുഴ – 13\n• പനയപ്പിള്ളി – 13\n• ആയവന – 12\n• എളംകുളം – 12\n• പാലക്കുഴ – 12\n• ഏഴിക്കര – 11\n• കരുവേലിപ്പടി – 11\n• അയ്യമ്പുഴ – 10\n• ഒക്കൽ – 10\n• തിരുവാണിയൂർ – 10\n• പെരുമ്പടപ്പ് – 10\n• എടവനക്കാട് – 8\n• പോത്താനിക്കാട് – 8\n• രാമമംഗലം – 8\n• കുഴിപ്പള്ളി – 7\n• കോട്ടപ്പടി – 7\n• മൂക്കന്നൂർ – 5\n• സി .ഐ .എസ് .എഫ് . – 2\n• ഇന്ന് 541 പേർ രോഗ മുക്തി നേടി.\n• ഇന്ന് 5827 പേരെ കൂടി ജില്ലയിൽ പുതുതായി വീടുകളിൽ നിരീക്ഷണത്തിലാക്കി. നിരീക്ഷണ കാലയളവ് അവസാനിച്ച 667 പേരെ നിരീക്ഷണ പട്ടികയിൽ നിന്നും ഒഴിവാക്കുകയും ചെയ്തു. വീടുകളിൽ നിരീക്ഷണത്തിൽ ഉള്ളവരുടെ ആകെ എണ്ണം 55755 ആണ്.\n• ഇന്ന് 288 പേരെ ആശുപത്രിയിൽ/ എഫ് എൽ റ്റി സിയിൽ പ്രവേശിപ്പിച്ചു.\n21328 (ഇന്ന് റിപ്പോർട്ട് ചെയ്ത പോസിറ്റീവ് കേസുകൾ ഉൾപ്പെടാതെ)\n• കളമശ്ശേരി മെഡിക്കൽ കോളേജ് – 52\n• പി വി എസ് – 51\n• ജി എച്ച് മൂവാറ്റുപുഴ- 28\n• ഡി എച്ച് ആലുവ-26\nആശുപത്രി – 36\n• തൃപ്പൂണിത്തുറ താലൂക്ക് ആശുപത്രി-39\n• സഞ്ജീവനി – 71\n• സിയാൽ- 134\n• സ്വകാര്യ ആശുപത്രികൾ – 1071\n• എഫ് എൽ റ്റി സികൾ – 22\n• വീടുകൾ- 19465\n• ജില്ലയിൽ കോവിഡ് രോഗം സ്ഥിരീകരിച്ച് ചികിത്സയിൽ കഴിയുന്നവരുടെ എണ്ണം 25724 ആണ്.\n• ഇന്ന് ജില്ലയിൽ നിന്നും കോവിഡ് 19 പരിശോധനയുടെ ഭാഗമായി സർക്കാർ സ്വകാര്യ മേഖലകളിൽ നിന്നായി 16694 സാമ്പിളുകൾ കൂടി പരിശോധയ്ക്ക് അയച്ചിട്ടുണ്ട്.\n• ഇന്ന് 852 കോളുകൾ ആണ് കൺട്രോൾ റൂമിൽ ലഭിച്ചത്. ഇതിൽ 385 കോളുകൾ പൊതുജനങ്ങളിൽ നിന്നുമായിരുന്നു.\nകോതമംഗലം: കരിങ്ങഴ മുതുക്കാട്ട് അനിൽ കുമാറിന്റെ ഒന്നര വയസ്സായ പോത്ത് 10 അടിയോളം ആഴമുള്ള കുഴിയിൽ വീഴുകയായിരുന്നു. ചെറുവട്ടൂർ അലിയാർ നടപ്പടയിൽ എന്നയാളുടെ രണ്ട് വയസ്സായ ഒരു മൂരി 25 അടിആഴവും4അടി വെള്ളവുമുള്ള കിണറിൽ വീഴുകയായിരുന്നു. കോതമംഗലം നിലയത്തിൽ നിന്നും അസ്സി. സ്റ്റേഷൻ ഓഫീസർ സജി മാത്യുവിന്റെ നേതൃത്വത്തിൽ രക്ഷാപ്രവർത്തനം നടത്തി രാവിലെ പത്ത് മണിയോടെയായിരുന്നു സംഭവം. പെരുമണ്ണൂർ ജിനു പുത്തൻ പുരക്കൽ എന്നയാളുടെ ഒന്നര വയസ്സുള്ള മൂരി ടിയാന്റെ 20 അടി ആഴമുള്ള കിണറിൽ വീണത്കോതമംഗലത്ത് നിന്ന് അഗ്നിരക്ഷാ സേന എത്തി,കരക്കു കയറ്റി. ഇന്ന് ഉച്ചക്ക് 1.45 ഓട് കൂടിയാണ് സംഭവം.\nസേനാംഗങ്ങളായ ബി .സി ജോഷി, K.M. മുഹമ്മദ് ഷാഫി, KN ബിജു, T.P റഫീദ്, വിൽസൺ കുര്യാക്കോസ്, KA ഷംസുദ്ദീൻ, ജയ്സ് ജോയ്, D. ബിപിൻ, M ശംഭു, R.H വൈശാഖ്, KJ ജേക്കബ് എന്നിവർ പലടീമുകളായി തിരിഞ്ഞ് രക്ഷാപ്രവർത്തനം നടത്തുകയായിരുന്നു.\nകോതമംഗലം:മൂവാറ്റുപുഴ,കോതമംഗലം,പെരുമ്പാവൂർ എന്നിവടങ്ങളിലെ ഡ്രൈവിംഗ് ടെസ്റ്റ് താൽക്കാലികമായി നിർത്തിവെച്ചു. സംസ്ഥാനത്ത് കോവിഡ് -19പടരുന്ന സാഹചര്യത്തിൽ ആളുകൾ കൂട്ടം കൂടുന്നത് രോഗവ്യാപനത്തിന് കാരണമാക്കുന്നതിനാൽ ഡ്രൈവിംഗ് ടെസ്റ്റ് ഗ്രൗണ്ടിൽ 80മുതൽ 100വരെ ആളുകൾ കൂടുന്ന സാഹചര്യം കണക്കിലെടുത്തു നാളെ മുതൽ (21-04-2021) പതിനാല് ദിവസത്തേക്ക് ടെസ്റ്റ് താൽക്കാലികമായി നിർത്തിവെച്ചിരിക്കുന്നുവെന്ന് മൂവാറ്റുപുഴ ആർ.റ്റി.ഒ ടോജോ എം തോമസ് അറിയിച്ചു.


ജപ്തിക്കെതിരെ പ്രതിഷേധം ; ബാങ്കുകാർ മടങ്ങി\nകൊച്ചി (09.07.2018) : രണ്ടു പതിറ്റാണ്ട് മുമ്പ് ബാങ്ക് വായ്പയ്ക്ക് ജാമ്യം നിന്ന സ്ത്രീയുടെ വീടും സ്ഥലവും ജപ്തി ചെയ്യാനെത്തിയ ഉദ്യോഗസ്ഥർ നാട്ടുകാരുടെ പ്രതിഷേധത്തെ തുടർന്ന് മടങ്ങിപ്പോയി. ഉദ്യോഗസ്ഥർ ജപ്തി ചെയ്യാനെത്തിയ വീടിനുമുന്നിൽ ജനങ്ങൾ മണ്ണെണ്ണയും പെട്രോളും തീപ്പന്തങ്ങളുമായി നിലയുറപ്പിച്ചു. 1994ല് എച്ച്ഡിഎഫ്‌സി ബാങ്കില് നിന്ന് സുഹൃത്തിന് രണ്ടരലക്ഷം രൂപ വായ്പയെടുക്കാന് ജാമ്യം നിന്നതാണ് പ്രീത ഷാജി. അവരുടെ വീടാണ് ജാമ്യം വച്ചത്.2കോടി 30 ലക്ഷം രൂപ നൽകണമെന്നാണ് ഇപ്പോൾ ബാങ്ക് ആവശ്യപ്പെടുന്നത്. 50 ലക്ഷം രൂപ നൽകാമെന്ന് ഉറപ്പ് നൽകിയെങ്കിലും അത് സ്വീകരിക്കാതെ രണ്ടര കോടി രൂപ വില വരുന്ന പ്രീതയുടെ വീടും സ്ഥലവും 37 ലക്ഷം രൂപയ്ക്ക് ലേലം ചെയ്‌തെന്നാണ് ബാങ്ക് അധികൃതർ പറയുന്നത്. ഭൂമാഫിയയെ സഹായിക്കാൻ വേണ്ടിയാണ് ഈ നീക്കമെന്ന് നാട്ടുകാർ ആരോപിച്ചു.\nഒരു കുടുംബത്തെ തെരുവിലിറക്കിവിട്ടുള്ള ജപ്‌തി നടപടിയെ സർക്കാർ അംഗീകരിക്കുന്നില്ലെന്ന് ധനമന്ത്രി തോമസ് ഐസക്ക് പറഞ്ഞു. ജപ്‌തിക്കിടയാക്കിയ കാര്യങ്ങൾ സർക്കാരുമായി ചർച്ച നടത്താൻ ബാങ്ക് തയ്യറാകണമെന്ന് അദ്ദേഹം ആവശ്യപ്പെട്ടു. വിജയ് മല്യയെ പോലെയുള്ളവർ അനേകം കോടി രൂപ ലോണെടുത്ത് മുങ്ങുമ്പോൾ കാണിക്കാത്ത വികാരവും പരവേശവുമൊന്നും ഇക്കാര്യത്തിൽ ബാങ്കുകൾ കാണിക്കേണ്ട കാര്യമില്ലെന്നും ഐസക് പറഞ്ഞു.


ഐലീഗിൽ ഗോകുലം എഫ്‌സിക്ക് മിന്നും വിജയം; ആരോസിനെ തകർത്തു | Indian Express Malayalam\ni league 2017 indian arrows02 gokulam kerala luis nortons youngsters slump to third straight defeat\nഐ ലീഗിലെ മൂന്നാം മത്സരത്തിലാണ് ഗോകുലം എഫ്‌സി തങ്ങളുടെ കന്നിവിജയം നേടിയിരിക്കുന്നത്\nUpdated: December 22, 2017 5:22:54 pm\nന്യൂഡല്‍ഹി: ഐ ലീഗ് ഫുട്ബോളിൽ ഗോകുലം എഫ്‌സി എതിരില്ലാത്ത രണ്ട് ഗോളിന് ഇന്ത്യൻ ആരോസിനെ തകർത്തു. കൗമാരപ്പടയെ പരാജയപ്പെടുത്തി ലീഗിലെ ആദ്യ വിജയമെന്ന നേട്ടമാണ് ഗോകുലം എഫ്‌സി നേടിയത്.\nക്യാപ്റ്റന് സുശാന്ത് മാത്യുവും പരുക്കേറ്റ വിദേശതാരം കാമോയുമില്ലാതെ കളത്തിലിറങ്ങിയ ഗോകുലം, ഇന്ത്യയുടെ കൗമാര പ്രതിഭകൾക്കെതിരെ മികച്ച കളി പുറത്തെടുത്തു. മൂന്ന് മലയാളി താരങ്ങൾ ഗോകുലം എഫ്‌സിയുടെ ആദ്യ ഇലവനിൽ ഉണ്ടായിരുന്നു.\nമൽസരം തുടങ്ങി 11-ാം മിനിറ്റിലാണ് ആദ്യ ഗോൾ പിറന്നത്. ഖാലിദ് അല്‍സല എടുത്ത കോര്‍ണറില് ഡാനിയല് ആഷ്‌ലി അഡോ തലകൊണ്ട് ചെത്തി ആരോസിന്റെ ഗോൾവലയ്ക്ക് അകത്തേക്ക് ഇട്ടു. പിന്നീട് ആദ്യ പകുതിയിൽ ഗോൾ പിറന്നതേയില്ല. ആരോസിന്റെ ആക്രമണങ്ങൾക്ക് അതേ നിലയ്ക്ക് മറുപടി കൊടുത്ത ഗോകുലം എഫ്‌സി ലീഡോഡെ ആദ്യ പകുതിയുടെ ഇടവേളയ്ക്ക് പോയി.\nരണ്ടാം പകുതിയിൽ 65-ാം മിനിറ്റിലാണ് ഗോകുലം എഫ്‌സി രണ്ടാം ഗോൾ കണ്ടെത്തിയത്. ഖാലിദ് അല്‍സലയാണ് ലക്ഷ്യം കണ്ടത്. മറുഭാഗത്ത് കെ.പി.രാഹുലിന്റെ ശക്തമായ മുന്നേറ്റം ആരോസിന് ഗോൾ എന്ന തോന്നൽ സൃഷ്ടിച്ചെങ്കിലും ഗോകുലത്തിന്റെ പ്രതിരോധം വിജയിച്ചു.\nജയത്തോടെ നാല് മത്സരങ്ങളില് നിന്ന് നാല് പോയിന്റുമായി ഗോകുലം ഏഴാം സ്ഥാനത്തെത്തി. നേരത്തെ രണ്ട് പരാജയവും ഒരു സമനിലയുമായിരുന്നു കേരള ടീമിന്റെ അക്കൗണ്ടിലുണ്ടായിരുന്നത്. 27ന് ഈസ്റ്റ് ബംഗാളിനെതിരെയാണ് ഗോകുലത്തിന്റെ അടുത്ത മത്സരം.\nWeb Title: I league 2017 indian arrows02 gokulam kerala luis nortons youngsters slump to third straight defeat


Plus Two SAY/IMP/Revaluation June 2016 | :\nPlus Two SAY/IMP/Revaluation June 2016\nഈ വർഷത്തെ ഹയർ സെക്കൻഡറി സേ, ഇംപ്രൂവ്മെന്റ് പരീക്ഷകൾ ജൂൺ രണ്ടു മുതൽ എട്ടു വരെ നടക്കും. രാവിലെ 9.30നും ഉച്ചയ്ക്കു രണ്ടിനുമായിരിക്കും പരീക്ഷ. രണ്ടാം വർഷ പരീക്ഷയ്ക്ക് ആദ്യമായി റജിസ്റ്റർ ചെയ്ത് എഴുതിയ റഗുലർ വിദ്യാർഥികൾക്കു തോറ്റ വിഷയങ്ങൾക്കു സേ പരീക്ഷയ്ക്ക് അപേക്ഷിക്കാം.\nയോഗ്യത നേടാത്ത മുഴുവൻ വിഷയങ്ങളും എഴുതാൻ സാധിക്കും. പഴയ സിലബസിൽ പരീക്ഷ എഴുതി ഒരു വിഷയം മാത്രം ലഭിക്കാനുള്ളവർക്ക് അതിനു മാത്രം സേ പരീക്ഷയ്ക്ക് അപേക്ഷിക്കാം. ഈ വിഭാഗക്കാർക്ക് ഒന്നിൽ കൂടുതൽ വിഷയങ്ങൾക്ക് അപേക്ഷിക്കാനാവില്ല. കഴിഞ്ഞ മാർച്ചിൽ, ആദ്യമായി പരീക്ഷയെഴുതിയ റഗുലർ വിദ്യാർഥികൾക്ക് എല്ലാ വിഷയത്തിനും ഡി പ്ലസ് ഗ്രേഡോ, അതിനു മുകളിലോ ലഭിച്ചിട്ടുണ്ടെങ്കിൽ ഒരു വിഷയത്തിനു മാത്രം സ്കോർ മെച്ചപ്പെടുത്തുന്നതിനായി ഇംപ്രൂവ്മെന്റിന് അപേക്ഷിക്കാം.\nരണ്ടാം വർഷ തിയറി പേപ്പറുകൾക്കു മാത്രമേ സേ, ഇംപ്രൂവ്മെന്റ് പരീക്ഷ ഉണ്ടാകൂ. ഫീസ് അടയ്ക്കേണ്ട അവസാന തീയതി ഈ മാസം18 ആണ്. മാർച്ചിൽ പരീക്ഷ എഴുതിയ കേന്ദ്രങ്ങളിലാണ് അപേക്ഷ നൽകേണ്ടത്. സേ പരീക്ഷയ്ക്കു പേപ്പർ ഒന്നിനു 150 രൂപയും ഇംപ്രൂവ്മെന്റിന് 500 രൂപയുമാണ് ഫീസ്. പുറമെ, സർട്ടിഫിക്കറ്റ് ഫീസ് ആയി 40 രൂപയും അടയ്ക്കണം. രണ്ടാം വർഷ തിയറി പരീക്ഷ എഴുതുന്നവർക്കു നേരത്തെ ലഭിച്ച നിരന്തര മൂല്യനിർണയ സ്കോറും പ്രായോഗിക പരീക്ഷയുടെ സ്കോറും ഒന്നാം വർഷ തിയറി പരീക്ഷയുടെ സ്കോറും വീണ്ടും പരിഗണിക്കും.\nനേരത്തെ പ്രായോഗിക പരീക്ഷയ്ക്കു ഹാജരാകാൻ സാധിക്കാത്തവർ, പ്രായോഗിക പരീക്ഷയ്ക്ക് എത്തണം. ഈ പരീക്ഷ ഈ മാസം 30, 31 തീയതികളിൽ ഓരോ ജില്ലയിലെയും തിരഞ്ഞെടുക്കപ്പെട്ട ഒരു കേന്ദ്രത്തിൽ നടത്തും. പ്രായോഗിക പരീക്ഷയ്ക്കു പേപ്പർ ഒന്നിന് 25 രൂപ അധിക ഫീസ് നൽകണം. അപേക്ഷിക്കുന്ന സ്കൂളിൽ നിന്നാണ് അഡ്മി ഷൻ ടിക്കറ്റ് വാങ്ങേണ്ടത്. അപേക്ഷാ ഫോമും വിവരങ്ങളും സ്കൂളുകളിലും ഡിപ്പാർട്ട്മെന്റ് പോർട്ടലിലും ലഭിക്കും.\nസേ, ഇംപ്രൂവ്മെന്റ് പരീക്ഷയുടെ ടൈംടേബിൾ പ്രസിദ്ധീകരിച്ചിട്ടുണ്ട്. വിഎച്ച്എസ്ഇ പരീക്ഷയ്ക്കു റജിസ്റ്റർ ചെയ്ത ശേഷം തോൽക്കുകയോ, പരീക്ഷയെഴുതാൻ സാധിക്കാതിരിക്കുകയോ ചെയ്ത പരിഷ്ക്കരിച്ച സ്കീം (റഗുലർ) വിദ്യാർഥികൾക്കു പരാജയപ്പെട്ടതോ, ഹാജരാകാത്തതോ ആയ എല്ലാ വിഷയങ്ങൾക്കും സേ പരീക്ഷ എഴുതാം. പരീക്ഷ ജൂൺ രണ്ടിനു തുടങ്ങും. പരിഷ്കരിച്ച സ്കീം (പ്രൈവറ്റ്) വിദ്യാർഥികൾക്ക്, അവർ ഒരു വിഷയത്തിനൊഴികെ ജയിച്ചുവെങ്കിൽ തോറ്റ വിഷയത്തിനു മാത്രം സേ എഴുതാം. പേപ്പർ ഒന്നിന് 150 രൂപയാണു ഫീസ്.\nപ്രാക്ടിക്കൽ ഉൾപ്പെടെ 175 രൂപ. ട്രഷറിയിൽ ഫീസ് അടച്ചതിന്റെ ചലാൻ സഹിതം അപേക്ഷ സ്കൂൾ പ്രിൻസിപ്പൽമാർക്കാണു നൽകേണ്ടത്. സ്കോർ ഷീറ്റിനായി പ്രത്യേകം 40 രൂപ അടയ്ക്കണം. ഈ മാസം 18 വരെ അപേക്ഷിക്കാം. മാർച്ചിൽ റഗുലറായി പരീക്ഷയെഴുതി ജയിച്ച വിഎച്ച്എസ്ഇ വിദ്യാർഥികൾക്ക് ഏതെങ്കിലും വിഷയത്തിനു ഗ്രേഡ് മെച്ചപ്പെടുത്താനായി ഇംപ്രൂവ്മെന്റ് പരീക്ഷ എഴുതാം. പേപ്പർ ഒന്നിന് 500 രൂപയാണു ഫീസ്. ട്രഷറിയിൽ തുക അടച്ചതിന്റെ ചലാൻ സഹിതം സ്കൂൾ പ്രിൻസിപ്പലിന് അപേക്ഷ നൽകണം.\nHSE Plus Two SAY /IMP June 2016-Notification\nHSE Plus Two SAY/IMP June 2016 Time Table\nHSE Plus Two Exam March 2016-Revaluation /Photocopy /Scrutiny Notification\nHSE EXAM FORMS\nApplication for SAY/Improvement\nApplication for Scrutiny of Answer Script\nApplication for Photocopy of Answer Script\nFee Rates and Head of Accounts\nVHSE EXAM FORMS\nCHALAN MATE (Treasury Chalan Printer)


ഹൃദയത്തെ സംരക്ഷിക്കാൻ ഡയറ്റില് ഉള്‍പ്പെടുത്താം ഈ അഞ്ച് പഴങ്ങള്... | add these fruits in your diet for your heart\nനല്ല ഭക്ഷണശീലവും ശരിയായ വ്യായാമവും ശീലമാക്കിയാൽ ഒരു പരിധിവരെ രോഗങ്ങളെ അകറ്റി നിർത്താനും ഹൃദയാരോഗ്യം സംരക്ഷിക്കാനും സാധിക്കും.\nThiruvananthapuram, First Published Aug 4, 2021, 3:17 PM IST\nഹൃദ്രോഗികളുടെ എണ്ണം നാള്‍ക്കുനാള് വർധിച്ചുവരുന്നു. ജീവിതശൈലിയില് ഉണ്ടായ മാറ്റമാണ് ഇതിന്‍റെ പ്രധാന കാരണം. ആരോഗ്യകരമല്ലാത്ത ആഹാര ശീലങ്ങളും വ്യായാമത്തിന്റെ അഭാവവും പലപോഴും ഹൃദ്രോഗ സാധ്യത വർധിപ്പിക്കുന്നു. കൊളസ്ട്രോളും അമിത രക്തസമ്മർദ്ദവുമെല്ലാം ഇതിന്‍റെ പരിണിത ഫലങ്ങളാണ്.\nനല്ല ഭക്ഷണശീലവും ശരിയായ വ്യായാമവും ശീലമാക്കിയാൽ ഒരു പരിധിവരെ രോഗങ്ങളെ അകറ്റി നിർത്താനും ഹൃദയാരോഗ്യം സംരക്ഷിക്കാനും സാധിക്കും. ഹൃദയത്തെ സംരക്ഷിക്കാൻ ഡയറ്റില് ഉള്‍പ്പെടുത്തേണ്ട ചില പഴങ്ങളെ പരിചയപ്പെടാം.\nഓറഞ്ചാണ് ആദ്യമായി ഈ പട്ടികയില് ഉള്‍പ്പെടുന്നത്. സിട്രസ് വിഭാഗത്തിലുള്ള ഫലമാണ് ഓറഞ്ച്. വിറ്റാമിന് സി ധാരാളം അടങ്ങിയിട്ടുള്ള ഓറഞ്ച് ആന്‍റിഓക്സിഡന്‍റുകളുടെയും നാരുകളുടെയും സ്രോതസാണ്. അതിനാല് ഇവ ഹൃദയത്തിന്റെ ആരോഗ്യ സംരക്ഷണത്തിന് ഉത്തമമാണ്.\nവിറ്റാമിന് എ, ബി, സി, പൊട്ടാസ്യം, മഗ്നീഷ്യം എന്നിവ ധാരാളം അടങ്ങിയ പപ്പായ നാരുകളാല് സമ്പന്നമാണ്. ആന്‍റിഓക്സിഡന്‍റുകള് ധാരാളം അടങ്ങിയ പപ്പായ ഹൃദയത്തിന്‍റെ ആരോഗ്യത്തിന് ഏറെ നല്ലതാണ്. കൊളസ്ട്രോളിനെ നിയന്ത്രിക്കാനും ഇവ സഹായിക്കും.\nആപ്പിൾ ആണ് അടുത്തതായി ഈ പട്ടികയില് ഉള്‍പ്പെടുന്നത്. ദിവസവും ഒരു ആപ്പിൾ കഴിച്ചാൽ ഡോക്ടറെ അകറ്റി നിർത്താം എന്നു പറയുന്നത് വെറുതേയല്ല. നിരവധി ആരോഗ്യ ഗുണങ്ങളുള്ള ഒരു ഫലമാണ് ആപ്പിള്. ഹൃദയത്തിന്റെ പ്രവർത്തനങ്ങളെ കാക്കുന്ന വിറ്റാമിൻ എ, ഇ, ബി1, ബി2 , കെ എന്നിവ ആപ്പിളില് ധാരാളമായി അടങ്ങിയിട്ടുണ്ട്. ഒപ്പം മറ്റ് മിനറൽസും ഇവയില് അടങ്ങിയിരിക്കുന്നു.\nസ്ട്രോബെറിയാണ് ഈ പട്ടികയിലെ രണ്ടാമന്. ഹൃദയത്തിന്‍റെ ആകൃതിയിലുളള സ്ട്രോബെറിക്ക് ഹൃദയത്തെ സംരക്ഷിക്കാനും കഴിയും. കൊളസ്ട്രോളില് നിന്നും രക്ഷ നേടാനും ആന്‍റിഓക്സിഡന്‍റുകളും വിറ്റാമിനുകളും മറ്റു ധാതുക്കളും ധാരാളം അടങ്ങിയ സ്ട്രോബെറി ഡയറ്റില് ഉള്‍പ്പെടുത്തുന്നത് നല്ലതാണ്.\nധാരാളം ആരോഗ്യ ഗുണങ്ങളുളള ഒന്നാണ് അവക്കാഡോ അഥവാ വെണ്ണപ്പഴം. കൊളസ്ട്രോൾ കുറയ്ക്കാന് ദിവസവും ഒരു അവക്കാഡോ പഴം കഴിക്കുന്നത് നല്ലതാണെന്നാണ് പഠനങ്ങള് പറയുന്നത്. ഒപ്പം ഹൃദയത്തിന്‍റെ ആരോഗ്യത്തെയും ഇവ സംരക്ഷിക്കും.\nAlso Read: കരളിനെ സംരക്ഷിക്കാൻ ഇതാ അഞ്ച് സൂപ്പർ ഫുഡുകൾ\nLast Updated Aug 4, 2021, 3:25 PM IST\nഹൃദയത്തെ സംരക്ഷിക്കാൻ പഴങ്ങള്\nIPL 2021: മുംബൈ ഇന്ത്യന്‍സ്-കൊല്‍ക്കത്ത നൈറ്റ് റൈഡേഴ്സ് പോരാട്ടം-Live Updates


വടകര: ദല്‍ഹിയില് കാലുകുത്താന് അനുവദിക്കില്ലെന്ന യുവമോര്‍ച്ചക്കാരുടെ പ്രഖ്യാപനം കേട്ട് മാളത്തില് ഒളിക്കുന്നവരല്ല കമ്മ്യൂണിസ്റ്റുകാരെന്ന് സി.പി.ഐ.എം സംസ്ഥാന സെക്രട്ടറി കോടിയേരി ബാലകൃഷ്ണന്. തന്നെ ദല്‍ഹിയില് തടയുമെന്ന യുവമോര്‍ച്ച നേതാവിന്റെ പ്രസ്താവനയോട് പ്രതികരിക്കുകയായിരുന്നു കോടിയേരി.\nകണ്ണൂര് കൊലപാതകത്തിന്റെ പശ്ചാത്തലത്തില് ദല്‍ഹി കേരളാഹൗസിലേക്ക് യുവമോര്‍ച്ച നടത്തിയ പ്രതിഷേധ മാര്‍ച്ചിലാണ് കോടിയേരിക്കെതിരെ യുവമോര്‍ച്ചാ നേതാവ് പരാമര്‍ശങ്ങള് നടത്തിയിരുന്നത്.\nഇതിനോട് പ്രതികരിച്ച കോടിയേരി ഇനിയും ദല്‍ഹിയില് പോകുമെന്നും യുവമോര്‍ച്ചക്കാരെ നേരിടാന് ഡി.വൈ.എഫ്.ഐക്കാര് മതി കമ്മ്യൂണിസ്റ്റ് കാര് മൊത്തം വേണ്ടെന്നും വടകരയില് പറഞ്ഞു.\nപയ്യന്നൂരിലെ കൊലപാതകത്തെത്തുടര്‍ന്ന് സി.പി.ഐ.എം വിരുദ്ധ പ്രചാരവേലയ്ക്ക് ആര്.എസ്.എസുകാര് നേതൃത്വം കൊടുക്കുകയാണെന്നും കോടിയേരി ആരോപിച്ചു. ഗവര്‍ണറെ വരെ പേടിപ്പിച്ച് സ്വന്തം വരുതിയില് നിര്‍ത്താനുള്ള ശ്രമങ്ങളാണ് നടക്കുന്നതെന്നും കോടിയേരി പറഞ്ഞു.\nഗവര്‍ണര്‍ക്ക് പരമാവധി ചെയ്യാന് കഴിയുക ഭരണം പിരിച്ച് വിടലാണെന്നും അങ്ങനെ സംഭവിച്ചാല് പിന്നീടുള്ള തെരഞ്ഞെടുപ്പില് എല്.ഡി.എഫ് 140 സീറ്റും നേടി അധികാരത്തില് വരുമെന്നും അദ്ദേഹം പറഞ്ഞു. കണ്ണൂരില് പട്ടാള നിയമം വേണമെന്നാണ് ബി.ജെ.പി ആവശ്യപ്പെടുന്നതെന്നും ഒട്ടേറെ കരി നിയമങ്ങളെ അതിജീവിച്ചവരാണ് കമ്മ്യൂണിസ്റ്റുകാര് എന്നും പറഞ്ഞ കോടിയേരി പട്ടാളനിയമം ഏര്‍പ്പെടുത്തി സി.പി.ഐ.എമ്മിനെ തകര്‍ക്കാന് നോക്കേണ്ടെന്നും പറഞ്ഞു.


Muralee Thummarukudy writes | കോവിഡ് ഒരു നൂറു മീറ്റർ ഓട്ടമല്ല, മാരത്തോൺ ആണ്; കോവിഡിനെ എങ്ങനെ കൈകാര്യം ചെയ്തു എന്ന് പ്രതിദിന കേസുകളുടെ എണ്ണം വെച്ച് വിലയിരുത്തുന്നതിൽ കാര്യമില്ല; ഇതൊരു ഓട്ട മത്സരവുമല്ല വിജയികളെ നിർണ്ണയിക്കാൻ; കോവിഡിൽ കേരളം വീണ്ടും ഒന്നാമതെത്തുമ്പോൾ മുരളീ തുമ്മാരുകുടി എഴുതുന്നു - MarunadanMalayalee.com\nMarch 09, 202111:29 AM IST Permalink\nപിന്നീടുള്ള മാസങ്ങളിൽ നാം കണ്ടതുകൊറോണ കേസുകളുടെ വളർച്ചയെ കേരളം വളരെ ഫലപ്രദമായി തടയുന്നതാണ്. ജനുവരി 30 ന് ആദ്യത്തെ കേസ് റിപ്പോർട്ട് ചെയ്ത കേരളം ആയിരം കേസുകൾ എത്തിയത് മെയ് 27 നാണ്. അപ്പോഴേക്കും ഇന്ത്യയിലെ പല സംസ്ഥാനങ്ങളിലും കേസുകൾ പതിനായിരം കടന്നിരുന്നു. ഇന്ത്യയിലെ മറ്റു സംസ്ഥാനങ്ങൾ മാത്രമല്ല ലോകത്തെ മറ്റു ഭാഗങ്ങളിൽ നിന്നുള്ള ശാസ്ത്രജ്ഞർ വരെ കോവിഡ് നിയന്ത്രണത്തിന്റെ 'കേരള മോഡൽ' ശ്രദ്ധിക്കുന്ന കാലം വന്നു. ബി ബി സിയും വാഷിങ്ടൺ പോസ്റ്റും കേരളത്തെ തേടിയെത്തി.\nഎന്നാൽ 2021 ൽ നാം കണ്ടത് കുറച്ചു വ്യത്യസ്തമായ ചിത്രമാണ്. മറ്റുള്ള സംസ്ഥാനങ്ങളിൽ കൊറോണ കുറഞ്ഞു വന്നു, കേരളത്തിലാകട്ടെ ആ കുറവ് മറ്റു സംസ്ഥാനങ്ങളിലേതു പോലെ ഉണ്ടായതുമില്ല. ഫെബ്രുവരി ആയതോടെ ഒരിക്കൽ കൂടി രാജ്യത്ത് പ്രതിദിനം ഏറ്റവും കൂടുതൽ കേസുകളുള്ള സംസ്ഥാനമായി കേരളം മാറി. കേരളത്തിൽ നിന്നും മറ്റു സംസ്ഥാനങ്ങളിലേക്ക് പോകുന്നവർക്ക് കൂടുതൽ നിയന്ത്രണങ്ങളും നിബന്ധനകളും വീണ്ടും ഉണ്ടായി. കേരളത്തിൽ കോവിഡ് കേസുകൾ എത്തിയ അന്ന് മുതൽ ഇന്ന് വരെ രോഗത്തിന്റെ വ്യാപനം, ആരോഗ്യപരവും മറ്റു തരത്തിലുമുള്ള പ്രത്യാഘാതങ്ങൾ, മഹാമാരിയെ സർക്കാരും സമൂഹവും കൈകാര്യം ചെയ്ത രീതി ഇതൊക്കെ തൊട്ടടുത്ത് നിന്നും നോക്കിക്കണ്ട ഒരാളെന്ന നിലയിൽ കേരളം കോവിഡ് കൈകാര്യം ചെയ്തതിനെ ഞാൻ ഇങ്ങനെയാണ് ഇപ്പോൾ വിലയിരുത്തുന്നത്.\nകൊറോണയെപ്പറ്റി എഴുതി തുടങ്ങിയ സമയം മുതൽ ഞാൻ പറഞ്ഞിരുന്ന ഒരു കാര്യമുണ്ട്. കോവിഡ് ഒരു നൂറു മീറ്റർ ഓട്ടമല്ല, മാരത്തോൺ ആണ് എന്ന്. അതുകൊണ്ട് തന്നെ കോവിഡിനെ എങ്ങനെ കൈകാര്യം ചെയ്തു എന്ന് പ്രതിദിന കേസുകളുടെ എണ്ണം വെച്ച് വിലയിരുത്തുന്നതിൽ കാര്യമില്ല. ഇതൊരു ഓട്ട മത്സരവുമല്ല വിജയികളെ നിർണ്ണയിക്കാൻ. ഓരോ സ്ഥലത്തും കോവിഡിന്റെ വ്യാപനവും പ്രതിരോധവും ഓരോ തരത്തിലാണ്. അതിൽ നമ്മുടെ നിയന്ത്രണത്തിൽ ഉള്ള കാര്യങ്ങളും നമുക്ക് അറിയാവുന്ന കാര്യങ്ങളും, നമ്മുടെ നിയന്ത്രണത്തിൽ ഇല്ലാത്തതും നമുക്ക് അറിയാത്തതും ആയ കാര്യങ്ങളും ഉണ്ട്. ഇതിന്റെ ആകെ പ്രതിഫലനമാണ് കേസുകളുടെ എണ്ണവും മരണ സംഖ്യയുമായി പുറത്തു വരുന്നത്. അതുകൊണ്ട് തന്നെ ഒരു സ്ഥലത്തെ കേസുകളുടെയോ മരണത്തിന്റെയോ കണക്ക് മറ്റൊരു സ്ഥലവുമായി താരതമ്യം ചെയ്ത് നമ്മൾ മെച്ചമോ മോശമോ എന്ന് അഭിപ്രായപ്പെടുന്നതിൽ കാര്യമില്ല. നമുക്ക് അറിയാവുന്ന കാര്യങ്ങളിൽ നമുക്ക് നിയന്ത്രിക്കാവുന്ന കാര്യത്തിൽ നമ്മൾ വേണ്ട സമയത്ത് ശരിയായ തീരുമാനങ്ങൾ എടുത്തോ എന്നതാണ് പ്രധാനം.\nഇക്കാര്യത്തിൽ നമ്മുടെ മത്സരം നമ്മളോട് തന്നെയാണ്. കേരളം കൊറോണയെ കൈകാര്യം ചെയ്തതിൽ ഞാൻ ശ്രദ്ധിച്ച പ്രധാന കാര്യങ്ങൾ ഇവിടെ പറയാം.\n1. കേരളത്തിൽ കൊറോണക്കേസുൾ പ്രതിദിനം 11755 വന്ന ദിവസവും (ഒക്ടോബർ 10, 2020) മൊത്തം ആക്റ്റീവ് കേസുകൾ 97,417 ഉണ്ടായ ദിവസവും (ഒക്ടോബർ 24) ഉണ്ട്. എന്നാൽ കേരളത്തിലെ ആരോഗ്യ സംവിധാനത്തിന്റെ പരിധിക്കപ്പുറം ആക്റ്റീവ് കേസുകൾ ഉണ്ടായ ഒരു ദിവസം പോലും കഴിഞ്ഞ ഒരു വർഷത്തിനുള്ളിൽ ഉണ്ടായിട്ടില്ല. ഇതേ കേസുകൾ ആറുമാസം മുൻപ് ഉണ്ടായിരുന്നെങ്കിൽ അത്തരം ഒരു സാഹചര്യം ഉണ്ടാകുമായിരുന്നു, മരണ നിരക്ക് ഏറെ ഉയരുമായിരുന്നു. കേസുകൾ വർധിക്കുന്നതനുസരിച്ച് കോവിഡ് ഫസ്റ്റ് ലൈൻ ട്രീറ്റ്‌മെന്റ് സെന്ററുകൾ ഉണ്ടാക്കുക, സ്വകാര്യ മേഖലയിലെ ചികിത്സാസൗകര്യങ്ങൾ കൂടി ഉൾപ്പെടുത്തുക എന്നീ കൃത്യമായ തീരുമാനങ്ങൾ ശരിയായ സമയത്ത് എടുത്ത് ലഭ്യമായ ചികിത്സ സംവിധാനങ്ങളുടെ എണ്ണം ഉയർത്തിയതുകൊണ്ടാണ് ഇത് സാധ്യമായത്.\n2. കേരളത്തിലെ ആരോഗ്യ സംവിധാനവും ഡോക്ടർമാർ മുതൽ ഹെൽത്ത് ഇൻസ്പെക്ടർമാർ വരെ ഈ വിഷയം കൈകാര്യം ചെയ്ത രീതിയുമാണ് ഞാൻ ശ്രദ്ധിച്ച അടുത്ത കാര്യം. രോഗത്തിന്റെ ആദ്യ കാലത്ത് നമ്മുടെ ടെസ്റ്റിങ് സൗകര്യങ്ങൾ മുതൽ വ്യക്തി സുരക്ഷാ ഉപകരണങ്ങൾ വരെ പരിമിതമായിരുന്നു. രോഗത്തെപ്പറ്റിയുള്ള അറിവ് ആയി വരുന്നതേ ഉള്ളൂ. എന്നിട്ടും തികച്ചും ആത്മവിശ്വാസത്തോടെയാണ് നമ്മുടെ ആരോഗ്യ രംഗത്തെ പ്രൊഫഷണലുകൾ ഈ മഹാമാരിയെ നേരിട്ടത്. ഏറെ മാനസിക സംഘർഷത്തിന്റെയും അമിത ജോലി ഭാരത്തിന്റെയും കാലഘട്ടം ആയിരുന്നെങ്കിലും ആരോഗ്യ രംഗത്ത് നിന്നുള്ളവരുടെ ആത്മഹത്യ കഥകൾ ഒന്നും നാം ഈ കാലത്ത് കേട്ടില്ല. ഇതൊരു ചെറിയ കാര്യമല്ല. ആരോഗ്യ രംഗത്ത് പ്രവൃത്തിക്കുന്ന എന്റെ സുഹൃത്തുക്കളോട് ഞാൻ അന്ന് മുതൽ പറഞ്ഞ ഒരു കാര്യമുണ്ട്. അവരുടെ പ്രൊഫഷണൽ ജീവിതത്തിലെ ഏറ്റവും പ്രധാനപ്പെട്ട, പിൽക്കാലത്ത് അവർ അഭിമാനത്തോടെ ഓർക്കാൻ പോകുന്ന കാലമാണ് അവർ കടന്നു പോയിക്കൊണ്ടിരിക്കുന്നത് എന്ന്.\n4. കോവിഡ് കാലത്ത് ആരോഗ്യ സംവിധാനത്തിന്റെ ശ്രദ്ധ മുഴുവൻ കോവിഡ് കൈകാര്യം ചെയ്യുന്നതിലേക്കായതിനാൽ മറ്റു രോഗങ്ങളെയും രോഗികളെയും വേണ്ടത്ര ശ്രദ്ധിക്കാൻ പറ്റാത്ത സാഹചര്യവും ഉണ്ടാകാമായിരുന്നു. ലോകത്ത് അനവധി പ്രദേശങ്ങളിൽ കോവിഡ് മരണങ്ങൾക്കും അപ്പുറം കോവിഡ് കാലത്ത് (2020 ൽ) 2019 നെ അപേക്ഷിച്ച് മൊത്തം മരണസംഖ്യ കൂടുതൽ ആയിരുന്നു എന്നാണ് പഠനങ്ങൾ പറയുന്നത്, അത് സ്വാഭാവികവും ആണല്ലോ. പക്ഷെ കേരളത്തിൽ സ്ഥിതി മറിച്ചായിരുന്നു. 2020 ൽ കേരളത്തിൽ മൊത്തം മരിച്ചവരുടെ എണ്ണം 234,536 ആയിരുന്നു, അതിൽ 3072 പേർ കൊറോണ കാരണം മരിച്ചതാണെന്നാണ് ഔദ്യോഗിക കണക്കുകൾ. കോവിഡ് ഇല്ലാതിരുന്ന 2019 ൽ കേരളത്തിൽ മൊത്തം മരിച്ചവരുടെ എണ്ണം 263,901 ആണ്. അതായത് 2019 നേക്കാൾ 29,365 മരണങ്ങളുടെ കുറവ്. മറ്റു സ്ഥലങ്ങളിൽ നിന്നും ഇത്തരത്തിലുള്ള കണക്കുകൾ വരുന്നതേ ഉള്ളൂ. 'എക്‌സസ് ഡെത്ത്' എന്ന പേരിൽ ഇനിയുള്ള കാലത്ത് ലോകത്ത് വലിയ ചർച്ചയാകാൻ പോകുന്ന ഒരു കണക്കാണിത്. നോക്കി വെച്ചോളൂ.\n5. കേരളത്തിലെ പൊതുജനാരോഗ്യ രംഗത്ത് നാം കാലാകാലമായി നടത്തിയിട്ടുള്ള നിക്ഷേപങ്ങൾ പലിശ സഹിതം തിരിച്ചു കിട്ടിയ കാലമായിരുന്നു 2020. കൊറോണയുടെ തുടക്ക കാലത്ത് എല്ലാ കൊറോണക്കേസുകളും കൈകാര്യം ചെയ്തിരുന്നത് സർക്കാർ ആശുപത്രികളിൽ ആയിരുന്നു. ഇപ്പോൾ സ്വകാര്യ ആശുപത്രികളിൽ പോകുവാൻ അനുവാദം ഉണ്ടെങ്കിലും ആർക്കു വേണമെങ്കിലും സർക്കാർ സംവിധാനത്തിൽ പോകാനുള്ള സൗകര്യവുമുണ്ട്. അതുകൊണ്ട് തന്നെ കേരളത്തിൽ കോവിഡ് ബാധിച്ച പത്തുലക്ഷം പേരിൽ ഒരാൾക്ക് പോലും കോവിഡ് രോഗം ഒരു സാന്പത്തിക ബാധ്യത ഉണ്ടാക്കിയില്ല എന്ന് മാത്രമല്ല, കോവിഡ് ബാധിച്ചാൽ സാന്പത്തികമായി ബാധ്യത ഉണ്ടാകുമോ എന്ന മാനസിക വിഷമം പോലും കേരളത്തിൽ 333 ലക്ഷം പേരിൽ ഒരാൾക്ക് പോലും ഉണ്ടായില്ല താനും. മെഡിക്കൽ ഇൻഷുറൻസ് പത്ത് ശതമാനം പേരിൽ പോലും എത്തിയിട്ടില്ലാത്ത ഒരു സംസ്ഥാനത്ത് ഇതൊരു നിസ്സാര കാര്യമല്ല.\n6. ആരോഗ്യ രംഗത്തിന് പുറത്തും എന്നെ അതിശയിപ്പിച്ച കാര്യങ്ങൾ ഉണ്ടായി. കോവിഡ് കാലം സാന്പത്തിക വെല്ലുവിളികളുടേതായിരുന്നു. ലോകമെന്പാടും സാന്പത്തിക ഞെരുക്കം ഉണ്ടായി, അനവധി ആളുകൾക്ക് ജോലി നഷ്ടപ്പെട്ടു, തൊഴിൽ നഷ്ടപ്പെട്ടവർ സ്വന്തം നാടുകളിലേക്ക് തിരിച്ചു പോകേണ്ട സാഹചര്യം ഉണ്ടായി. പക്ഷെ ലോക്ക് ഡൗണിന്റെ ആദ്യ ദിവസങ്ങളിൽ തന്നെ ആവശ്യമുള്ള എല്ലാവർക്കും സൗജന്യമായി ഭക്ഷണം നൽകാനുള്ള സംവിധാനം ആയിരം തദ്ദേശ സ്വയം ഭരണ സ്ഥാപനങ്ങൾ വഴി ഉണ്ടാക്കിയതിലൂടെ നാട്ടുകാരോ, അന്യ സംസ്ഥാനക്കാരോ, ജോലി ഇല്ലാത്തവരോ നഷ്ടപ്പെട്ടവരോ ആയ ഒരാളും ഒരു നേരം പോലും പട്ടിണി കിടക്കുന്ന സാഹചര്യം കേരളത്തിൽ ഉണ്ടായില്ല. ലോക്ക് ഡൗണിന്റെ ആദ്യ ദിവസം തന്നെ കേരളത്തിൽ കമ്മ്യൂണിറ്റി കിച്ചൻ ഉണ്ടാകുമെന്ന് മുഖ്യമന്ത്രി പ്രഖ്യാപിച്ചു. ഇരുപത്തി നാലു മണിക്കൂർ കഴിഞ്ഞപ്പോൾ അദ്ദേഹം വീണ്ടും പത്ര സമ്മേളനം നടത്തുന്‌പോഴേക്ക് തൊള്ളായിരത്തിലധികം കമ്മ്യൂണിറ്റി കിച്ചനുകൾ യാഥാർത്ഥ്യമായി കഴിഞ്ഞിരുന്നു !\n7. കോവിഡ് കാലം തുടങ്ങിയത് മുതൽ ഈ വിഷയത്തിന് ശക്തവും പ്രകടവും ആയ നേതൃത്വം ആരോഗ്യ മന്ത്രിയും മുഖ്യമന്ത്രിയും നൽകിയിരുന്നു. സർക്കാരിന് അകത്തും പുറത്തുമുള്ള വിദഗ്ദ്ധരുടെ അഭിപ്രായം സ്വീകരിക്കുന്നതിൽ അവർ മടി കാണിച്ചില്ല. പൊതുവിൽ പറഞ്ഞാൽ ശരിയായ ശാസ്ത്ര തത്വങ്ങൾ അനുസരിച്ചാണ് ഓരോ ഘട്ടത്തിലും തീരുമാനങ്ങൾ എടുക്കപ്പെട്ടത്. അതേ സമയം ചില സാഹചര്യങ്ങളിൽ വിദഗ്ദ്ധാഭിപ്രായങ്ങൾക്ക് എതിരായ തീരുമാനങ്ങളും സർക്കാർ എടുത്തു. പരീക്ഷ നടത്തിപ്പുകൾ അതിൽ പ്രധാനമാണ്. കേരളത്തിലെ പരീക്ഷാക്കാലമായ മാർച്ചിലാണ് കൊറോണപ്പേടി മൂർദ്ധന്യത്തിലായതും വിദ്യാഭ്യാസ സ്ഥാപനങ്ങൾ അടച്ചിടേണ്ടി വന്നതും. ആ സമയത്ത് കേരളത്തിലെ ഏറ്റവും സുപ്രധാനമായ എസ് എസ് എൽ സി പരീക്ഷ കഴിഞ്ഞിരുന്നില്ല. വിദ്യാർത്ഥികളുടെ ഒരു വർഷം നഷ്ടപ്പെടുമോ എന്ന ചിന്ത ലക്ഷക്കണക്കിന് വിദ്യാർത്ഥികൾക്കും മാതാപിതാക്കൾക്കും മനോവിഷമം ഉണ്ടാക്കി. ഭൂരിഭാഗം ആളുകളുടെയും വിദഗ്ദ്ധരുടെയും നിർദ്ദേശത്തിനെതിരായി പരീക്ഷകൾ നടത്താനും കുട്ടികൾക്ക് ഒരു വർഷം നഷ്ടപ്പെടാതിരിക്കാനുമുള്ള തീരുമാനം സർക്കാർ എടുത്തു. കോവിഡ് കാലത്ത് ആരോഗ്യ വിദഗ്ദ്ധരുടെ ഉപദേശമാണ് അവസാന വാക്ക് എന്ന് പലപ്പോഴും തോന്നുമെങ്കിലും, ആരോഗ്യ വിദഗ്ദ്ധരുടെ അഭിപ്രായം ആരോഗ്യ കാര്യങ്ങൾ മാത്രം അടിസ്ഥാനമാക്കിയുള്ളതാണ്. ഉദാഹരണത്തിന് പരീക്ഷ നടത്തിയാൽ കൂടുതൽ ആളുകൾക്ക് രോഗം ഉണ്ടാകുമല്ലോ എന്ന ഒറ്റ ചിന്തയാണ് ആരോഗ്യ വിദഗ്ദ്ധർക്ക് ഉണ്ടാവുക. അതൊഴിവാക്കാൻ മറ്റെന്തു നഷ്ടവും അംഗീകരിക്കാം എന്ന് അവർക്ക് തോന്നും. പക്ഷെ ഭരണാധികാരികൾക്ക് സമൂഹത്തിന്റെ മൊത്തം താല്പര്യങ്ങൾ സംരക്ഷിക്കേണ്ട ഉത്തരവാദിത്തമുണ്ട്. അത്തരം അവശ്യഘട്ടത്തിൽ വിദഗ്ദ്ധാഭിപ്രായത്തിന് എതിരായി റിസ്‌ക്ക് എടുക്കുക എന്നത് കൂടി മികച്ച നേതൃത്വത്തിന്റെ ലക്ഷണമാണ്.\n9. കേരളത്തിലെ ആരോഗ്യ വകുപ്പാണ് കോവിഡ് കൈകാര്യം ചെയ്യുന്നതിൽ മുന്നിട്ട് നിന്നതെങ്കിലും കോവിഡ് പ്രതിരോധം എന്നത് ഒരു 'whole of Government' പരിപാടി തന്നെയായിരുന്നു. പൊലീസ്, റെവന്യൂ, സർക്കാരിലും പുറത്തുമുള്ള അദ്ധ്യാപകർ, സിവിൽ സപ്ലൈസ്, തദ്ദേശ സ്വയംഭരണ വകുപ്പ്, സംസ്ഥാന ഭരണം, പഞ്ചായത്ത് തലം എന്നീ വകുപ്പുകൾ ഇത്രമാത്രം ഒരുമയോടെ ഏകലക്ഷ്യത്തിന് വേണ്ടി പരിശ്രമിച്ച ഒരു കാലം 2018 ലെ പ്രളയ ദിവസങ്ങളിലല്ലാതെ ഞാൻ ഒരിക്കലും കണ്ടിട്ടില്ല.\n10. കോവിഡ് പ്രതിരോധം ഒരു സർക്കാർ പരിപാടി മാത്രമായിരുന്നില്ല, 'whole of osciety' പദ്ധതിയും ആയിരുന്നു. കോവിഡ് വളണ്ടിയർ ആയി രജിസ്റ്റർ ചെയ്ത ലക്ഷക്കണക്കിന് യുവജനങ്ങൾ മുതൽ കേരളത്തിൽ പാൽ മുതൽ പച്ചക്കറിക്ക് വരെ യാതൊരു ക്ഷാമവും ഇല്ല എന്നുറപ്പു വരുത്തിയ കച്ചവടക്കാർ വരെയുള്ളവരുടെ കൂട്ടായ പ്രവർത്തനമാണ് കേരളത്തിലെ ജന ജീവിതം കൊറോണക്കാലത്തും വലിയ ബുദ്ധിമുട്ടില്ലാതെ മുന്നോട്ട് കൊണ്ടുപോയത്.\nഇതിന്റെ അർത്ഥം കേരളത്തിൽ കോവിഡ് കൈകാര്യം ചെയ്ത എല്ലാ രീതികളും നൂറുശതമാനം ശരിയാണ് എന്നല്ല. മുൻപ് പറഞ്ഞത് പോലെ പ്രത്യേകിച്ച് ഒരു ബ്ലൂ പ്രിന്റും ഇല്ലാതെയാണ് ഓരോ സമൂഹവും കോവിഡിനെ നേരിട്ടത്. ഒരേ സമയം പ്രശ്‌നത്തിൽ ഇടപെടുകയും അതിനെ പഠിക്കുകയും ചെയ്യേണ്ട സാഹചര്യമാണ് എല്ലാവർക്കും ഉണ്ടായത്. കേരളം മറ്റു സംസ്ഥാനങ്ങളും സമൂഹങ്ങളുമായി എങ്ങനെ താരതമ്യപ്പെടുന്നു, കേരളം കൊറോണ കൈകാര്യം ചെയ്തതിൽ നിന്നും എന്തെങ്കിലും പഠിക്കാനുണ്ടോ തുടങ്ങിയ കാര്യങ്ങളിൽ ഞാൻ തൽക്കാലം അഭിപ്രായം പറയുന്നില്ല. രോഗബാധക്കും മരണത്തിനും മരണ നിരക്കിനും അപ്പുറം വിവിധ പ്രദേശങ്ങളെ താരതമ്യം ചെയ്യാനുള്ള കണക്കുകൾ ഒന്നും ഇപ്പോൾ ലഭ്യമല്ല, 'എക്‌സെസ് ഡെത്ത്' ഉൾപ്പടെ. അതൊക്കെ വരും കാലങ്ങളിൽ പുറത്ത് വരും, താരതമ്യ പഠനങ്ങൾ അപ്പോൾ ആകാം.\nതിരഞ്ഞെടുപ്പ് വരുന്നു. ഇപ്പോൾ താഴേക്ക് വരുന്ന രോഗവ്യാപന നിരക്ക് ഒരിക്കൽ കൂടി കൂടിയേക്കാം. വാക്‌സിൻ കിട്ടിത്തുടങ്ങിയതുകൊണ്ട് ഭയാശങ്കകൾ കുറഞ്ഞിട്ടുമുണ്ട്. ഏതാണെങ്കിലും നമ്മുടെ ആരോഗ്യ സംവിധാനങ്ങളുടെ പരിധിക്കുള്ളിൽ രോഗികളുടെ എണ്ണം നില നിർത്തുക എന്ന ഏറ്റവും അടിസ്ഥാനമായ കോവിഡ് പ്രതിരോധ ലക്ഷ്യത്തിൽ നാം എല്ലാ സമയത്തും വിജയിച്ചു. ഇനി വരുന്നത് മരത്തോണിന്റെ അവസാന ലാപ്പ് ആണ്, അവിടെയും നാം വിജയിക്കുമെന്ന് തന്നെയാണ് എന്റെ അഭിപ്രായം. ഈ വിജയം നമ്മുടെ സമൂഹത്തിന്റെ മൊത്തം വിജയമാണ്. അതുകൊണ്ട് തന്നെ നമുക്കെല്ലാവർക്കും സന്തോഷിക്കാൻ വകയുമുണ്ട്.


കൊച്ചിയിൽ കെ.എസ്.ആർ.ടി.സി.ബസ് മരത്തിലിടിച്ചു; ഡ്രൈവർ മരിച്ചു;26 പേർക്ക് പരിക്ക്. – BengaluruVartha\nകൊച്ചി: പാലാരിവട്ടം ചക്കരപ്പറമ്പില് കെഎസ്‌ആര്‍ടിസി ബസ് മരത്തിലിടിച്ച് അപകടം. ബസ് ഡ്രൈവർ മരിച്ചു.\n26 പേര്‍ക്ക് പരിക്കേറ്റു. പരിക്കേറ്റവരില് ഒരാളുടെ നില ഗുരുതരമാണ്. തിരുവനന്തപുരം സ്വദേശി അരുണ് സുകുമാര് (45) ആണ് മരിച്ചത്.\nഅപകടത്തില്‍പ്പെട്ടവരെ രണ്ട് സ്വകാര്യ ആശുപത്രികളിലായി പ്രവേശിപ്പിച്ചു.\nവായിക്കുക: നമ്മ മെട്രോ; നിർമ്മാണത്തിനിടയിൽ അപകടത്തിൽ പെട്ട് ഒരു തൊഴിലാളി മരിച്ചു.\nതിരുവനന്തപുരത്ത് നിന്ന് കോഴിക്കോട്ടേക്ക് പോകുകയായിരുന്ന സൂപ്പര് ഡീലക്‌സ് ബസ്സാണ് അപകടത്തില് പെട്ടത്.\nപുലര്‍ച്ചെ നാലരയോടെയാണ് അപകടം സംഭവിച്ചത്. നാലുവരി പാതയുടെ വശത്തുള്ള മരത്തിലേക്ക് ഇടിച്ചുകയറിയ ബസ്സിന്റെ മുന്‍ഭാഗം അപകടത്തില് പൂര്‍ണമായും തകര്‍ന്നു.\nഡ്രൈവര് ഉറങ്ങിപ്പോയതാകാം അപകടകാരണമെന്നാണ് പ്രാഥമിക നിഗമനം.


കൊല്ലപ്പെട്ട സലാഹുദ്ദീന് വികാരനിർഭരമായ വിട | Burial of sdpi activist | Madhyamam\ndate_range9Sep 2020 4:09 PM GMT\nകൂത്തുപറമ്പ്: ചിറ്റാരിപ്പറമ്പ് ചൂണ്ടയിൽ അക്രമികൾ വെട്ടിക്കൊലപ്പെടുത്തിയ എസ്.ഡി.പി.ഐ പ്രവർത്തകൻ സയ്യിദ് മുഹമ്മദ് സലാഹുദ്ദീന് കണ്ണീരിൽ കുതിർന്ന വിട. ഖബറടക്കം ബുധനാഴ്ച വൈകീട്ട് അഞ്ചുമണിയോടെ കണ്ണവം വെളുമ്പത്ത് മഖാം ഖബർസ്ഥാനിൽ നടന്നു. കോവിഡ് പ്രോട്ടോകോൾ പാലിക്കണമെന്ന് പൊലീസ് നിർദേശിച്ചിരുന്നുവെങ്കിലും അന്തിമോപചാരം അർപ്പിക്കാൻ ആയിരക്കണക്കിന് ആളുകളാണ് എത്തിയത്.\nസയ്യിദ് മുഹമ്മദ് സലാഹുദ്ദീൻ്റെ മൃതദേഹം തലശ്ശേരി ജന. ആശുപത്രിയിൽ നിന്ന് കോവിഡ് പ്രോട്ടോകോൾ പാലിച്ച് ആംബുലൻസിലേക്ക് മാറ്റുന്നു\nസംഘർഷ സാധ്യത കണക്കിലെടുത്ത് കണ്ണവം ടൗണിലും പരിസരത്തും ശക്തമായ പൊലീസ് സംഘത്തെ നിയോഗിച്ചിരുന്നു. എന്നാൽ തീർത്തും സമാധാനപരമായ അന്തരീക്ഷത്തിലാണ് ചടങ്ങുകൾ പൂർത്തിയാക്കിയത്.\nഎസ്.ഡി.പി.ഐ ദേശീയ പ്രസിഡൻറ് എം.കെ. ഫൈസിയുടെ നേതൃത്വത്തിലാണ് ആശുപത്രി അധികൃതരിൽ നിന്ന് മൃതദേഹം ഏറ്റുവാങ്ങിയത്. എസ്.ഡി.പി.ഐ ദേശീയ പ്രസിഡൻറ് എം.കെ. ഫൈസി, പോപുലര് ഫ്രണ്ട് ദേശീയ ചെയര്‍മാന് ഒ.എം.എ. സലാം, പോപുലര് ഫ്രണ്ട് ദേശീയ സെക്രട്ടറി നാസിറുദ്ദീന് എളമരം, പോപുലര് ഫ്രണ്ട് സംസ്ഥാന പ്രസിഡൻറ് സി.പി. മുഹമ്മദ് ബഷീര്, ജനറല് സെക്രട്ടറി അബ്ദുസലാം, സംസ്ഥാന ട്രഷറര് കെ.എച്ച്. നാസര്, ദേശീയ സമിതി അംഗം സാദത്ത് മാസ്റ്റര്, എസ്.ഡി.പി.ഐ സംസ്ഥാന പ്രസിഡൻറ് പി. അബ്ദുല് മജീദ് ഫൈസി, സംസ്ഥാന സെക്രട്ടറി കെ.കെ. അബ്ദുല് ജബ്ബാര്, ഭാരവാഹികളായ ഹുസൈര്, കെ.എസ്. ഷാന്, മുസ്തഫ കൊമ്മേരി, അബ്ദുല് ഹമീദ് മാസ്റ്റര്, പോപുലര് ഫ്രണ്ട് സോണല് പ്രസിഡൻറ് എം.വി. റഷീദ് മാസ്റ്റര്, സെക്രട്ടറി പി.എൻ. ഫൈനാസ്, എസ്.ഡി.പി.ഐ ജില്ല പ്രസിഡൻറ് എ.സി. ജലാലുദ്ദീന്, ജില്ല ജനറല് സെക്രട്ടറി ബഷീര് കണ്ണാടിപ്പറമ്പ്, പോപുലര്‍ഫ്രണ്ട് കണ്ണൂര് ജില്ല പ്രസിഡൻറ് എ.പി. മഹ്മൂദ്, കണ്ണൂര് ജില്ല സെക്രട്ടറി പി.വി. മുഹമ്മദ് അനസ് തുടങ്ങിയവര് അന്ത്യോപചാരമര്‍പ്പിക്കാനെത്തിയിരുന്നു. പോപുലര് ഫ്രണ്ട് ദേശീയ ചെയര്‍മാന് ഒ.എം.എ. സലാം സന്ദേശം നല്‍കി. സ്വലാഹുദ്ദീ െൻറ പിതാവ് സയ്യിദ് യാസീന് കോയ തങ്ങള് മയ്യിത്ത് നമസ്‌കാരത്തിന് നേതൃത്വം നല്‍കി. അമ്മാവന് സയ്യിദ് മുഹമ്മദ് മഖ്തൂം സംസാരിച്ചു.\nകണ്ണവത്തിനു സമീപം ചിറ്റാരിപ്പറമ്പിനടുത്ത് കൈച്ചേരിയിൽ വച്ചാണ് ചൊവ്വാഴ്ച വൈകിട്ട് സഹോദരിമാരുടെ കണ്‍മുന്നിലിട്ട് സ്വലാഹുദ്ദീനെ വെട്ടിക്കൊലപ്പെടുത്തിയത്. ആർ.എസ്.എസ് - ബി.ജെപി സംഘമാണ് കൊലപാതകത്തിന് പിന്നിലെന്നാണ് സൂചന.\nTAGS:sdpi activist murder rss syed salahuddin\nNews Summary - Burial of sdpi activist


Manjima Mohan signs her next with Udhayanidhi - Malayalam Filmibeat\n41 min ago മമ്മൂട്ടി ചെയ്യാത്ത തെറ്റിന് ശിക്ഷിച്ചു, പിന്നീട് തിരിച്ചുവിളിച്ചു, വാത്സല്യം സെറ്റിലെ അനുഭവത്തെക്കുറിച്ച് സേതു\nമറ്റ് നടിമാരെ പോലെ മഞ്ജിമയും, സൂപ്പര്‍ലേഡീസിന്റെ നായകന് ഇനി മഞ്ജിമയുടെയും\n| Published: Monday, February 1, 2016, 16:57 [IST]\nബാലതാരമായി എത്തിയ മഞ്ജിമ മോഹന്റെ അരങ്ങേറ്റം ജി പ്രജിത്ത് സംവിധാനം ചെയ്ത ഒരു വടക്കന് സെല്‍ഫി എന്ന ചിത്രത്തിലൂടെയാണ്. നിവിന് പോളിയുടെ നായികയായി അരങ്ങേറിയ മഞ്ജിമയ്ക്ക് അടുത്ത അവസരം വന്നത് തമിഴില് നിന്നാണ്.\nഗൗതം മേനോന് സംവിധാനം ചെയ്യുന്ന അച്ചം എന്‍പത് മടിമയെടാ എന്ന ചിത്രം തിയേറ്ററിലെത്തുന്നതിന് മുമ്പേ മഞ്ജിമയ്ക്ക് അടുത്ത അവസരവും എത്തിക്കഴിഞ്ഞു. മറ്റ് മലയാളി നടിമാരെ പോലെ മഞ്ജിമയും അന്യഭാഷയില് തിളങ്ങുകയാണ്.\nഹന്‍സിക, നയന്‍താര, എമി ജാക്‌സണ് തുടങ്ങിയ മുന്‍നിര നായികമാര്‍ക്കൊപ്പം തിളങ്ങുന്ന ഉദയ നിധിയുടെ നായികയായിട്ടാണ് മഞ്ജിമ ഇനി അഭിനയിക്കുന്നത്.\nസുചീന്ദ്രന് സംവിധാനം ചെയ്യുന്ന ചിത്രത്തിലാണ് മഞ്ജിമ ഉദയനിധി സ്റ്റാലിന്റെ നായികയായെത്തുന്നത്. വിഷ്ണു വിശാല് മറ്റൊരു കേന്ദ്ര കഥാപാത്രത്തെയും അവതരിപ്പിയ്ക്കുന്നു.\nതെലുങ്കിലും തമിഴിലുമായി ചിത്രീകരിക്കുന്ന അച്ചം എന്‍പത് മടിമയെടാ എന്ന ചിത്രത്തില് ചിമ്പുവിന്റെയും നാഗ ചൈതന്യയുടെയും നായികയായിട്ടാണ് മഞ്ജിമ എത്തുന്നത്\nമഞ്ജിമയെ സംബന്ധിച്ച് നല്ലൊരു തുടക്കമാണ് നടിയ്ക്ക് തമിഴകത്ത് ലഭിച്ചിരിയ്ക്കുന്നത്. തന്റെ ചിത്രങ്ങളില് നായികമാര്‍ക്ക് ഏറെ പ്രധാന്യം നല്‍കുന്ന സംവിധായകനാണ് ഗൗതം മേനോന്.\nഉദനിധിയുടെ നായികയായി അഭിനയിക്കുന്ന ചിത്രം കൂടാതെ മറ്റൊരു തമിഴ് സിനിമയില് കൂടെ മഞ്ജിമ കരാറൊപ്പിട്ടിട്ടുണ്ട്. വിക്രം പ്രഭുവാണ് ചിത്രത്തിലെ നായകന്\nRead more about: tamil film tamil cinema manjima mohan udayanidhi stalin tamil മലയാളം സിനിമ നടന് മഞ്ജിമ മോഹന് ഉദയനിധി തമിഴ്\nManjima Mohan signs her next with Udhayanidhi\nStory first published: Monday, February 1, 2016, 16:57 [IST]


കാര്‍ഷിക മേഖലയില് 496 കോടി രൂപയുടെ പദ്ധതി; നൂറുദിന പരിപാടിയുടെ പുരോഗതി മുഖ്യമന്ത്രി വിലയിരുത്തി - ദി ഗൾഫ് ഇന്ത്യൻസ്\nകാര്‍ഷിക മേഖലയില് 496 കോടി രൂപയുടെ പദ്ധതി; നൂറുദിന പരിപാടിയുടെ പുരോഗതി മുഖ്യമന്ത്രി വിലയിരുത്തി\n13,000 പട്ടയം വിതരണം ചെയ്യും, തൊഴിലവസരങ്ങള് 50,000 സര്‍ക്കാരിന്റെ രണ്ടാംഘട്ട 100 ദിന പരിപാടികളുടെ പുരോഗതി ചൊവ്വാഴ്ച മുഖ്യമന്ത്രി പിണറായി വിജയന് വിലയിരുത്തി. 27 വകുപ്പുകളിലായി 150 പദ്ധതികളാണ് പൂര്‍ത്തിയാക്കുകയോ അവയ്ക്ക് തുടക്കം കുറിക്കുകയോ ചെയ്യുന്നത്. ഡിസംബര് 17-ന് പ്രഖ്യാപിച്ച പരിപാടി മാര്‍ച്ച് 27-ന് പൂര്‍ത്തിയാക്കാനാണ് ലക്ഷ്യം. ഇതിനകം9പദ്ധതികള് പൂര്‍ത്തിയായി. ഇതില് ആറും വൈദ്യുതി വകുപ്പിന്റേതാണ്. 141 പദ്ധതികള് പുരോഗമിക്കുന്നു.\n16 സ്മാര്‍ട്ട് വില്ലേജ് ഓഫീസുകള് പൂര്‍ത്തിയാക്കാനായിരുന്നു ലക്ഷ്യമെങ്കില് 19 സ്മാര്‍ട്ട് വില്ലേജ് ഓഫീസുകള് പൂര്‍ത്തിയായി. 100 ദിന പരിപാടികള് സമയബന്ധിതമായി പൂര്‍ത്തിയാക്കാന് മുഖ്യമന്ത്രി നിര്‍ദേശം നല്‍കി. ഇപ്പോള് തുടക്കം കുറിച്ച പരിപാടികള് തെരഞ്ഞെടുപ്പ് പെരുമാറ്റച്ചട്ടം നിലവില് വന്നാലും പൂര്‍ത്തിയാക്കാന് വകുപ്പ് സെക്രട്ടറിമാര് ശ്രദ്ധിക്കണമെന്നും അദ്ദേഹം പറഞ്ഞു.\nAlso read: എന്‍ഡോസള്‍ഫാന് സംയോജിത പാക്കേജ്: സ്‌നേഹ സാന്ത്വനം പദ്ധതിയ്ക്ക് 19 കോടിയുടെ ഭരണാനുമതി\nആരോഗ്യവകുപ്പില് പുതുതായി 49 പ്രാഥമിക ആരോഗ്യകേന്ദ്രങ്ങള് കൂടി കുടുംബാരോഗ്യകേന്ദ്രങ്ങളാക്കാനുള്ള നടപടികള് പുരോഗമിക്കുകയാണ്. ഇത് കൂടാതെ 53 ജനറല് ആശുപത്രികള്, ജില്ലാ ആശുപത്രികള്, താലൂക്ക് ആശുപത്രികള് എന്നിവിടങ്ങളില് ഡയാലിസിസ് സൗകര്യവും പുതിയ ഒ.പി. ബ്ലോക്കും ആരംഭിക്കും. അവലോകന യോഗത്തില് മന്ത്രിമാരും ചീഫ് സെക്രട്ടറിയും സെക്രട്ടറിമാരും പങ്കെടുത്തു.\nസ്ത്രീ സുരക്ഷയ്ക്കുള്ള സംയോജിത സ്ത്രീസുരക്ഷ ആപ്പ് പോലീസ് വകുപ്പ് ഉടനെ പുറത്തിറക്കും.\nതനിച്ച് താമസിക്കുന്ന മുതിര്‍ന്ന പൗരന്‍മാര്‍ക്ക് സംരക്ഷണയും പിന്തുണയും നല്‍കാനുള്ള പോലീസ് വകുപ്പിന്റെ വി-കെയര് പദ്ധതിയും താമസിയാതെ ആരംഭിക്കും.\nഉന്നതവിദ്യാഭ്യാസ വകുപ്പില് 13 കോളേജുകളിലും എം.ജി. സര്‍വകലാശാല കാമ്പസിലുമായി കിഫ്ബി വഴി 205 കോടി രൂപയുടെ നിര്‍മാണം ഈ കാലയളവില് ആരംഭിക്കും. എയ്ഡഡ് കോളേജുകളില് 721 തസ്തികകള് സൃഷ്ടിക്കും.\nകയര് മേഖലയില് വിര്‍ച്വല് കയര്‍മേള ഫെബ്രുവരിയില് നടക്കും. കയര് കോമ്പോസിറ്റ് ഫാക്ടറിയില് ബൈന്റര്‍ലെസ് ബോര്‍ഡ് നിര്‍മിക്കുന്ന ലോകത്തെ ആദ്യ പ്ലാന്റിന്റെ ഉദ്ഘാടനത്തിനുള്ള ഒരുക്കങ്ങളും പുരോഗമിക്കുന്നു.\n153 കുടുംബശ്രീ ഭക്ഷണശാലകള് ആരംഭിക്കും.\nകുടുംബശ്രീയുടെ 500 കയര്‍ക്രാഫ്റ്റ് സ്റ്റാളുകളും തുറക്കും.\nമുഖ്യമന്ത്രിയുടെ ഗ്രാമീണ റോഡ് പദ്ധതിയില് 1620 പ്രവൃത്തികളിലായി 3598 കിലോമീറ്റര് റോഡ് ജനുവരി 31-നകം പൂര്‍ത്തിയാക്കും.\nറീബില്‍ഡ് കേരള പദ്ധതിയില് 1613 കോടി രൂപ ചെലവില് റോഡ് നിര്‍മാണത്തിന് തുടക്കം കുറിക്കും.\nകെ.സി വേണുഗോപാലിനെ ക്ഷണിച്ചില്ല; ആലപ്പുഴ ബൈപ്പാസിലേക്ക് കോണ്‍ഗ്രസ് പ്രതിഷേധം\nഉദ്യോഗാര്‍ത്ഥികള്‍ക്ക് നൈപുണ്യ വികസന പദ്ധതികളുമായി അസാപ്\nതൃക്കാക്കരയില് അവിശ്വാസം ഇന്ന്; അട്ടിമറി വിജയം പ്രതീക്ഷിച്ച് ഇടത്പക്ഷം, പത്തുലക്ഷം രൂപ വാഗ്ദാനം നല്‍കിയെന്ന് സ്വതന്ത്ര വനിതാ കൗണ്‍സിലര്\nഭര്‍ത്താവിന്റെ മരണം അറിഞ്ഞില്ല; മൃതദേഹത്തിനൊപ്പം ഭാര്യ കഴിഞ്ഞത് നാല് ദിവസം\nപ്രണയം നടിച്ച് യുവാവില് നിന്ന് തട്ടിയത് 11 ലക്ഷം; യുവതിയും ഭര്‍ത്താവും അറസ്റ്റില്\nAlso read: 25 ആശുപത്രികളില് ഹെപ്പറ്റൈറ്റിസ് സൗജന്യ പരിശോധനയും ചികിത്സയും\nAlso read: മുഖ്യമന്ത്രിയുടെ കേരള പര്യടനം: തൃശ്ശൂരില് സാമൂഹ്യ സാംസ്‌കാരിക മത നേതാക്കളുമായി ഇന്ന് ചര്‍ച്ച


വളം കടിക്കും കുഴിനഖത്തിനും വീട്ടിൽ തന്നെ പരിഹാരം.. ഈ ഇല ഉപയോഗിച്ചാൽ മതി.!! - Job Vacancies In Dubai\nBy Creator Shil\t Last updated Sep 1, 2020\nമഴക്കാലത്തു എല്ലാവരെയും ഏറെ അലട്ടുന്ന പ്രശ്നങ്ങളാണ് വളം കടിയും കുഴിനഖവും. വിരലുകളുടെ ഇടയിലാണ് കൂടുതലായി വളം കടി ഉണ്ടാകുന്നത്. ഇത് പലപ്പോഴും ചൊറിച്ചിലും വേദനയും വിരലുകൾക്കിടയിൽ പഴുത്ത് രൂക്ഷഗന്ധവു ഉണ്ടാക്കുന്നുണ്ട്.\nഇതിനൊക്കെ നല്ലൊരു പരിഹാരമാർഗമാണ് ആര്യവേപ്പില. ഒരുപാട് ഔഷധ ഗുണങ്ങളുള്ള ഈ ഇല ഒട്ടേറെ അണുബാധകൾക്ക് ഒരു പ്രതിവിധിയായി ഉപയോഗിക്കാറുണ്ട്. ഫങ്കസ് അണുബാധയാണ് വളംകടി. പാദരക്ഷകൾ ഉപയോഗിക്കത്തതാണ് പലപ്പോഴും വളംകടിക്ക് കാരണം.\nകുഴിനഖവും അണുബാധ തന്നെയാണ്. ഇത് രണ്ടിനുമുള്ള പരിഹാര മാർഗമാണ് ആര്യവേപ്പ്. ആര്യവേപ്പില നല്ലതുപോലെ അരച്ചെടുക്കുക.ഇതിലേക്ക് ചെറുനാരങ്ങയുടെ നീര് ചേർക്കണം. കാൽ ചൂടുവെള്ളത്തിൽ ഉപ്പിട്ട് നല്ലതുപോലെ കഴുകുക. തുണി ഉപയോഗിച്ചു ഈർപ്പം തുടച്ചുവൃത്തിയാക്കണം.\nഅതിനുശേഷം ആര്യവേപ്പില അരച്ചത് വളംകടിച്ചഭാഗത്ത്, കുഴിനഖത്തിനാണെങ്കിൽ നഖത്തിലും തേച്ചുപിടിപ്പിക്കാവുന്നതാണ്. ഈ വീഡിയോ എല്ലാവര്ക്കും ഉപകാരപ്രദമാകുമെന്ന് കരുതുന്നു. വീഡിയോ ഇഷ്ടമായാൽ ലൈക്ക് ചെയ്യാനും ഷെയർ ചെയ്യാനും മറക്കരുത്. credit : Veettuvaidyam വീട്ടുവൈദ്യം\nഷുഗർ കൂടുതലാണോ? എങ്കിൽ ഈ ഇല ഉപയോഗിച്ച് നോക്കൂ.. ഷുഗർ കുറയാൻ പേരയില വെള്ളം മാത്രം മതി.!!


ഈ ആൾമാറാട്ടക്കാരെ കണ്ടിട്ടുണ്ടോ ???\nMind Tree Vlog | 05-11-2020\nപ്രകൃതിയിൽ ഓരോ ജീവിയും അത്ഭുതകരമായ അതിജീവനതന്ത്രങ്ങളുമായി നടക്കുന്നവരാണ്. ഓരോ ജീവിയും സ്വന്തം നിലനിൽപ്പിന് വേണ്ടി പല തന്ത്രങ്ങളും ഉപയോഗിക്കുന്നു. ഈ തന്ത്രങ്ങൾ എല്ലാം പലപ്പോഴും യുണീക്ക് ആയ രീതികളാണ്. കാരണം ഒരു ജീവിയുടെ അതിജീവനതന്ത്രങ്ങൾ മറ്റൊരു ജീവിയ്ക്ക് സ്വീകരിക്കാനോ പിന്തുടരാനോ കഴിയില്ല. ജീവികളുടെ ലോകത്ത് വളരെ സാധാരണമായ ഒരു കാര്യമാണ് ആൾമാറാട്ടം. അത് വലിയ ഒരു അതിജീവനതന്ത്രമാണ്. ഈ വീഡിയോ അത്തരം ഒരു ആൾമാറാട്ടത്തിന്റെ കഥയാണ് പറയുന്നത്. എത്ര മനോഹരമായാണ് ഇതെല്ലാം ചെയ്യുന്നത് എന്ന് കണ്ടുനോക്കൂ...\nKids Science In Action Info Nature\nUS / DB Query :3/ Total Memory Used : 0.62 MB / This page was generated in 0.0209 seconds.


Emalayalee.com - US Malayalee, America, India, Vartha, Special, Obituary, Charamam, Sahithyam, Film, Health, Matrimony, Real-estate, Classifieds, view, news, john, george, joseph Emalayalee.com - നോട്ടിങ്ങാമില്; കളിച്ചു: ഇന്ത്യ-ന്യൂസിലാന്‍ഡ് മത്സരം ഉപേക്ഷിച്ചു\nനോട്ടിങ്ങാമില്; കളിച്ചു: ഇന്ത്യ-ന്യൂസിലാന്‍ഡ് മത്സരം ഉപേക്ഷിച്ചു\nനോട്ടിങ്ങാം: ആരാധകര് ആവേശത്തോടെ കാത്തിരുന്ന തോല്‍വി അറിയാത്തവരുടെ പോരാട്ടത്തില് മഴ കളിച്ചു. നോട്ടിങ്ങാമിലെ ട്രെന്റ് ബ്രിഡ്ജില് ഇന്നു നടക്കാനിരുന്ന ഇന്ത്യാന്യൂസിലാന്‍ഡ് മത്സരം ഒടുവില് മഴയെ തുടര്‍ന്ന് ഉപേക്ഷിക്കുകയായിരുന്നു. 7.30 ന് നടന്ന അമ്പയര്‍മാരുടെ പരിശോധനയില് സാഹചര്യങ്ങള് മത്സരത്തിനു അനുകൂലമല്ലെന്ന് വിധിക്കുകയായിരുന്നു. മത്സരം ഉപേക്ഷിച്ചതോടെ ഇരു ടീമുകള്‍ക്കും ഓരോ പോയിന്റ് വീതം ലഭിക്കും.\nഇന്ത്യ ന്യൂസിലാന്‍ഡ് മത്സരത്തിന്റെ ടോസ് ഇടാന് പോലും മഴ അനുവദിച്ചില്ല. ഇതിനിടെ അമ്പയര്‍മാര് ഇടവിട്ട് പിച്ച് പരിശോധന നടത്തിയെങ്കിലും മഴയെ തുടര്‍ന്ന് കളി നീക്കി വെയ്ക്കുകയായിരുന്നു. ആറു മണിക്ക് വീണ്ടും പരിശോധന നടത്തുമെന്ന് അറിയിച്ചിരുന്നുവെങ്കിലും മഴയെ തുടര്‍ന്ന് ഇത് വീണ്ടും നീണ്ടു. ഒടുവില് 7.30 ന് അന്തിമ പരിശോധന നടത്തി മത്സരം ഉപേക്ഷിക്കാന് തീരുമാനമെടുക്കുകയായിരുന്നു. മത്സരം തുടങ്ങേണ്ട സമയം മണിക്കൂറുകള് മുന്നോട്ട് നീങ്ങിയതിനാല് ഓവറുകള് വെട്ടിച്ചുരുക്കി നടത്താനും ആലോചന നടത്തിയെങ്കിലും നോട്ടിങ്ങാമില് മഴ അതിനും അനുവദിച്ചില്ല. ടോസിനു മുന്നോടിയായി മൂന്നു മണിക്കും നാലു മണിക്കും അഞ്ചു മണിക്കും പിച്ചില് പരിശോധന നടത്തിയിരുന്നു. പിച്ച് മൂടി സുക്ഷിച്ചിരുന്നുവെങ്കിലും ഔട്ട് ഫീല്‍ഡില് നനവ് നിലനില്‍ക്കുന്നതാണ് കളി ഉപേക്ഷിക്കുന്നതിലേക്ക് എത്തിച്ചത്.\nനാലു മത്സരങ്ങളില് നിന്ന് മൂന്നു വിജയത്തോടെ ന്യൂസിലാന്‍ഡ് തന്നെയാണ് പോയിന്റ് പട്ടികയില് ഒന്നാം സ്ഥാനത്ത്. മൂന്നു മത്സരങ്ങളില് നിന്ന് രണ്ട് ജയത്തോടെ ഇംണ്ടിനു മുകളിലായി ഇന്ത്യ മൂന്നാം സ്ഥാനത്താണ്. ഓസ്‌ട്രേലിയ ആണ് രണ്ടാം സ്ഥാനത്ത്. ഈ ലോകകപ്പില് ആതിഥേയരായ ഇംണ്ട്, ഓസ്‌ട്രേലിയ, അഫ്ഗാനിസ്ഥാന് എന്നീ ടീമുകള് മാത്രമാണ് മഴയില് നിന്ന് ഇതുവരെ രക്ഷപ്പെട്ടിരിക്കുന്നത്. എന്നാല് വെള്ളിയാഴ്ച നടക്കുന്ന ഇംണ്ട് വെസ്റ്റ് ഇന്‍ഡീസ് മത്സരത്തില് മഴ ഭീഷണിയുണ്ട്. ഇന്നത്തെ മത്സരവും ഉപേക്ഷിച്ചതോടെ ലോകകപ്പില് മഴയെ തുടര്‍ന്ന് ഉപേക്ഷിക്കുന്ന മത്സരങ്ങളുടെ എണ്ണം നാലായി.\n3592 കോടിയുടെ ബാങ്ക് തട്ടിപ്പ്; കടമെടുത്ത് മുങ്ങിയ കമ്പനി ഡയറക്ടര്‍മാര്‍ക്കെതിരേ കേസ്\nമൂലമറ്റം വൈദ്യുത നിലയത്തിലെ പൊട്ടിത്തെറി :5കോടി നഷ്ടം\nഭര്‍ത്താവിന്റെ മരണം കൊലപാതകം: കാമുകനും സ്ത്രീയും അറസ്റ്റില്\nനേപ്പാളിൽ ഹോട്ടൽ മുറിയിൽ എട്ട് മലയാളി വിനോദസഞ്ചാരികളെ മരിച്ചനിലയിൽ കണ്ടെത്തി.


ഗുരുവായൂരിൽ വിജയയാത്ര തുടരാൻ അബ്ദുൾ ഖാദർ; തിരിച്ച് പിടിക്കാൻ ലീഗിൽ നിന്ന് സീറ്റ് ഏറ്റെടുക്കുമോ കോൺഗ്രസ്? സാധ്യതകൾ - k v abdul khader cpim mla looks to retain guruvayur in kerala assembly election 2021 | Samayam Malayalam\nk v abdul khader cpim mla looks to retain guruvayur in kerala assembly election 2021\nഗുരുവായൂരിൽ വിജയയാത്ര തുടരാൻ അബ്ദുൾ ഖാദർ; തിരിച്ച് പിടിക്കാൻ ലീഗിൽ നിന്ന് സീറ്റ് ഏറ്റെടുക്കുമോ കോൺഗ്രസ്? സാധ്യതകൾ\nSamayam Malayalam | Updated: 23 Feb 2021, 11:48:01 AM\nഗുരുവായൂരിൽ വിജയയാത്ര തുടരാൻ സിപിഎം നേതാവ് കെവി അബ്ദുൾ ഖാദർ വീണ്ടും മത്സരിച്ചേക്കും. മണ്ഡലം തിരിച്ച് പിടിക്കാനുള്ള ശ്രമങ്ങളുമായി യുഡിഎഫും സാധ്യതകളറിയാം\nവർഷങ്ങളായി മുസ്ലീം ലീഗിനൊപ്പം നിന്ന മണ്ഡലമായിരുന്നു ഗുരുവായൂർ. മണ്ഡല ചരിത്രം പരിശോധിക്കുമ്പോൾ ലീഗിന്‍റെ കോട്ടകളെന്ന് വരെ വിശേഷിപ്പിക്കാൻ കഴിയുമായിരുന്ന മണ്ഡലം. എന്നാൽ 2006 മുതൽ മണ്ഡലത്തിന്‍റെ പൊതുചിത്രം ആകെ മാറി. സിപിഎം നേതാവ് കെവി അബ്ദുൾ ഖാദർ 2006 മുതൽ തുടർച്ചയായ മൂന്ന് തവണ മണ്ഡലത്തിൽ നിന്നും നിയമസഭയിലെത്തി. വരുന്ന നിയമസഭ തെരഞ്ഞെടുപ്പിലും ഇടത് മുന്നണി സ്ഥാനാർഥിയായി അബ്ദുൾ ഖാദർ തന്നെ ഗുരുവായൂരിൽ മത്സരിച്ചേക്കുമെന്നാണ് ഏഷ്യാനെറ്റ് ന്യൂസ് റിപ്പോർട്ട് ചെയ്യുന്നത്. അതേസമയം മണ്ഡലം തിരിച്ച് പിടിക്കാനായി മുസ്ലീം ലീഗിൽ നിന്നും കോൺഗ്രസ് സീറ്റ് ഏറ്റെടുത്തേക്കുമെന്ന അഭ്യൂഹങ്ങളും ഉണ്ട്. വിശദാംശങ്ങളറിയാം.\n'ഗുരുവായൂർ മണ്ഡലം ലീഗിനൊപ്പം'\n1960ൽ കോൺഗ്രസ് സ്ഥാനാർഥിയും 1967ൽ ബിവിഎസ് തങ്ങളും വിജയിച്ചതിനുശേഷം വലതുപക്ഷത്തിനൊപ്പം നിലയുറപ്പിച്ച മണ്ഡലമാണ് ഗുരുവായൂർ. 2006നു മുൻപ് മുന്ന് തവണ മാത്രമായിരുന്നു വലതു മുന്നണിയ്ക്ക് ഇവിടെ പരാജയം ഏറ്റുവാങ്ങേണ്ടി വന്നത്. 1957, 1970, 1996 വർഷങ്ങളിലെ തെരഞ്ഞെടുപ്പുകളിൽ സ്വതന്ത്രരോടായിരുന്നു ഈ തോൽവികൾ. ബിവിഎസ് തങ്ങൾക്കും, പികെകെ ബാവയ്ക്കും ശേഷമാണ് മണ്ഡലം ഇടത്തോട്ട് ചായുന്നത്. അതും സിപിഎം സ്ഥാനാർഥിയായെത്തിയ കെവി അബ്ദുൾ ഖാദറിനോട്.\nലീഡ് ഉയർത്തി തുടർ ജയങ്ങളുമായി അബ്ദുൾ ഖാദർ\n2006ൽ സിപിഎം സ്ഥാനാർഥിയായി ഗുരുവായൂരിൽ മത്സരിച്ച കെവി അബ്ദൾ ഖാദർ 12,309 വോട്ടുകളുടെ ഭൂരിപക്ഷവുമായാണ് നിയമസഭയിലെത്തിയത്. 2011ൽ മണ്ഡലം നിലനിർത്താൻ ഇറങ്ങിയ അദ്ദേഹം അഷ്റഫ് കോക്കൂറിനെ വീഴ്ത്തിയത് 9,968 വോട്ടുകൾക്ക്. സംസ്ഥാനത്ത് യുഡിഎഫ് മുന്നേറ്റം ഉണ്ടാക്കിയ തെരഞ്ഞെടുപ്പിൽ ലീഡിൽ ചെറിയ ഇടിവുണ്ടായെങ്കിലും അബ്ദുൾ ഖാദർ വിജയം ആവർത്തിച്ചു. 2016ൽ വീണ്ടും തെരഞ്ഞെടുപ്പിനിറങ്ങിയ അബ്ദുൾ ഖാദർ ഭൂരിപക്ഷം ഉയർത്തിയാണ് മണ്ഡലം നിലനിർത്തിയത്. ലീഗ് സ്ഥാനാർഥി പിഎം സാദിഖലി 50,998 വോട്ടുകൾ നേടിയപ്പോൾ അബ്ദുൾ ഖാദറിന് ലഭിച്ചത് 66,088 വോട്ടുകൾ ഭൂരിപക്ഷം 15,098.\nസിപിഎമ്മിനായി വീണ്ടും അബ്ദുൾ ഖാദർ?\nതുടർച്ചയായി രണ്ട് തവണ മത്സരിച്ച് ജയിച്ചവർക്ക് അവസരം നൽകേണ്ടതില്ല എന്നതുൾപ്പെടെയുള്ള ചർച്ചകൾ നടക്കുന്നുണ്ടെങ്കിലും ഗുരുവായൂരിൽ പാർട്ടി വീണ്ടും അബ്ദുൾ ഖാദറിനെ തന്നെ മത്സരിപ്പിച്ചേക്കുമെന്നാണ് റിപ്പോർട്ട്. നാലാം തവണയും അബ്ദുൾ ഖാദറിനെ തന്നെ രംഗത്തിറക്കാൻ ഇടതുമുന്നണി ഒരുങ്ങുന്നുവെന്നാണ് സൂചനകളെന്നാണ് ഏഷ്യാനെറ്റ് ന്യൂസ് റിപ്പോർട്ട് ചെയ്യുന്നത്. ഭരണത്തുടർച്ച ലക്ഷ്യമിടുന്ന ഇടതുമുന്നണി വിജയ സാധ്യതയ്ക്ക് മുൻതൂക്കം നൽകുമ്പോൾ മണ്ഡലത്തിൽ മറ്റൊരു പേര് ഉയർന്നുകേൾക്കാൻ സാധ്യത ഇല്ല.\nകോൺഗ്രസ് സീറ്റ് ഏറ്റെടുക്കുമോ?\nതൃശൂരിൽ ചേർന്ന കോൺഗ്രസ് ജില്ലാ നേതൃയോഗത്തിൽ മണ്ഡലം ഏറ്റെടുക്കണമെന്ന നിർദേശം ഉയർന്നിട്ടുണ്ടെന്നാണ് ഏഷ്യാനെറ്റ് റിപ്പോർട്ട് ചെയ്യുന്നത്. ലീഗ് തുടർച്ചയായ തെരഞ്ഞടുപ്പുകളിൽ തോൽവി ഏറ്റുവാങ്ങുന്നതാണ് കോൺഗ്രസ് ചൂണ്ടിക്കാട്ടുന്നത്. ഭരണം പിടിച്ചെടുക്കുക എന്ന ലക്ഷ്യവുമായി മുന്നോട്ടുപോകുന്ന യുഡിഎഫിൽ ഇതിനായുള്ള ചർച്ചകൾ നടന്നാലും അത്ഭുതപ്പെടാനില്ല. അതേസമയം മണ്ഡലം തിരിച്ച് പിടിക്കുക എന്ന ലക്ഷ്യവുമായാണ് ലീഗ് മുന്നോട്ട് പോകുന്നത്.\nമണ്ഡലം തിരിച്ച് പിടിക്കാൻ ലീഗ്\nതങ്ങളുടെ കോട്ടയായിരുന്ന ഗുരുവായൂർ മണ്ഡലത്തിൽ തുടർജയം നേടുന്ന അബ്ദുൾ ഖാദറിനെ വീഴ്ത്താനുള്ള ശ്രമത്തിലാണ് ലീഗ് നേതൃത്വം. മണ്ഡലത്തിനായി കോൺഗ്രസ് അവകാശവാദം ഉന്നയിക്കില്ലെന്ന വിശ്വാസത്തിലാണ് ലീഗ് പ്രവർത്തനങ്ങൾ മുന്നോട്ടുകൊണ്ടുപോകുന്നത്. ഏഷ്യാനെറ്റ് റിപ്പോർട്ട് പ്രകാരം മുസ്ലീം ലീഗ് സംസ്ഥാന സെക്രട്ടറി സിഎച്ച് റഷീദിനെ സ്ഥാനാര്‍ഥിയാക്കാനാണ് പാർട്ടിയുടെ നീക്കം. 2001ലെ തെരഞ്ഞെടുപ്പിൽ ഇടതുപക്ഷത്തിന്‍റെ സിറ്റിങ്ങ് എംഎൽഎയായിരുന്ന പിടി കുഞ്ഞുമുഹമ്മദിനെ വീഴ്ത്തിയത് പോലെയൊരു പോരാട്ടം നടത്താമെന്ന പ്രതീക്ഷയിലാണ് ലീഗ്.\n24 വരെ കാത്തിരിക്കും, ഇല്ലെങ്കില് ശക്തമായ നിലപാടെടുക്കും; യുഡിഎഫിന് മുന്നറിയിപ്പുമായി പി സി ജോര്‍ജ്, വീഡിയോ കാണാം ആര്‍ട്ടിക്കിള് ഷോ\nഗുരുവായൂർ തെരഞ്ഞെടുപ്പ് കെവി അബ്ദുൾ ഖാദർ Muslim League kerala assembly election 2021 K V Abdulkhader Mla K V Abdulkhader Guruvayur Assembly election Guruvayur Assembly constituency\nWeb Title : k v abdul khader cpim mla looks to retain guruvayur in kerala assembly election 2021\nNewsപിണറായിക്ക് ഇക്കുറി ജനകീയ പരീക്ഷ; മിന്നല് പിണറാകുമോ? ചാനല് സര്‍വേയിലെ മുന്‍തൂക്കത്തില് പ്രതീക്ഷയര്‍പ്പിച്ച് സിപിഎം


divya spandanas tweet against arun jaitley | ജെയ്റ്റ്ലിയെ തേച്ചൊട്ടിച്ച് ദിവ്യ സ്പന്ദന, മോദി ഒരു ഏകാധിപതിയാണോ? വീണ്ടും വൈറല് ട്വീറ്റ് - Malayalam Oneindia\nUpdated: Wed, May 15, 2019, 9:40 [IST]\nദില്ലി: ബംഗാള് മുഖ്യമന്ത്രി മമത ബാനര്‍ജിയുടെ മോര്‍ഫ് ചെയ്ത ചിത്രം പ്രചരിപ്പിച്ച സംഭവം അനുകൂലിച്ച അരുണ് ജെയ്റ്റ്ലിക്കെതിരെ കോണ്‍ഗ്രസ് സോഷ്യല് മീഡിയ അധ്യക്ഷ ദിവ്യ സ്പന്ദന.നര്‍മ്മത്തേയും ആക്ഷേപ ഹാസ്യത്തേയും ഏകാധിപതികള് അടിച്ചമര്‍ത്തുമെന്നായിരുന്നു ജെയ്റ്റിലെ പറഞ്ഞത്. ഇതിനെതിരെ തനിക്ക് മേല് ചുമത്തിയ രാജ്യദ്രോഹകുറ്റം ചൂണ്ടിക്കാട്ടിയായിരുന്നു ദിവ്യയുടെ ട്വീറ്റ്.\n'ഏകാധിപതികള് ജനങ്ങളെ നോക്കി ചിരിക്കും. എന്നാല് ജനങ്ങളെ അവരെ നോക്കി ചിരിക്കരുത്, സ്വതന്ത്രമായ ഒരു സമൂഹ വ്യവസ്ഥയില് ആക്ഷേപ ഹാസ്യത്തിനും നര്‍മത്തിനും നിലനില്‍പ്പുണ്ട്, അതേസമയം ഏകാധിപത്യത്തില് അതില്ലെന്നുമായിരുന്നു ജെറ്റ്ലിയുടെ പരാമര്‍ശം.\nഇതിനെതിരെയാണ് ദിവ്യ സ്പന്ദനയുടെ ട്വീറ്റ് എത്തിയത്. ' ജെയ്റ്റ്ലി ജി, പൂര്‍ണമായും താങ്കളോട് യോജിക്കുന്നു, പക്ഷേ എങ്ങനെയാണ് മോദിയെ പരിഹസിച്ച് കൊണ്ടുള്ള ട്വീറ്റില് തനിക്ക് മേല് രാജ്യദ്രോഹ കുറ്റം ചുമത്തിയത്? മോദി ഒരു സ്വേച്ഛാധിപതിയാണോ? ദിവ്യ ട്വിറ്ററില് കുറിച്ചു. രാജ്യദ്രോഹ കുറ്റം ചുമത്താന് കാരണമായ മോദിയെ കുറിച്ചുള്ള ട്രോളിന്‍റെ സ്ക്രീന് ഷോട്ട് സഹിതമായിരുന്നു ദിവ്യയുടെ പോസ്റ്റ്. മോദി തന്‍റെ മെഴുക് പ്രതിമയോടൊപ്പം നില്‍ക്കുന്ന ചിത്രത്തില് മെഴുകു പ്രതിമയുടെ നെറ്റിയില് ചോര് എന്നെഴുതി ട്വീറ്റ് ചെയ്ത സംഭവത്തില് ബിജെപി അന്ന് വലിയ വിവാദങ്ങളാണ് ഉണ്ടാക്കിയത്.\n— Chowkidar Arun Jaitley (@arunjaitley) 14 May 2019\nമമതയുടെ ഫോട്ടോ എഡിറ്റ് ചെയ്ത ബിജെപി യൂത്ത് വിങ്ങ് നേതാവ് പ്രിയങ്ക ശര്‍മ്മയെ കഴിഞ്ഞ ദിവസം പോലീസ് അറസ്റ്റ് ചെയ്തിരുന്നു. സെക്ഷന് 500 അപകീര്‍ത്തിപ്പെടുത്തല്, ഐടി ആക്റ്റ് എന്നിവ ചുമത്തിയായിരുന്നു പ്രിയങ്ക ശര്‍മ്മയെ പോലീസ് അറസ്റ്റ് ചെയ്തത്. പിന്നീട് സുപ്രീം കോടതി ഇവര്‍ക്ക് ജാമ്യം അനുവദിച്ചു. അതേസമയം മമത ബാനര്‍ജിയോട് മാപ്പ് പറയണമെന്ന് പ്രിയങ്കയോട് കോടതി നിര്‍ദ്ദേശിച്ചിരുന്നു.\n— Divya Spandana/Ramya (@divyaspandana) 14 May 2019\narun jaitley divya spandana bjp congress malayalam news അരുണ് ജെയ്റ്റ്ലി ലോക്സഭ തിരഞ്ഞെടുപ്പ് 2019 ബിജെപി കോണ്‍ഗ്രസ് മലയാളം\ndivya spandanas tweet against arun jaitley


വൈവിധ്യത്തിനോപ്പം സോഷ്യല് മീഡിയ അനിയന്ത്രിതവുമാണ് : ബി.ആര്.പി. ഭാസ്കര് | Boolokam.com\nവൈവിധ്യത്തിനോപ്പം സോഷ്യല് മീഡിയ അനിയന്ത്രിതവുമാണ് : ബി.ആര്.പി. ഭാസ്കര്\nSend by Email സോഷ്യല് മീഡിയ വൈവിധ്യമാര്‍ന്നതാണ് അതെ സമയം അനിയന്ത്രിതവുമാണെന്ന് മുതിര്‍ന്ന മാധ്യമ പ്രവര്‍ത്തകനായ ശ്രീ. ബി.ആര്.പി. ഭാസ്കര് അഭിപ്രായപ്പെട്ടു. അതെ സമയം ഓരോ വ്യക്തിയും ജേണലിസ്റ്റാണ് എന്ന ആശയമാണ് ഫിഫ്ത് എസ്റ്റേറ്റ് മുന്നോട്ട് വെക്കുന്നതെന്ന് കേരള കൌമുദി ഡപ്പൂട്ടി എഡിറ്റര് പി.പി. ജെയിംസ് പറഞ്ഞു. ടെയ്ക്ക് വണ് മീഡിയ ഫെസ്റ്റിന്റെ ആദ്യ ദിനത്തില് നടന്ന മീഡിയ ഓണ് ഫിഫ്ത് എസ്റ്റേറ്റ് എന്ന വിഷയത്തെ അധികരിച്ച് സംസാരിക്കുകയായിരുന്നു ചര്‍ച്ചയുടെ മൊഡറേറ്റര് കൂടിയായ അദ്ദേഹം.\nഅച്ചടി മാധ്യമങ്ങളുടെ ആസന്ന മരണത്തിന് സാക്ഷ്യം വഹിക്കുന്ന കാലഘട്ടത്തെയാണ് നാം നിര്‍ഭാഗ്യവശാല് അഭിമുഖീകരിക്കുന്നതെന്ന് ഇന്ത്യ ടുഡേ അസ്സോസിയെറ്റ് എഡിറ്റര് എം.ജി രാധാകൃഷ്ണന് പറഞ്ഞു.\nഫിസ്ത് എസ്റ്റേറ്റിന്റെ ഗുണവും ദോഷവും നാം വിമര്‍ശനാത്മകമായി വിലയിരുത്തേണ്ടതുണ്ടെന്നു ദി ഹിന്ദു സിറ്റി ബ്യൂറോ ചീഫ് ഗൌരിദാസന് നായര് പറഞ്ഞു. വസ്തുതകള്‍ക്ക് വിരുദ്ധമായാണ് പലതും സോഷ്യല് മീഡിയയിലൂടെ പ്രചരിക്കുന്നതെന്നു കേരള സര്‍വകലാശാല മുന് മേധാവി എം. വിജയകുമാര് പറഞ്ഞു.തുടര്‍ന്ന് ചാറ്റര് ബോക്സ്, ഫേസ് ലിഫ്റ്റ്, ഷോര്‍ട്ട് ഫിലിം ഫെസ്റ്റ് തുടങ്ങിയ മല്‍സരങ്ങള് നടന്നു.


ഇന്ന് മഹാശിവരാത്രി; പുണ്യം നേടുവാൻ ഭക്തർ ഉറക്കമിളച്ചു പ്രാർത്ഥിക്കുന്ന ദിവസം | kanjirappallyNEWS.com\nഇന്ന് മഹാശിവരാത്രി; പുണ്യം നേടുവാൻ ഭക്തർ ഉറക്കമിളച്ചു പ്രാർത്ഥിക്കുന്ന ദിവസം\nPosted on February 13, 2018 By admin HEAD LINE NEWS, HEAD LINES, LOCAL NEWS\nപൊൻകുന്നം : ഇന്ന് മഹാശിവരാത്രി; ശിവസ്തുതികളുമായി വിവിധ ക്ഷേത്രങ്ങളില് ഇന്ന് ശിവരാത്രി വിപുലമായി ആഘോഷിക്കുന്നു.\nമഹാദേവക്ഷേത്രങ്ങൾ ഇന്ന് പഞ്ചാക്ഷരീ മന്ത്രധ്വനികളാൽ മുഖരിതമാകും. ശിവപ്രീതിക്ക് ഉത്തമമായ ശിവരാത്രിനാൾ ഭക്തർ പഞ്ചാക്ഷരീ മന്ത്രം, ബില്വാഷ്ടകം, ശിവസഹസ്രനാമം ചൊല്ലി, ശിവപുരാണം ഭക്തിപൂർവം വായിച്ച് രാത്രി ഉറക്കമിളച്ച് പുണ്യംനേടും. മഹാപാപങ്ങൾ പോലും ശിവരാത്രി വ്രതത്താൽ ഇല്ലാതാവുന്നു എന്നാണ് വിശ്വാസം.\nശിവരാത്രി ആഘോഷവുമായി ബന്ധപ്പെട്ട് പ്രധാനമായി രണ്ട് ഐതിഹ്യങ്ങളാണ് ഉള്ളത്. അമൃതിനായി പാലാഴി മഥനം നടത്തിയപ്പോഴുണ്ടായ കാളകൂടം വിഷം ലോകരക്ഷയ്കായി പരമശിവന് കുടിച്ചു. ഈ വിഷം ഉളളിൽച്ചെന്ന് ഭഗവാന് ഹാനികരമാവാതിരിക്കാൻ പാർവ്വതി ദേവി അദ്ദേഹത്തിന്റെ കണ്ഠത്തിൽ മുറുക്കിപ്പിടിക്കുകയും, വായിൽ നിന്നു പുറത്തു പോവാതിരിക്കാൻ ഭഗവാൻ വിഷ്ണു വായ പൊത്തിപ്പിടിക്കുകയും ചെയ്തു. അങ്ങനെ വിഷം കണ്ഠത്തിൽ ഉറയ്ക്കുകയും ഭഗവാന് നീലകണ്ഠൻ എന്ന നാമധേയം ലഭിക്കുകയും ചെയ്തു. വിഷം ശിവനെ ബാധിക്കാതിരിക്കാന് പാര്‍വതി ദേവിയും ദേവന്‍മാരും ഉറങ്ങാതെ വ്രതം അനുഷ്ഠിച്ചു പ്രാര്‍ത്ഥിച്ച രാത്രിയാണ് മഹാശിവരാത്രിയായി ആഘോഷിക്കുന്നത് എന്നാണ് ഐതിഹ്യം.\nമറ്റൊരു ഐതിഹ്യം ത്രിമൂര്‍ത്തികളെ ബന്ധപ്പെടുത്തിയിട്ടുള്ളതാണ്. മഹാവിഷ്ണുവിന്‍റെ നാഭിയിലുണ്ടായ താമരയില് ബ്രഹ്മാവ് ജന്മമെടുത്തു. ജലപ്പരപ്പില് കൂടി സഞ്ചരിച്ച ബ്രഹ്മാവിന് വിഷ്ണുവിനെ മാത്രമേ കാണാന് കഴിഞ്ഞുള്ളു. നീ ആരാണ് എന്ന ചോദ്യത്തിന് നിന്‍റെ പിതാവായ വിഷ്ണു ആണ് ഞാന് എന്ന് വിഷ്ണു മറുപടി നല്‍കി. ഇത് ബ്രഹ്മാവിനെ തൃപ്തിപ്പെടുത്തിയില്ല. വിഷ്ണുവും ബ്രഹ്മാവും തമ്മില് യുദ്ധം ആരംഭിച്ചു. ഇതിനിടയില് ഒരു ശിവലിംഗം ഇവര്‍ക്ക് മധ്യേ പ്രത്യക്ഷപ്പെട്ടു. ശിവലിംഗത്തിന്‍റെ മേലഗ്രവും കീഴഗ്രവും കാണാന് കഴിയുമായിരുന്നില്ല. അഗ്രങ്ങള് കണ്ട് പിടിക്കാന് ബ്രഹ്മാവ് മുകളിലേക്ക് പോയി. വിഷ്ണു താഴേക്കും സഞ്ചരിച്ചു. വളരെ ദൂരം കഴിഞ്ഞിട്ടും ഇരുവര്‍ക്കും ലക്ഷ്യസ്ഥാനത്ത് എത്താനായില്ല. ഒടുവില് ഇരുവരും പഴയ സ്ഥലത്തേയ്ക്കു വന്നു. അപ്പോള് പരമശിവന് പ്രത്യക്ഷപ്പെടുകയും തന്‍റെ നിരതിശയമായ പ്രാധാന്യത്തെ അറിയിക്കുകയും ചെയ്തു. ഇത് മാഘമാസത്തിലെ കറുത്ത പക്ഷത്തില് ചതുര്‍ദശി രാത്രിയിലായിരുന്നുവെന്നുമാണ് പറയുന്നത്. ഈ ദിനത്തില് മഹാദേവനെ പ്രകീര്‍ത്തിച്ച് മഹാശിവരാത്രിയായി ആഘോഷിക്കുന്നു എന്നാണ് ഐതിഹ്യം.\nശിവരാത്രി നാളിൽ അതിരാവിലെ ഉണർന്ന് ശരീരശുദ്ധി വരുത്തി ഭസ്മധാരണത്തോടെ ശിവക്ഷേത്ര ദർശനം നടത്തുക. പൂർണ്ണ ഉപവാസം ഉത്തമം. അതിനു സാധിക്കാത്തവർ ക്ഷേത്രത്തിൽ നിന്നുളള നേദ്യമോ, കരിക്കിൻ വെളളമോ, പഴമോ കഴിക്കാവുന്നതാണ്. അന്നേദിവസം പഞ്ചാക്ഷരീ മന്ത്രം, ബില്യാഷ്ടകം, ശിവസഹസ്രനാമം, ശിവപുരാണപാരായണം. എന്നിവ ഭക്തിപൂർവ്വം ചൊല്ലുക.\nരാത്രി പൂർണ്ണമായി ഉറക്കമിളച്ചു വേണം ശിവരാത്രി വ്രതം അനുഷ്ഠിക്കാൻ. ഭഗവാന് കൂവളമാല സമർപ്പിക്കുന്നതും, കൂവളത്തില കൊണ്ട് അർച്ചന, ജലധാര എന്നിവ നടത്തുന്നതും അതീവ വിശിഷ്ടമാണ്. ഭഗവാന്റെ പ്രിയ വൃക്ഷമായ കൂവളം നനയ്ക്കുന്നതും ഭക്തിപൂർവ്വം പരിപാലിക്കുന്നതും ശിവപ്രീതികരമാണ്.പഞ്ചാക്ഷരീ മന്ത്രമായ ഓം നമശിവായ 108 തവണ ഭക്തിപൂർവ്വം ചൊല്ലുകയോ എഴുതുകയോ ചെയ്യാം\nചിറക്കടവ് ∙ മഹാദേവക്ഷേത്രത്തിൽ ഇന്നു പുലർച്ചെ അഞ്ചു മുതൽ പതിവ് പൂജകൾ, ഒൻപതിന് ചെറുവള്ളി, താന്നുവേലി ക്ഷേത്രങ്ങളിൽ ദർശനവും ഭിക്ഷയും, വൈകിട്ട് അഞ്ചു മുതൽ കാഴ്ച ശ്രീബലി, ഏഴു മുതൽ കെപിഎസി രവിയുടെ സംഗീത സദസ്സ്, രാത്രി ഒൻപതിനു കാവടി നിറയ്ക്കുവാൻ പുറപ്പാട്, 10.15നു സോപാനസംഗീതം, 11 മുതൽ കാവടി അഭിഷേകം, 12നു ശിവരാത്രി പൂജ, 12.30നു വിളക്ക്. രാത്രിഒന്നിനു കാഞ്ഞിരപ്പള്ളി മൂകാംബിക ഓർക്കസ്ട്രയുടെ ഭക്തിഗാനമേള നടക്കും.\nപനമറ്റം∙ ഭഗവതിക്ഷേത്രത്തിൽ ഇന്നു ശിവരാത്രി ഉത്സവം. രാവിലെ ആറു മുതൽ വൈകിട്ട് ആറു വരെ ശിവപുരാണപാരായണം. രാവിലെ 8.30നു നക്ഷത്രനാമകലശം, വൈകിട്ട് 6.30നു ഭജന, 9.45നു രാമപുരം അർജുൻ മോഹന്റെ ഓട്ടൻതുള്ളൽ, 12നു ശിവരാത്രിപൂജ.\nപൊൻകുന്നം ∙ എസ്എൻഡിപി യോഗം 1044-ാം ശാഖയിലെ ഗുരുദേവക്ഷേത്രത്തിൽ ഇന്നു രാവിലെ 10.30നു കലശാഭിഷേകം. വൈകിട്ട് 5.30ന് ശിവപുരാണപാരായണം, 6.45നു ശിവരാത്രിവിളക്ക്, ഏഴിനു തിരുവാതിര, എട്ടിനു നൃത്തോത്സവം, 11നു ചിലമ്പാട്ടം – ഹരിപ്പാട് ചിലമ്പൊലിക്കൂട്ടം അവതരിപ്പിക്കുന്ന നാടൻപാട്ടുകളും ദൃശ്യാവിഷ്‌കാരവും, 12നു ശിവരാത്രിപൂജ.\nഇളങ്ങുളം ∙ പുല്ലാട്ടുകുന്നേൽ പരദേവതാ ക്ഷേത്രത്തിൽ ഇന്നു രാവിലെ ഒൻപതിന് ഇളങ്ങുളം ധർമശാസ്താ ക്ഷേത്രത്തിൽ നിന്ന് കാവടിഘോഷയാത്ര, 12നു കാവടി അഭിഷേകം, തുടർന്ന് പ്രസാദമൂട്ട്, വൈകിട്ട് നാലിനു കുംഭകുട ഹിഡുംബൻപൂജ, ഏഴിനു ഭക്തിഗാനമേള, എട്ടിന് ഇളങ്ങുളം വടക്ക് മാരിയമ്മൻ കോവിലിൽനിന്ന് കുംഭകുട ഘോഷയാത്ര, 8.30നു കലാപരിപാടി, 10.30നു കുംഭകുടം എതിരേൽപ്, 12നു ശിവരാത്രിപൂജ.\nപൊൻകുന്നം : ഇന്ന് മഹാശിവരാത്രി; ശിവസ്തുതികളുമായി വിവിധ ക്ഷേത്രങ്ങളില് ഇന്ന് ശിവരാത്രി വിപുലമായി ആഘോഷിക്കുന്നു.മഹാദേവക്ഷേത്രങ്ങൾ ഇന്ന് പഞ്ചാക്ഷരീ മന്ത്രധ്വനികളാൽ മുഖരിതമാകും. ശിവപ്രീതിക്ക് ഉത്തമമായ ശിവരാത്രിനാൾ ഭക്തർ പഞ്ചാക്ഷരീ മന്ത്രം, ബില്വാഷ്ടകം, ശിവസഹസ്രനാമം ചൊല്ലി, ശിവപുരാണം ഭക്തിപൂർവം വായിച്ച് രാത്രി ഉറക്കമിളച്ച് പുണ്യംനേടും. മഹാപാപങ്ങൾ പോലും ശിവരാത്രി വ്രതത്താൽ ഇല്ലാതാവുന്നു എന്നാണ് വിശ്വാസം.\nശിവരാത്രി ആഘോഷവുമായി ബന്ധപ്പെട്ട് പ്രധാനമായി രണ്ട് ഐതിഹ്യങ്ങളാണ് ഉള്ളത് : വാർത്ത വിശദമായി വായിക്കുവാൻ ഇവിടെ ക്ലിക്ക് ചെയ്യുക :


വോളീബോൾ ചരിത്രത്തിലെ വേഗതയേറിയ സർവീസുകൾ - volleyliveindia\nവോളിബോളിന്റെ ഏറ്റവും പ്രധാന ഘടകങ്ങളിൽ ഒന്നാണ് സർവീസ്. ശക്തവും, കൃത്യവുമായ സർവീസിലൂടെ പോയിന്റ് നേടാൻ എല്ലാ താരങ്ങളും ശ്രമിക്കാറുണ്ട്. വോളിബാൾ ചരിത്രത്തിലെ ഏറ്റവും വേഗതയാർന്ന5സർവീസുകൾ ഏതാണെന്നു നോക്കാം.\n5.ഇയർവിൻ എൻ ഗാപെത്ത്- ഫ്രാൻസ് (128.4 km/h ) (79.79 mph)\nആധുനിക വോളിയിലെ ഏറ്റവും മികച്ച താരമായ എൻ ഗാപെത്തിന്റെ പേരിലാണ് വേഗതയേറിയ സർവീസുകളിൽ അഞ്ചാം സ്ഥാനത്ത്. അർജന്റീനക്കെതിരായ മത്സരത്തിലാണ് ഫ്രഞ്ച താരം മണിക്കൂറിൽ 128.4 കിലോമീറ്റർ (79.78 മൈൽ) സർവീസ് ചെയ്തത്. യു‌എസ്‌എയുമായുള്ള മത്സരത്തിൽ മണിക്കൂറിൽ 126.1 കിലോമീറ്റർ (78.35 മൈൽ) വേഗതയിൽ എൻ ഗാപെത്ത്സർവീസ് ചെയ്തു.\n4.ഇവാൻ സെയ്‌സ്റ്റെവ്– ഇറ്റലി (130.9 km/ഹ) (81.34 mph)\nഏറ്റവും വേഗതയേറിയ സർവീസ് ചെയ്തവരിൽ നാലാം സ്ഥാനത്ത് ഇറ്റാലിയൻ സൂപ്പർ താരം ഇവാൻ സെയ്‌സ്റ്റെവ് ആണ്. അർജന്റീനയ്‌ക്കെതിരായ മത്സരത്തിൽ രണ്ടാം സെറ്റിലാണ് ഇറ്റാലിയൻ താരം മണിക്കൂറിൽ 130.9 കിലോമീറ്റർ (81.34 മൈൽ) വേഗതയിലുള്ള സർവീസാണ് സെയ്‌സ്റ്റെവ് തൊടുത്തു വിട്ടത്.ക്രിസ്റ്റ്യൻ സവാനി, ജിയോർജി ഗ്രോസർ എന്നിവർക്കൊപ്പം മണിക്കൂറിൽ 127 കിലോമീറ്റർ (78.9 മൈൽ) വേഗതയിൽ ഒളിമ്പിക് സെർവിംഗ് സ്പീഡ് റെക്കോർഡ് സെയ്‌സ്റ്റേവ് പേരിലാണ്.\n3.മാറ്റി കാസിസ്കി- ബൾഗേറിയ (132.9 km/h ) (82.58 mph)\n6 അടി 8 ഇഞ്ച് ഉയരമുള്ള ബൾഗേറിയൻ താരം കാസിസ്കിയാണ് മൂന്നാം സ്ഥാനത്ത്. അദ്ദേഹത്തിന്റെ സ്‌പികെ റീച് 390 സെന്റിമീറ്റർ (150 ഇഞ്ച്) ആണ്. 2010 ൽ ഇറ്റാലിയൻ ഇറ്റാലിയൻ കപ്പിൽ ട്രെന്റിനോ വോളി – ബ്രെ ബങ്ക കുനിയോ മത്സരത്തിലാണ് കാസിസ്കി മണിക്കൂറിൽ 132.9 കിലോമീറ്റർ (82.58 മൈൽ) വേഗതയിലുള്ള സർവീസ് ചെയ്തത്. രണ്ടു തവണ മണിക്കൂറിൽ 128 കിലോമീറ്റർ / മണിക്കൂർ (79.54 മൈൽ) വേഗത അദ്ദേഹം മറികടന്നിട്ടുണ്ട്.\n2.വിൽഫ്രെഡോ ലിയോൺ -പോളണ്ട്/ക്യൂബ 134 km/h (83.26 mph)\nലോകത്തിലെ ഏറ്റവും മികച്ച വോളിബോൾ കളിക്കാരനായി കണക്കാക്കപ്പെടുന്ന താരമാണ് വിൽഫ്രെഡോ ലിയോൺ . ലിയോണിന്റെ ഏറ്റവും വലിയ കഴിവ് അദ്ദേഹത്തിന്റെ ശക്തമായ സർവീസ് തന്നെയാണ്. ഇറ്റാലിയൻ ലീഗിൽ മൊഡെനക്കെതിരെ പെറുജിയക്കു വേണ്ടി മണിക്കൂറിൽ 134 കിലോമീറ്റർ വേഗതയിലുള്ള സർവീസാണ് ചെയ്തത്. ഇത് ഇവാൻ സെയ്ത്‌സെവിന്റെ റെക്കോർഡിന് ഒപ്പമെത്തുകയും ചെയ്തു. മണിക്കൂറിൽ 125-130 കിലോമീറ്റർ വേഗതയിലുള്ള സർവീസുകൾ ലിയോണിന് അസാധാരണമല്ല.\n1.ഇവാൻ സെയ്‌സ്റ്റേവ് -ഇറ്റലി 134 km/h (83.26 mph)\nലോകത്തിലെ ഏറ്റവും മികച്ച താരങ്ങളിൽ ഒരാളായ ഇറ്റാലിയൻ താരം ഇവാൻ സായിത്‌സെവിന്റെ പേരിലാണ് ഏറ്റവും വേഗതയുള്ള സർവീസിന്റെ റെക്കോർഡ്. 2018 ൽ നടന്ന ഇറ്റലി-സെർബിയ മത്സരത്തിന്റെ മൂന്നാം സെറ്റിലാണ് സെയ്‌സ്റ്റേവ് മണിക്കൂറിൽ 134 കിലോമീറ്റർ (83.26 മൈൽ) സർവീസ് തൊടുത്തു വിട്ടത്. 2010 ൽ ബൾഗേറിയൻ താരം കാസിസ്കിയുടെ പേരിലുള്ള റെക്കോർഡാണ് സെയ്‌സ്റ്റേവ് തകർത്തത്.


‘ഉറപ്പല്ല, അറപ്പാണ് എൽഡിഎഫ്’; ഇടതു മുന്നണിയുടെ തെരഞ്ഞെടുപ്പ് പ്രചരണ മുദ്രാവാക്യത്തെ പരിഹസിച്ച് കെ.സുരേന്ദ്രൻ | k surendran|LDF|kerala assembly election-2021|election hashtag\nകൊച്ചി : ഇടതു മുന്നണിയുടെ നിയമസഭാ തെരഞ്ഞെടുപ്പ് പ്രചരണ മുദ്രാവാക്യത്തെ പരിഹസിച്ച് ബി.ജെ.പി സംസ്ഥാന അധ്യക്ഷൻ കെ.സുരേന്ദ്രൻ. ‘ഉറപ്പല്ല, അറപ്പാണ്’ എൽഡിഎഫ് എന്ന് വിജയ യാത്രയ്ക്ക് തൃപ്പൂണിത്തറയിൽ നൽകിയ സ്വീകരണ യോഗത്തിൽ സുരേന്ദ്രൻ പറഞ്ഞു.\nകമ്മ്യൂണിസ്റ്റ് പാർട്ടി പൂർണ്ണമായും തട്ടിപ്പുകാരുടെ പാർട്ടിയായി മാറി. മണിച്ചൻ മുതൽ ഇങ്ങോട്ട് എല്ലാ കള്ളൻമാരുടെയും അധോലോകക്കാരുടേയും പണം വാങ്ങിയവരാണ് സി.പി.എമ്മുകാർ. ഇവർക്ക് എങ്ങനെയാണ് അഴിമതിരഹിത ഭരണം എന്നെല്ലാം ഉറപ്പുകൾ നൽകാൻ കഴിയുന്നതെന്ന് എന്ന് അദ്ദേഹം ചോദിച്ചു. കേരളത്തിലെ ജനങ്ങളുടെ കണ്ണിലെ കരടായി ഇടതുപക്ഷം മാറി കഴിഞ്ഞു. അത് ഈ തെരഞ്ഞെടുപ്പോടെ ജനം നീക്കം ചെയ്യും. പരസ്യ വാചകം കൊണ്ടൊന്നും കാര്യമില്ലെന്നും കെ.സുരേന്ദ്രൻ പരിഹസിച്ചു.\nRead Also : ഇടഞ്ഞ് നിന്ന് ഇറാന്; അമേരിക്കയ്ക്കും യൂറോപ്യൻ രാജ്യങ്ങൾക്കും വൻ തിരിച്ചടി\nഅതേസമയം പ്രചരണ മുദ്രാവാക്യത്തിന് ആദ്യ മണിക്കൂറുകളിൽ കിട്ടിയ പ്രതികരണം ഇടതുപക്ഷത്തെ ആശങ്കപ്പെടുത്തുന്നുണ്ട് . കഴിഞ്ഞു തവണ ‘എൽഡിഎഫ് വരും വരും എല്ലാം ശരിയാകും’ എന്ന പരസ്യവാചകം എല്ലാവരെയും ഒരുപോലെ ആകർഷിച്ചിരുന്നു. എൽ ഡി എഫിന്റെ പ്രചാരണ പരിപാടികൾ വളരെ വേഗം ജനങ്ങളിലേക്ക് എത്തുന്നതിനും പൊതു സ്വീകാര്യത നേടിയെടുക്കുന്നതിനും ഈ ശീർഷകങ്ങൾ സഹായകരമായിരുന്നു. എന്നാൽ കഴിഞ്ഞ ദിവസം പുറത്തു വന്ന പരസ്യ ശീർഷകം ട്രോളർമാരാണ് കൂടുതലും ഏറ്റു പിടിച്ചത്.\nk surendran LDF kerala assembly election-2021 election hashtag\nആർഎസ്എസ് ഉൾപ്പെടെ എല്ലാ സംഘടനകളോടും സൗഹൃദം; വിജയരാഘവന്റെ ലേഖനം മറുപടി അർഹിക്കുന്നില്ലെന്ന് എൻഎസ്എസ്\nApr 16, 2021, 05:44 pm IST\nകേരളത്തിൽ ഇടത് അനുകൂല തരംഗമുണ്ടായാല് സീറ്റുകളുടെ എണ്ണം 100 കടക്കുമെന്ന് സിപിഎം വിലയിരുത്തല്\nApr 16, 2021, 05:34 pm IST\nApr 16, 2021, 03:40 pm IST\nഐഎസ്ആര്‍ഒ ചാരക്കേസ്;സിബിഐക്ക് വിടാനുള്ള സുപ്രീംകോടതിയുടെ നിലപാട് സ്വാഗതാർഹമാണെന്ന് കെ സുരേന്ദ്രന്


വര്‍ക്കേഴ്സ് ഫോറം: ദേശത്തിന്റെ മുദ്രകള്\nബ്യൂണേഴ്സ് അയേഴ്സിലേക്കുള്ള വിമാന യാത്രയ്ക്കിടെയാണ് ഓസ്കാര് മറീസിയെ പരിചയപ്പെടുന്നത്. ഞാന് വായിച്ചുകൊണ്ടിരുന്ന Memories of My Melancholy Whores ശ്രദ്ധിച്ച അദ്ദേഹം, മാര്‍ക്വേസിനെ ഇഷ്ടമാണോ എന്ന് ചോദിച്ചു. വളരെയധികം എന്ന സ്പാനിഷ് മറുപടി അദ്ദേഹത്തെ സന്തോഷിപ്പിച്ചു. താനും കൊളംബിയക്കാരന് തന്നെ, ഓസ്കാര് തുടര്‍ന്നു, താമസം മെക്സിക്കോ സിറ്റിയില്. തൊട്ടടുത്ത് മകന് ഫാബിയോ. ഞാന് തെക്കെ അമേരിക്കന് ഭൂഖണ്ഡത്തില് വിപുലമായി സഞ്ചരിച്ചിട്ടുണ്ടെങ്കിലും കൊളംബിയയില് പോയിട്ടില്ല. അവിടെ നിന്നുള്ളവരെ പരിചയവുമില്ല.\nമാര്‍ക്വേസും മെക്സിക്കോ സിറ്റിയിലല്ലേ താമസം എന്ന ചോദ്യത്തിന്, ഞങ്ങള് അയല്‍വാസികളാണെന്നായിരുന്നു ഓസ്കാറിന്റെ മറുപടി. പിന്നെ തിരുത്തി. തൊട്ടടുത്ത വീടല്ല, ഒരേ നഗരത്തിലാണെന്നുമാത്രം. മാര്‍ക്വേസിന്റെ സാഹിത്യ കാര്യങ്ങള് അറിയാന് കാര്യമായി ബാക്കിയുണ്ടായിരുന്നില്ല. ഓസ്കാറിന് കൂടുതല് അറിയാമെന്ന് തോന്നിയതുമില്ല. അദ്ദേഹം കൊളംബിയക്കാരനാണെന്ന് കേട്ടതുമുതല് മറ്റൊരു കൗതുകം ബാക്കിനിന്നു. മാര്‍ക്വേസും ഓസ്കാറുമൊക്കെ ബാല്യം ചെലവിട്ട കൊളംബിയ എങ്ങനെയായിരുന്നു? മാര്‍ക്വേസിന്റെ സാഹിത്യ ജീവിതത്തില് എന്തുമാത്രം പ്രാഭവം ആ ബാല്യകൗമാരയൗവനങ്ങള് ചെലുത്തിക്കാണണം! വ്യക്തി- കഥാജീവിതത്തില് വല്ലാതെ സ്വാധീനിച്ച സംഭവങ്ങള് മാര്‍ക്വേസ് ആത്മകഥയില് പരാമര്‍ശിക്കുന്നുണ്ട്.\nഅതില് സുപ്രധാനം 1950 ഫെബ്രുവരിയില് 22-ാം വയസ്സില് അരാക്കതാക്ക ഗ്രാമത്തിലേക്കുള്ള വരവായിരുന്നു. പൊടിനിറഞ്ഞ തീരെ ചെറിയ കരീബിയന് കടല്‍തീര ഗ്രാമമായിരുന്നു അന്ന്. അതാണ് മാന്ത്രിക തൂലികാസ്പര്‍ശമേറ്റ് മകോണ്ടോ എന്ന അത്ഭുത സ്ഥലമായത്. ആളുകള് പട്ടിണിയും പരിവട്ടവുമായി കഴിഞ്ഞ, വൃത്തികെട്ട ആ പരിസരത്തിന്റെ ഒരേയൊരു പ്രാധാന്യം 1928-ലെ ബനാന സ്ട്രൈക്ക് മസാക്കര് എന്ന നരഹത്യ. സമാധാനപരമായി പ്രകടനം നടത്തിയ കര്‍ഷകരെ യുണൈറ്റഡ് ഫ്രൂട്ട് കമ്പനി പട്ടാളക്കാരെകൊണ്ട് കൊന്നൊടുക്കിയ സ്ഥലം. ആ അഗ്നിസ്ഫുലിംഗങ്ങള്‍ക്ക് നടുവിലാണ് മാര്‍ക്വേസ് ജനിച്ചത്. ആ കാലഘട്ടത്തിലെ മറ്റു ദക്ഷിണ അമേരിക്കന് രാജ്യങ്ങളെപ്പോലെ കൊളംബിയന് ചരിത്രവും അനിശ്ചിതത്വത്തിന്റെയും സ്വേഛാധിപത്യത്തിന്റെയും അധികാര കൈമാറ്റങ്ങളുടെയും വിപ്ലവങ്ങളുടെയും വിളനിലമായിരുന്നു. പൊതുവില് സ്ഥിതി അതായിരുന്നെങ്കിലും മാര്‍ക്വേസിന് തന്റെ ഗ്രാമത്തിന് മായിക ഭാവം തോന്നിച്ചിരുന്നു. കാരണം മുത്തച്ഛനോടും മുത്തശ്ശിയോടുമൊപ്പും ചെലവിട്ട നാളുകളുടെ, മനോഹാരിതയായിരുന്നു.\nതികഞ്ഞ സ്വതന്ത്ര ചിന്താഗതിക്കാരനായിരുന്നു അമ്മയുടെ അച്ഛന്. 1899-1902 വരെ നിണ്ട &ഹറൂൗീ;ആയിരം ദിന യുദ്ധത്തില് പങ്കെടുത്തയാള്. ഈ മുത്തച്ഛനെ "ആരും എഴുതാത്ത കേണലി"ല് അനശ്വരനാക്കുന്നുണ്ട്. അമ്മയുടെ അമ്മയാകട്ടെ കഥാകഥനത്തെ കലയുടെ തലത്തിലേക്കുയര്‍ത്തിയവര്. യക്ഷികളുടെയും പ്രേതങ്ങളുടെയും അത്ഭുതങ്ങള് യാഥാര്‍ഥ്യത്തോടൊട്ടി നില്‍ക്കുന്ന രീതിയില് അവതരിപ്പിക്കുന്നതില് വിദഗ്ധ. കഥ പറയാനുള്ള കലയും വൈദഗ്ധ്യവും ചെറുപ്പത്തില് മാര്‍ക്വേസിന് സ്വായത്തമായതിന്റെ കാരണവും ആ സ്വാധീനം. മുത്തച്ഛന്റെ വീട് വില്‍ക്കുകയായിരുന്നു അരാക്കതാക്ക വരവിന്റെ ഉദ്ദേശ്യമെങ്കിലും, അതിനകത്ത് കാലുകുത്തിയ നിമിഷം പ്രജ്ഞ നഷ്ടപ്പട്ട് പ്രത്യേകതരം ബോധോദയം വന്നുനിറഞ്ഞു; വീടും മണ്ണും വിണ്ണും നാട്ടുകാരും സര്‍വചരാചരങ്ങളും ഫോക് വിശ്വാസങ്ങളും കെട്ടുപിണഞ്ഞ കൃതികള് ബീജവാപം ചെയ്യുന്നത് ഈ സ്വാധീനത്തില് നിന്നാണ്. മാസ്റ്റര്‍പീസായ മാജിക്കല് റിയലിസം ഉത്ഭവിച്ചതും ഈ വഴി.\nഎഴുത്തില് അനുഭവിച്ച ഏറ്റവും വിഷമമേറിയ പ്രശ്നം സത്യമായ ലോകവും അസത്യമായ കാല്‍പനിക ലോകവും തമ്മിലുള്ള അതിര്‍വരമ്പ് ഇല്ലാതാക്കുകയായിരുന്നു എന്ന് മാര്‍ക്വേസ് വ്യക്തമാക്കിയിട്ടുണ്ട്. ബൊഗോട്ടയില് പഠിക്കാന് എത്തുന്നതോടെയാണ് യൗവനഘട്ടം തുടങ്ങുന്നത്. വിപുലമായ വായനയിലൂടെ സഹപാഠികളില്‍നിന്ന് ബഹുദൂരം മുന്നിലായി. അക്കാലത്താണ് കാഫ്കയുടെ മെറ്റമോര്‍ഫോസിസ് വായിക്കുന്നത്. അസ്വസ്ഥമായ സ്വപ്നങ്ങളില്‍നിന്ന് ഉണരുന്ന ഗ്രിഗോര് സംസ എന്ന ട്രാവലിങ് സെയില്‍സ്മാന്, കിടക്കയില് ഭീമാകാരന് പ്രാണിയായി രൂപാന്തരം പ്രാപിക്കുന്നതോടെയാണ് കഥയുടെ ആരംഭം. ആ വായന അടിമുടി പിടിച്ചുലച്ചു. എഴുത്തിന് ഇത്തരം മാനങ്ങളുണ്ടെന്ന് മനസ്സിലാക്കുന്നത് ഇതോടെ.\nഇതിനിടയിലാണ് ജെയിംസ് ജോയ്സ്, വില്യം ഫോക്നര്, വിര്‍ജീനിയ വൂള്‍ഫ്, ഏണസ്റ്റ് ഹെമിങ്വേ എന്നിവരെ വായിക്കുന്നത്. ഫോക്നറുടെയും ഹെമിങ്വേയുടെയും ശൈലികള് സ്വാധീനിച്ചു. പക്ഷേ നിക്കാരാഗ്വന് കവി റൂബന് ദാരിയോ ആയിരുന്നു പ്രചോദനം. കാല്‍പനികതയും അതിഭൗതികതയും തിങ്ങിയ ദാരിയോ കവിതകള് നിതാന്ത സഹചാരിയായി. ഓസ്കാര് നിര്‍ത്താതെ സംസാരിക്കുകയാണ്. ഞാന് വാച്ചില് നോക്കി. ബ്യൂണേഴ്സ് അയേഴ്സില് എത്താറായിരിക്കുന്നു. മനസ്സില് തികട്ടിനിന്ന ചില കാര്യങ്ങള് ചോദിക്കാനായിട്ടില്ല. ഇപ്പോള് മാര്‍ക്വേസിന്റെ സ്ഥിതി എന്താണ്? ആത്മകഥയുടെ രണ്ടാംഭാഗം പുറത്തുവരുമോ? മാര്‍ക്വേസിന് മറവിരോഗം ബാധിച്ചിരിക്കുന്നുവെന്നും എഴുത്ത് എന്ന കല ഇനി അസാധ്യമാണ് എന്നതും സത്യമാണോ? തൃപ്തികരമായ മറുപടി ഉണ്ടായിരുന്നില്ല.


വാർ തുണയായി, ബേൺലിക്കെതിരെ ലെസ്റ്ററിന് ജയം | Fanport | Premier League News Malayalam\nWednesday, May 12, 2021 05:58 PM\nHome Football Premier League വാർ തുണയായി, ബേൺലിക്കെതിരെ ലെസ്റ്ററിന് ജയം\nവാർ തുണയായി മത്സരത്തിൽ ബേൺലിക്കെതിരെ ലെസ്റ്റർ സിറ്റിക്ക് ജയം. ഒന്നിനെതിരെ രണ്ട് ഗോളുകളാക്കായിരുന്നു ലെസ്റ്റർ സിറ്റിയുടെ ജയം. മത്സരം അവസാനിക്കാൻ മിനുറ്റുകൾ മാത്രം ബാക്കി നിൽക്കെ ബേൺലി നേടിയ ഗോൾ വാർ നിഷേധിച്ചതാണ് ലെസ്റ്ററിന് തുണയായത്.\nലെസ്റ്ററിനെ ഞെട്ടിച്ചുകൊണ്ട് മത്സരത്തിൽ ബേൺലിയാണ് ആദ്യം ഗോൾ നേടിയത്. മത്സരത്തിന്റെ 26മത്തെ മിനുറ്റിൽ ക്രിസ് വുഡിലൂടെയാണ് ബേൺലി ഗോൾ നേടിയത്. എന്നാൽ ആദ്യ പകുതിയുടെ ഇഞ്ചുറി ടൈമിൽ വാർഡിയിലൂടെ ലെസ്റ്റർ സമനില പിടിച്ചു. തുടർന്ന് രണ്ടാം പകുതിയിൽ ടിലെമൻസ് ആണ് ലെസ്റ്ററിന് വിജയ ഗോൾ നേടി കൊടുത്തത്.\nതുടർന്നാണ് ക്രിസ് വുഡിന്റെ ഗോൾ വാർ നിഷേധിച്ചത്. ലെസ്റ്റർ താരം ക്രിസ് ഇവൻസിനെ ഫൗൾ ചെയ്തതിനാണ് വാർ ബേൺലിക്ക് ഗോൾ നിഷേധിച്ചത്.\nPrevious articleബയേണിനെ സമനിലയിൽ തളച്ച് ഓഗ്സ്ബർഗ്\nNext articleറഗ്ബി ലോകകപ്പിൽ ഇംഗ്ലണ്ട്- ന്യൂസിലാൻഡ് സെമിഫൈനൽ


Sara Ali Khan Open Up About her Marriage Plan , വിവാഹ ശേഷമുള്ള തീരുമാനത്തെ കുറിച്ച് കേൾക്കുമ്പോൾ അമ്മ അസ്വസ്ഥയാകും, കാരണം വെളിപ്പെടുത്തി നടി - Malayalam Filmibeat\n| Published: Tuesday, February 9, 2021, 19:30 [IST]\nയുവതാരങ്ങളിൽ പ്രധാനിയാണ് നടി സാറ അലിഖാൻ. ബോളിവുഡിലാണ് നടി സജീവമെങ്കിലും തെന്നിന്ത്യയിലും താരത്തിന് കൈനിറയെ ആരാധകരുണ്ട്. നടൻ സെയ്ഫ് ആലിഖാൻ അമൃത സിങ്ങ് ദമ്പതിമാരുടെ മകളാണ് സാറ. ഇരുവർക്കും ഇബ്രാഹിം എന്നൊരു മകൻ കൂടിയുണ്ട് സെയ്ഫുമായുള്ള വിവാഹ മോചനത്തിന് ശേഷം അമ്മ അമൃതയ്ക്കൊപ്പമാണ് സാറയും സഹോരനും വളർന്നത്. അമ്മയെ പോലെ തന്നെ അച്ഛനോടും ഇരുവർക്കം വളരെ അടുത്ത ബന്ധമാണുള്ളത്\nഅമ്മയുമായിട്ടാണ് സാറയ്ക്ക് കൂടുതൽ അടുപ്പം. ഇരുവരും ഒന്നിച്ചുള്ള ചിത്രങ്ങൾ സോഷ്യൽ മീഡിയയിൽ ഇടം പിടിക്കാറുണ്ട്. സാറയുടെ ഇൻസ്റ്റഗ്രാമിൽ അധികവും അമ്മയ്ക്കും സഹോദരനും ഒപ്പമുള്ള ചിത്രങ്ങളാണ്. ഇരുവരും ഒന്നിച്ചാണ വിനോദയാത്രയ്ക്കും മാറ്റും പോകുന്നത്. ഇപ്പോഴിതാ തന്റെ വിവാഹത്തെ കുറിച്ചുള്ള തീരുമാനത്തിൽ അമ്മയെ ഏറെ വിഷമിപ്പിക്കുന്ന കാര്യം വെളിപ്പെടുത്തി സാറ. ഒരു മാസികയ്ക്ക് നൽകിയ അഭിമുഖത്തിലാണ് ഇക്കാര്യം വെളിപ്പെടുത്തിയത്.\nവിവാഹ ശേഷവും അമ്മയ്ക്കൊപ്പം നിൽക്കാനാണ് സാറ ആഗ്രഹിക്കുന്നത്. നടിയുടെ വാക്കുകൾ ഇങ്ങനെ...തന്റെ ജീവിതകാലം മുഴുവൻ അമ്മയ്ക്കൊപ്പം ജീവിക്കാണ് ആഗ്രഹിക്കുന്നത്. ഇത് കേൾക്കുമ്പോൾ അമ്മയ്ക്ക് നല്ല വിഷമം ഉണ്ടാകും. കാരണം. എല്ലാ അമ്മമാരെ പോലെ തന്റെ വിവാഹത്തിനെ കുറിച്ച് അമ്മയ്ക്കും പദ്ധതികളുണ്ട്. വിവാഹശേഷവും അമ്മയ്ക്കൊപ്പം നിൽക്കണമെന്നാണ് ആഗ്രഹമെന്നും സാറ കൂട്ടിച്ചേർത്തു,വിവാഹ ശേഷം എന്നോടൊപ്പം വന്നാൽ എന്താണ് കുഴപ്പമെന്നും സാറ ചോദിക്കുന്നു.\nലവ് ആജ് കൽ ആണ് ആണ് ഏറ്റവും ഒടുവിൽ പുറത്തിറങ്ങിയ സാറയുടെ ചിത്ര. കാർത്തിക് ആര്യനോടൊപ്പമായിരുന്നു ശാര ചിത്രത്തിൽ പ്രത്യക്ഷപ്പട്ടത്. ആനന്ദ് എൽ റായ് ചിത്രത്തിലാണ് ഇനി അടുത്തതായി നടി അഭിനയിക്കുന്നത്. അക്ഷയ് കുമാർ, ധനുഷ് എന്നിവരാണ് മറ്റ് താരങ്ങളെ അവതരിപ്പിക്കുന്നത്.\nSara Ali Khan Open Up About her Marriage Plan


25 October, 2020 7:23 PM IST By: K B Bainda\nചെടികൾ വേരുപിടിക്കാനായി ജൈവ ഹോർമോൺ ഉപയോഗിച്ചാൽ മതി\nകൃഷി ചെയ്യാൻ എല്ലാവരും ആഗ്രഹിക്കുന്നുണ്ട്. എന്നാൽ എത്ര വളം ചെയ്താലും പരിപാലിച്ചാലും വിചാരിച്ചതു പോലെ കൃഷി മെച്ചപ്പെടില്ല എന്ന് കണ്ടാൽ നമുക്കൊരു മടുപ്പു തോന്നും. കൃഷിയുടെ പിന്നാലെ നടന്ന സമയത്തിന്റെ കണക്കെടുപ്പ് നടത്തി നമ്മളും നമ്മൾ അറിയാതെ നമ്മുടെ കൂടെയുള്ളവരും നിരുത്സാഹിപ്പിക്കും. എന്നാൽ കൃഷി നല്ല രീതിയിൽ തഴച്ചു വളർന്നാൽ അതൊരു പ്രോത്സാഹനമാണ്. വീണ്ടും വീണ്ടും കൃഷി ചെയ്യാൻ തോന്നുകയും ചെയ്യും. കൃഷി ചെയ്യുമ്പോൾ വളരെവേഗം ചെടികൾ വേരുപിടിക്കാനായി ജൈവ ഹോർമോൺ ഉപയോഗിച്ചാൽ മതി എന്ന അറിവ് പല കർഷക സുഹൃത്തുക്കളും പറഞ്ഞുതന്നിട്ടുണ്ടാകും. എന്നാൽ എങ്ങനെയാണ് ജൈവ ഹോർമോൺ ഉണ്ടാക്കിയെടുക്കുക എന്നറിയില്ല. അല്ലെങ്കിൽ അതെവിടെ കിട്ടും എന്നും അറിയില്ല. എന്നാൽ ജൈവ ഹോർമോൺ വാങ്ങാനായി അലയേണ്ട അത് നമുക്ക് തന്നെ വീട്ടിൽ ഉണ്ടാക്കി എടുക്കാൻ കഴിയും. ഇന്നത്തെ പ്രത്യേക സാഹചര്യത്തിൽ അതെവിടെ കിട്ടും, എന്നതെല്ലാം സംശയങ്ങളാണ്.\nനല്ല ഒരു ചെടി ലഭിക്കാൻ എളുപ്പവും ലാഭകരമായതും കമ്പു മുറിച്ചു നടുക എന്നതാണ്. മാതൃ സസ്യത്തിന്റെ മുഴുവൻ ഗുണങ്ങൾ കിട്ടാനും അതാണ് നല്ലതു. മാത്രമല്ല ഒരു കമ്പു ചെറിയതായി മുറിച്ചാൽ ഒരു പാട് ചെറു തൈകൾ വളർത്തിയെടുക്കുകയും ചെയ്യാം. ഇങ്ങനെ കമ്പു മുറിച്ചു നടുമ്പോൾ അത് പെട്ടന്ന് വേര് പിടിപ്പിച്ചു വളർത്തിയെടുക്കുന്നതിനാണ് ജൈവ ഹോർമോൺ ഉപയോഗിക്കുന്നത്. The easiest and most profitable way to getagood plant is to cut the stems and plant them. It is also good for getting the full benefits of the mother plant. Also, ifastalk is cut short,alot of small seedlings can be grown. When the stalk is cut and planted in this way, the organic hormone is used to make it grow roots quickly.\nപല രൂപത്തിലും പേരുകളിലും ഉള്ള ജൈവ ഹോർമോണുകൾ ലഭ്യമാണ്. എന്നാൽ നമുക്ക് വളരെ എളുപ്പത്തിൽ തയാറാക്കാവുന്ന റൂട്ട് ഹോർമോൺ ഏതാണെന്നും നോക്കാം.അതിനു വേണ്ട സാധനങ്ങൾ ഏതൊക്കെ എന്നും നോക്കാം.\nകടുത്ത വേനലില് നടാനായി കമ്പ് മുറിക്കരുത്\nകമ്പു നട്ടു കഴിഞ്ഞാൽ ജോലി തീർന്നില്ല. വേര് പിടിക്കുന്നത് വരെ പരിപാലിക്കണം.\nകമ്പു നട്ടു കഴിഞ്ഞാൽ ജോലി തീർന്നില്ല. വേര് പിടിക്കുന്നത് വരെ പരിപാലിക്കണം. അല്ലെങ്കിൽ കമ്പില്‍നിന്ന് വെള്ളം വാര്‍ന്ന് ഉണങ്ങാനുള്ള സാധ്യതയേറെയാണ്. മണ്ണ് മണൽ പോട്ടിങ് മിശ്രിതം ഇവ ചേർത്ത് ചാണകപ്പൊടിയും ഒരേ അനുപാതത്തിൽ കൂട്ടികലർത്തി പോട്ടിങ് മിശ്രിതം തയ്യാറാക്കാം. ചകിരിച്ചോറ് കമ്പോസ്റ്റും വെര്‍മിക്കുലൈറ്റും വേര് കുമിളെന്ന് വിളിക്കുന്ന മൈക്കോഡൈയും പോട്ടിങ് മിശ്രിതത്തില് ചേര്‍ക്കുന്നത് നന്ന്. മണ്ണില് നനവുണ്ടായാല് മാത്രം പോരാ, ചുറ്റുപാടും ആര്‍ദ്രത കൂടിയുണ്ടെങ്കിലേ വേഗം വേര് പിടിക്കൂ. അതുകൊണ്ടു ചെറിയ തണലിൽ വച്ച് വേണം വേര് പിടിപ്പിക്കാൻ. വെള്ളം ചെറുതായി അരിച്ചൊഴിക്കാനുള്ള സംവിധാനങ്ങൾ ചെയ്യുക. . തണ്ടിൻറെ ഒരു മുട്ട് പോട്ടിങ് മിശ്രിതത്തിനടിയില് ഉണ്ടെന്ന് ഉറപ്പുവരുത്താം. പുതിയ ഇലകള് വിരിഞ്ഞുവന്നാൽ മനസ്സിലാക്കാം വേര് പിടിച്ചു കഴിഞ്ഞു എന്ന്. വേര് ഇറങ്ങിയ തൈ ഇളകാതെ വേണം മാറ്റി നടാൻ.\nകൂടുതൽ അനുബന്ധ വാർത്തകൾക്ക് : മല്ലിവിത്ത് വീട്ടിൽ തന്നെ മുളപ്പിച്ചെടുക്കാം


മണിയെ മണിയല്ലാതാക്കി മാറ്റാന് ശ്രമം: മുഖ്യമന്ത്രി, പെമ്പിളൈ ഒരുമൈയുടേത് ജനം തള്ളിയ സമരം\nBy സമകാലിക മലയാളം ഡെസ്‌ക് | Published: 26th April 2017 10:23 AM |\nLast Updated: 26th April 2017 04:42 PM | A+A A- |\nതിരുവനന്തപുരം: മണിയെ മണിയല്ലാതായി മാറ്റാന് മുന്‍പും ശ്രമം നടന്നിട്ടുണ്ടെന്ന് മുഖ്യമന്ത്രി പിണറായി വിജയന്. ഇടുക്കി ഇരുപതേക്കറില് എംഎം മണി നടത്തിയ പ്രസംഗം മാധ്യമങ്ങള് വളച്ചൊടിക്കുകയായിരുന്നെന്നും മുഖ്യമന്ത്രി കുറ്റപ്പെടുത്തി. നിയമസഭയില് പ്രതിപക്ഷത്തിന്റെ അടിയന്തര പ്രമേയ നോട്ടിസിനു മറുപടി നല്‍കുകയായിരുന്നു അദ്ദേഹം.\nമണിയെ ശക്തമായി പിന്തുണയ്ക്കുന്ന നിലപാട് ആവര്‍ത്തിക്കുകയാണ് മുഖ്യമന്ത്രി നിയമസഭയില് ചെയ്തത്. മണിയുടേത് നാട്ടുശൈലിയിലുള്ള പ്രസംഗം ആയിരുന്നെന്ന് കഴിഞ്ഞ ദിവസം നിലപാടെടുത്ത മുഖ്യമന്ത്രി ഇന്ന് മാധ്യമങ്ങള്‍ക്കെതിരെയാണ് തിരിഞ്ഞത്. മണി സ്ത്രീവിരുദ്ധമായ ഒന്നും പറഞ്ഞിട്ടില്ല. പ്രസംഗം മുഴുവന്‍കേട്ടാല് അതു മനസിലാവൂം. പ്രസംഗം എഡിറ്റ് ചെയ്ത് വളച്ചൊടിച്ചു റിപ്പോര്‍ട്ട് ചെയ്യുകയാണ് മാധ്യമങ്ങള് ചെയ്തത്. മണിയെ മണിയല്ലാതായി മാറ്റാന് മുന്‍പും ശ്രമം നടന്നിട്ടുണ്ടെന്ന് മുഖ്യമന്ത്രി പറഞ്ഞു.\nപെമ്പിളൈ ഒരുമൈ മൂന്നാറില് നടത്തുന്ന സമരം അനാവശ്യമാണ്. ഇല്ലാത്ത കാര്യങ്ങള് ഉന്നയിച്ചാണ് അവര് സമരം നടത്തുന്നത്. പറയാത്ത കാര്യങ്ങള് പറഞ്ഞെന്നാണ് അവരുടെ ആക്ഷേപം. അതുകൊണ്ടാണ് ജനങ്ങള് അതിനെ പിന്തുണയ്ക്കാത്തത്. വിരലില് എണ്ണാവുന്നവര് മാത്രമാണ് സമരത്തിനുള്ളത്. പെമ്പിളൈ ഒരുമയുടെ സമരത്തിന്റെ ഒരു ഭാഗത്ത് ബിജെപിയും ഒരു ഭാഗത്ത് കോണ്‍ഗ്രസുമാണുള്ളതെന്ന് മുഖ്യമന്ത്രി ആരോപിച്ചു. പ്രസംഗത്തില് മണി ഖേദപ്രകടനം നടത്തിയതാണ്. അത് അംഗീകരിക്കുകയാണ് വേണ്ടതെന്ന് മുഖ്യമന്ത്രി പറഞ്ഞു.\nപാപ്പാത്തിച്ചോലയിലെ കുരിശ് നീക്കം ചെയ്ത നടപടി ആലോചനയില്ലാതെ എടുത്തതാണെന്ന് മുഖ്യമന്ത്രി ആവര്‍ത്തിച്ചു. സര്‍ക്കാര് ഒരു മതവിഭാഗത്തിനും എതിരല്ലെന്നും മുഖ്യമന്ത്രി പറഞ്ഞു.\nവിഡി സതീശനാണ് മണിയുടെ പ്രസംഗം ഉന്നയിച്ച് അടിയന്തര പ്രമേയത്തിന് നോട്ടിസ് നല്‍കിയത്. മണിയുടേത് നാട്ടുഭാഷയാണെന്ന വാദം അംഗീകരിക്കാനാവില്ലെന്ന് സതീശന് പറഞ്ഞു. അഹങ്കാരത്തിന്റെ ഭാഷയിലാണ് എംഎം മണി സംസാരിക്കുന്നതെന്ന് സതീശന് കുറ്റപ്പെടുത്തി.\nമുഖ്യമന്ത്രിയുടെ മറുപടിയെത്തുടര്‍ന്ന് അടിയന്തര പ്രമേയത്തിന് സ്പീക്കര് അനുമതി നിഷേധിച്ചു. തുടര്‍ന്നു ബഹളം വച്ച് പ്രതിപക്ഷംനടുത്തളത്തില് ഇറങ്ങുകയായിരുന്നു.\nമണിയെ ബഹിഷകരിക്കാന് നേരത്തെ പ്രതിപക്ഷം തീരുമാനിച്ചിരുന്നു. ഇതിന്റെ ഭാഗമായി മണിയോട് ചോദ്യങ്ങള് ചോദിക്കില്ലെന്ന് പ്രതിപക്ഷം അറിയിച്ചു.\nMM Mani pinarayi vijayan Munnar penpilai orumai Oommen Chandy


ഡിവൈഎഫ്‌ഐ പേരാമ്പ്ര വെസ്റ്റ് മേഖലാ കമ്മിറ്റി കമ്യുണിറ്റി കിച്ചണിലേക്ക് വിറക് നല്‍കി | PERAMBRA\nപേരാമ്പ്ര : കമ്യുണിറ്റി കിച്ചണിലേക്ക് വിറക് നല്‍കി ഡിവൈഎഫ്‌ഐ പേരാമ്പ്ര വെസ്റ്റ് മേഖലാ കമ്മിറ്റി. പേരാമ്പ്ര ഗ്രാമപഞ്ചായത്തിന്റെ കമ്യുണിറ്റി കിച്ചണിലേക്ക് ആവശ്യമായ വിറകാണ് ഡിവൈഎഫ്‌ഐ പ്രവര്‍ത്തകര് ശേഖരിച്ച് നല്‍കിയത്.\nബേ്‌ളാക്ക് പഞ്ചായത്ത് പ്രസിഡന്റ് എ.സി. സതി, ഗ്രാമപഞ്ചായത്ത് പ്രസിഡന്റ് കെ.എം. റീന എന്നിവര് ഏറ്റുവാങ്ങി. ഡിവൈഎഫ്‌ഐ പേരാമ്പ്ര ബ്ലോക്ക് വൈസ് പ്രസിഡണ്ട് എസ്.യു. രജിത്ത്, മേഖലാ സെക്രട്ടറി ബിനില് രാജ്, അമല്‍ജിത്ത് തുടങ്ങിയവര് നേതൃത്വം നല്‍കി.\n← പുതിയതൃക്കോവില് ക്ഷേത്രം ശ്രീമദ് ഭാഗവത സപ്താഹയജ്ഞം മാറ്റിവെച്ചു → റംസാന് റിലീഫ് കിറ്റ് വിതരണം ചെയ്തു


മിനേർവ പഞ്ചാബ് റിയൽ കാശ്മീർ മത്സരം നടന്നില്ല, അന്തിമ തീരുമാനം എ ഐ എഫ് എഫ് എടുക്കും - Fanport - Sports News Malayalam\nSunday, May 31, 2020 03:03 AM\nHome Football I League മിനേർവ പഞ്ചാബ് റിയൽ കാശ്മീർ മത്സരം നടന്നില്ല, അന്തിമ തീരുമാനം എ ഐ എഫ് എഫ്...\nമിനേർവ പഞ്ചാബ് റിയൽ കാശ്മീർ മത്സരം നടന്നില്ല, അന്തിമ തീരുമാനം എ ഐ എഫ് എഫ് എടുക്കും\nFebruary 18, 2019 - 6:31 PM\nഇന്ന് കാശ്മീരിൽ വെച്ച് നടക്കേണ്ടിയിരുന്ന മിനേർവ പഞ്ചാബും റിയൽ കാശ്മീരുമായുള്ള മത്സരം നടന്നില്ല. സുരക്ഷാ കാരണങ്ങളാൽ യാത്ര ചെയ്യുന്നത് സാധ്യമല്ല എന്ന് മിനേർവ പഞ്ചാബ് നേരത്തെ അറിയിച്ചിരുന്നു. എന്നാൽ ശ്രീനഗറിൽ യാതൊരു പ്രശ്നവും ഇല്ലായെന്നും മത്സരം നിശ്ചയിച്ച സമയത്ത് തന്നെ നടക്കുമെന്നും എ ഐ എഫ് എഫ് അറിയിക്കുകയായിരുന്നു.\nഎന്നാൽ എ ഐ എഫ് എഫിന്റെ തീരുമാനം മിനേർവ പഞ്ചാബ് അംഗീകരിച്ചില്ല. ഇന്നത്തെ മത്സരത്തിനായി കാശ്മീരിലേക്ക് യാത്ര ചെയ്യാൻ പോലും മിനേർവ കൂട്ടാക്കിയില്ല. വിദേശ താരങ്ങൾ അടക്കമുള്ളവർ സുരക്ഷയെ കുറിച്ച് ഭീതി ഉണ്ടെന്നും അതുകൊണ്ട് യാത്ര ചെയ്യില്ല എന്നും മിനേർവ ആവർത്തിച്ചു പറഞ്ഞിരുന്നു. ഇന്നത്തെ മത്സരം നടക്കാത്തതിനാൽ മൂന്ന് പോയന്റ് റിയൽ കാശ്മീരിന് നൽകാനാണ് സാധ്യത. അങ്ങനെ നൽകിയാൽ കോടതിയെ സമീപിക്കും എന്നും മിനേർവ പറഞ്ഞിട്ടുണ്ട്.\nമത്സര സമയം കഴിഞ്ഞ ശേഷം എ ഐ എഫ് എഫ് പുറത്തുറക്കിയ പത്ര കുറിപ്പിൽ അന്തിമ തീരുമാനം ഉടൻ എ ഐ എഫ് എഫ് എടുക്കും എന്നാണ് പറയുന്നത്.\nPrevious article￼￼ഏകദിന ടീം പ്രഖ്യാപിച്ച് ലങ്ക, നാല് പുതുമുഖ താരങ്ങള്\nNext articleരണ്ട് മാറ്റങ്ങളുമായി കേരള ബ്ലാസ്റ്റേഴ്സ് ടീം ഗോവക്ക് എതിരെ, ലൈനപ്പ് അറിയാം